
Concursul internațional 


„GEORGE ENESCU” 


pentru 


Ion Dumitrescu 


tinerii 


de 


interpreti 


prim-secretar al Uniunii Compozitorilor 


Pentru cinstirea memoriei celui ce a fost 
laolaltă un mare violonist, un admirabil 
pianist, un reputat şef de orchestră, un e- 
minent pedagog şi un ilustru compozitor, 
o mare personalitate 
artistică a vremii 
noastre, al nostru şi 
al lumii întregi 
George Enescu —, 
Ministerul Culturii, 
între alte multe ac- 
tiuni, a decis institui- 
rea unui concurs in- 
ternational pentru ti- 
nerii interpreti. 

In toamna anului 
1958 — intr-un ca- 
dru muzical festiv, se 
va desfasura in capi- 
tala ţării noastre pri- 
mul concurs de inter- 
pretare muzicală, la 
care sînt invitați ti- 
neri violonisti şi pia- 
nişti din toată lumea. 

“Bucureştiul îşi va 
repeta apoi chema- 
rea permanent din 3 
în 3 ani, adîncind ast- 
fel în atenţia şi în ini- 
ma tuturor oamenilor 
faima muzicianului romin, muzica lui şi 
muzica romineasca alături de muzica uni- 
versală — purtind totdeodată mesajul cu- 
noaşterii reciproce, al prieteniei, al păcii şi 
al contribuţiei noastre la tezaurul cultural 
al umanităţii. 

George Enescu a fost un mare prieten al 
tinerilor de la noi şi din toată lumea. 

Datorită premiului de compoziţie înfiin- 
tat de el, care-i poartă numele, muzica ro- 


Sculptură de I. Jalea, care a obţinut premiul concursului 
pentru ridicarea unui monument 


miînească a luat avint într-o vreme cînd 
oficialitatea se interesa prea puţin de pro- 
păşirea artei şi de condițiile morale si ma- 
teriale ale artiştilor. 

Datorită rabdarii, 
energiei şi intelepciu- 
nii de pedagog a lui 
George Enescu, au 
crescut multe talente 
muzicale, ajungînd 
interpreţi de seamă ; 
prin  mărinimia Şi 
dragostea lui s-a dez- 
voltat în deceniile 
veacului de faţă ple- 
iada de compozitori 
care au pus bazele 
şcolii noastre natio- 
nale. 

Nu s-ar fi împlinit 
deci cinstirea memo- 
riei marelui nostru 
muzician fără această 
angrenare a tineretu- 
lui lumii în întrecerea 
pentru a înaltă inter- 
pretare a muzicii, mi- 
siune căreia George 
Enescu şi-a închinat 
el Ei o viaţă întreagă de 
muncă fără preget si 
abnegatie totală. 

Proiectul de organizare a primului con- 
curs din 1958, anexat ordinului din 23 fe- 
bruarie al Ministerului Culturii, prevede o. 
întrecere de tineri violonişti şi pianiști sub 
33 ani, în cadrul interpretării unui număr 
dintre cele mai reprezentative lucrări muzi- 
cale din literatura universală, inclusiv cea 
romineasca, destinate viorii si pianului. 

Nu lipsesc, alături de Bach, Mozart, 


3 


Beethoven, Schumann, Liszt, Paganini, 
Chopin, Ceaikovski, Brahms — compozi- 
torii moderni și compozitorii romini. 

Nu lipseşte din programul indicat vestita 
Sonata a III-a pentru vioară şi pian de 
George Enescu, pentru care se prevede 
concurs special cu premii separate. 

Comitetul de organizare a Concursului 
cuprinde un mănunchi ales de personali- 
tati culturale şi artistice ale ţării noastre în 
frunte cu academicienii Traian Săvulescu 
şi Mihail Jora şi primul locţiitor al Minis- 
trului Culturii — Ion Pas. 


Turiul va fi format din personalități 
muzicale cunoscute în lumea intreaga.- 

Premiile importante precum şi condiţiile 
de participare prevăzute în regulamentul 
concursului, se înscriu pe linia atenției de- 
osebite acordată azi artei şi artiştilor şi în 
sensul strădaniilor permanente depuse în 
tara noastră pentru susţinerea si dezvolta- 
rea culturii şi cinstirea personalităților de 
vază. 


Concursul de interpretare „George E- 
nescu“ este, în acelaşi timp, un sincer me- 
saj de pace și prietenie. 

2 martie 1957 


== 


ORDINUL MINISTERULUI CULTURII 
PENTRU ORGANIZAREA PRIMULUI CONCURS INTERNAȚIONAL 


«GE ORGE ENESCU 


La 23 februarie crt., Ministerul Culturii a emis ordinul nr. 205, pentru 
organizarea primului concurs internațional „George Enescu” pentru tinerii inter= 
preti. Ordinul semnat de ministrul culturii, tov. Constanţa Crăciun, are urmă= 
torul cuprins: 


1. Prin H.C.M. nr. 774 din 12 mai 1953 privind unele măsuri pentru 
cinstirea memoriei lui George Enescu, s-a instituit concursul internaţional a 
Enescu” pentru tinerii interpreți, care are loc la București, periodic la fiecare 
trei ani. | 

Primul concurs internațional „(George Enescu” pentru tinerii interpreți se 
organizează la Bucureşti, în perioada 5-15 septembrie 1958, în cadrul unor 
festivități muzicale. 

2. Se aprobă alăturatul regulament (anexa nr. 1) si comitetul de organizare 
(anexa nr. 2) al primului concurs internațional „George Enescu”. 


Regulamentul şi comitetul de organizare sînt publicate integral în revista 
noastră la paginile 42—44. 


Aspecte 


ale creaţiei lui 


THEODOR 


ROGALSKI 


D ups trei ani de la încetarea din viață a 
lui Theodor Rogalski, sîntem puși în fața unei 
situații triste și surprinzătoare, fiindcă de obi- 
cei dispariția fizică a unui creator de valoare 
serveşte operei sale, adusä brusc sub reflecto- 
rul atenției publice. Astăzi însă creația lui Ro- 
galski — adică ceea ce ne-a lăsat el neperisa- 
bil — este încă în cea mai mare parte, necu- 
noscută publicului; nu este nici editată, nici 
reprodusă pe discuri, şi doar rareori vreuna din 
lucrările lui apare în programele concertelor. 
Unele inițiative ca programarea dansurilor sale 
simfonice sau a schițelor în concerte sau la ra- 
dio, prima audiție la Oraşul Stalin, a muzicii 
de balet „Fresca antică“, şi, înfine, recenta pre- 
zentare, la Radio si într-un concert al „Uniunii 
Compozitorilor“ a cvartetului pentru coarde, 
sînt desigur acte de stimă faţă de memoria 
muzicianului. Dar amintirea celui care a înte- 
meiat, și timp de 20 de ani a condus, orchestra 
Radio, care s-a străduit enorm și dezinteresat 
pentru promovarea creației rominesti, şi care a 
fost unul din compozitorii cei mai reprezentativi 
ai generației postbelice, merită desigur o pie- 
tate mai activă. Si nu putem aduce un prinos 
mai bogat memoriei sale, decît aplecîndu-ne cu 
grijă şi dragoste asupra paginilor pe care ni 
le-a lăsat muzicianul, puţine, este drept, dar cu 
atît mai prețioase. 

Pînă în prezent s-a scris destul de puţin 
despre Rogalski compozitorul. Articolul de față 
nu-și propune să-i analizeze creația şi nici nu 
poate constitui un material de sinteză ; am în- 
cercat doar o introducere în opera sa, fixin- 
du-ne pe anumite laturi semnificative care ar 
putea defini stilul Rogalski. Mai precis ne-a 
interesat concepția compozitorului asupra fol- 
clorului ca material artistic şi evoluţia acestei 
concepții de-a lungul a 25 de ani de creație. 
Am ales ca material faptic un număr de 5 du- 
crări, care în bună parte cunoscute, pot consti- 
tui pentru cititor puncte de reper în înțelege- 
rea autorului „Inmormintarii la Patrunjel“ şi 
al baladei „Iancu Jianu“. 

Cele cinci lucrări şi anume: „Două dansuri 
pentru suflători, baterie si pian la patru miini“ 
(1925), „Două schițe simfonice“ (1929), „Două 


Una din ultimele fotografii ale lui Th. Rogalski 
la Peleş in 1952 


capricii“ (1932), „Trei balade pentru tenor si 
orchestră“ (1940) şi „Trei dansuri simfonice“ 
(1951), marchează etapele caracteristice ale 
transformării si îmbogăţirii gîndirii creatoare 
a muzicianului. Cu bună știință am lăsat de- 
oparte muzica de balet „Fresca antică“, lucrare 
de studiu situată întrucîtva prin formă și vi- 
ziune artistică, într-o sferă aparte. Cele cinci 
lucrări prezintă numeroase mote comune, care 
în filiatia tor pot servi drept coordonate pentru 
enuntarea trăsăturilor esențiale ale operei ro- 
galskiene. 

Desfășurată pe intervalul unui sfert de veac, 
creația aceasta se relevă în datele ei esenţiale, 
constantă fololorului rominesc, din ale cărei 
frumuseți compozitorul a ştiut să extragă idei 
artistice devenite elemente constitutive ale lim- 
bajului său muzical. 

Și sub raportul melodic, adică al gamelor 
folosite, si sub raport ritmic, Rogalski e tribu- 
tar :muzicii populare; arta sa, de o extremă 
vitalitate şi culoare, nu este — asa cum ar 
părea — un joc abil de virtuozităţi orchestrale, 
o savuroasă îmbinare de elemente descriptive 
și note umoristice, ci rezultanta extrem de pre- 
țioasă — cu toată nedesăvirşirea ei în forme 
ample, — a unei înțelegeri originale a crea- 
tiei folclorice. Atitudinea faţă de folclor este 
desigur unul din indiciile cele mai clare ale 
probităţii artistice ale lui Rogalski. Poziţia pe 
care s-a situat e în raport cu fenomenul artis- 

tic anonim, .izvorit din lumea afectivă şi din 
viața materială a maselor, ne indică gradul în 
care a crezut că propriile-i opere trebuie să 
cuprindă ceva din bogatul univers suiletesc al 
poporului şi să-l exprime. 

Evoluţia — in curbă ascendentă —- a compo- 
zilorului Rogalski, de la primele lucrări bazate 
pe material folcloric, şi pînă la ultima pe care 
a adus-o în fața publicului, este grăitoare pen- 
tru transformarea produsă în concepția și me- 
toda unui artist care, crescul în climatul artei 
apusene post-belice (1920—1930), s-a dezvoltat 
cautindu-si căi proprii de exprimare pentru a 
se îndrepta la sfîrşitul vieţii spre o concepție 
accentuat realistă. 

În timpul anilor de studiu de la Leipzig si 
Paris, Theodor Rogalski a avut prilejul să ia 
contact direct cu lucrările la modă ale com- 
pozitorilor occidentali. O atitudine artistică 
frecventă timpului, izvorită din ocolirea voită 
a realității și din intenția de a o deforma, era 
cultivarea grotescului, socotit chiar ca o cate- 
gorie si o metodă artistică pe deplin valabile, 
corespunzînd cerințelor vremii. lată de pildă 
ce scria în 1921 Karl Seelig, teoretizind gro- 
tescul muzical: „Azi compozitorul... nu se mai 
mulţumeşte cu sonoritūtile armonioase, nu mai 
vrea să facă muzică „frumoasă“ ci vrea să-şi 
arate o personalitate proprie.... Tinerii noştri 
compozitori, plietisiti de formulele tradiționale 
ale armoniei si indreptati către sfărimarea unei 
ritmice sănătoase, se ocupă din ce în ce mai 
mult de muzica populară... (?!)... Grotescul în 
artă apare prin accentuarea violentă a anumi- 
tor părți ale unui întreg. Agravate pînă la exa- 
gerare prin contraste uluitoare, aceste accen- 
tuări desfigurează într-un chip amuzant pro- 
porțiile estetice“... etc. 

lată deci cadrul ideologic sau cel puţin o 
latură a lui în care își va plămădi meșteșugul 
artistic tînărul Rogalski. De la început el s-a 
lăsat atras de mirajele tentante ale extremismu- 
lui muzical. Dovadă acea „,Serenadă retros- 
pectiva““ scrisă în 1924 şi trimisă de la Paris 
cu adnotatias „A propos de constructivism, 
partea I-a a piesei este aşa cum se scrie aici 


la modă. Partea mai lentă (mediană) e aşa: 


cum scriu eu. Care vă place mai mult“ ? 

Fundamental deci, spiritul pozitiv al lui Ro- 
galski respingea o poziţie vicioasă faţă de pro- 
blematica artistică. Nu mai puțin însă, tînărul 
muzician aflat în plin proces de formare, su- 
ferea inriuririle contradictorii ale artei apu- 
sene — pe atunci în fază de negare absolută 
a moştenirii clasice şi chiar a celei moderne 
(Debussy) — incapabilă de a găsi soluții rea- 
liste, compatibile cu cerințele adevărate ale 
contemporaneitatii. 

În lucrarea „Două dansuri rominesti pentru 
suflători, baterie si pian la patru miini“ (1925), 
vom găsi un procedeu caracteristic metodei 
grotescului muzical. Cele două dansuri — un 


A 


briu si o sîrbă (foarte scurte, amîndouă avînd 

o durată de execuție sub 4 minute) — se ba- 
zează pe principiul îmbinării unor teme cit mai 
simple cu armonii din cele mai bizare şi diso- 
nante. Efectul comic rezultă din diserepanța 
dintre configurația clară a melodiei și carac- 
terul strident, evident deplasat — de aci sur- 
priza — al hainei armonice. 

Astfel de pildă motivul principal al primului 
(do major) este o melodie simplă, pe care 
ne-am aștepta să o auzim însoţită de armonii 
fundate pe treptele principale ale gamei. Ro- 
galski o prezintă pe fondul unui dublu acom- 
paniament care creează savuroase disonante : 
o formulă ritmică sincopată Ja trompete si o 
figuratie uniformă, continuă la pian: 


Idėža secundară a acestui dans, adusă de 
oboi şi apoi în canon de clarinet, întărește prin 
nota sa orientală grotescul piesei. Melodia este 
formată pe baza doricului cu treapta a 4-a 
urcată. 


Al doilea dans (în sol major) renunță întru- 
cîtva la nota grotescă, în favoarea unor idei 
mai pastorale, conturate chiar de primul motiv 


În încheiere, ideea aceasta este reluată, ușor 
modificată şi contrapunctată cu prima. 


„Două dansuri pentru suflători, baterie si 
pian la patru miini“ definesc de pe acum una 
din trăsăturile esenţiale ale miniaturismului 
lui Rogalski: absenţa elementului dezvoltare, 
tratarea fiind de obicei înlocuită cu repetarea 
variată (sub raportul tratării instrumentale 
sau al dispunerii contrapunctice). Inclinația că- 
tre forma mică ni se pare nu numai rezultatul 
unei autoseveritati excesive a compozitorului 
dar şi al contactului cu școala franceză mo- 
dernă. De altfel, gindirea sa muzicală a fost 
structural reformată de descoperirea lui De- 
bussy și Ravel. Cei care cunosc lucrările scrise 
de Rogalski înainte de a ajunge la Paris — o 
muzică de esență post-romantică, influențată în 
parte de Richard Strauss (în perioada Leipzig) 
— își pot da seama ce efect a avut asupra sa 
cunoaşterea impresionistilor. Evident, proce- 
deele lui nu țin decît în mică parte de tehnica 
impresionistă si măcar existența unui melodism 
clar, continuu, pus în prim plan, poate dezminti 
această filiatie. Influenţa decisivă pare să se 
Îi exercitat asupra concepției formale, 


Se ştie că una din caracteristicile impresio- 
nismuiui muzical este ignoranta tiparelor cla- 
sice, turnarea ideii muzicale în forme compo- 
nistice libere. Ceea ce se uită însă aproape tot- 
deauna, este că Debussy nu cultiva formele 
clasice (pe care, după cum a dovedit-o in cvar- 
tet, le stăpînea la perfectie), tocmai pentru că 
avea un extraordinar simț al cadrului. Este 
poate singurul compozitor din întreaga istorie 
a muzicii cu o disciplină formală spontană, 
instinctivă şi organică, încît cercetătorului îi 
este cu neputinţă să găsească lungimi, repe- 
tări inutile în muzica lui. Ravel, la rîndul său, 
a uzat de mijloace de expresie maxime, cu o 
maximă economie. Este imposibil ca această 
excepțională înțelegere a necesarului să nu-l 
fi impresionat pe tînărul muzician, hrănit pînă 
atunci numai cu muzica unor compozitori ger- 
mani, cu atît mai mult cu cît terenul era priel- 
nic unei asemenea pilde. Așa se face că deși a 
studiat la Schola Cantorum — școala organis- 
tilor şi a simfoniştilor — Rogalski a devenit 
compozitor de schiţe, dansuri și lieduri... 

Cele două dansuri însă sînt deosebit de pre- 
țioase pentru că în plină epocă de căutări 
sînt anii în care a scris cvartetul pentru coarde 
(Premiul Enescu), atît de tributar încă lui Ra- 
vel — mărturisesc legătura compozitorului cu 
tara şi interesul pentru muzica populară. 

Astăzi este greu să ştim dacă intenția com- 
pozitorului a fost într-adevăr să realizeze o 
experiență de grotesc muzical. Mai degrabă 
putem deduce, din probitatea artistică a muzi- 
cianului şi înclinația pentru ironia amabilă a 
omului, că Rogalski a încercat să caute posi- 
bilităţi şi soluții noi, în creația bazată pe ma- 
terial folcloric. Astfel privite, cele două dan- 
suri rominesti ne apar ca înaintaşele numeroa- 
se!or lucrări ale lui Mihail Jora si Paul Con- 
stantinescu. în care vorba de duh şi hohotul de 
rîs şi-au aflat o magistrală realizare artistică, 

Cu următoarea lucrare orchestrală, „Două 
schițe simfonice“ (1929) îl găsim pe compori: 
tor situat pe o poziţie nouă. Departe de a cons- 
titui o zeflemisire a lumii celor multi si umi- 
liti, cum s-a crezut cîteodată — confuzie pro- 
dusă probabil de aparentul aristocratism al 
ironiei omului Rogalski (el însă făcea parte 
din categoria afectivilor disimulati sub sarcasm, 
a acelora care sînt umani fără ostentatie), 
„Inmormîntarea la Pătruniel“ si „Paparudelė“ 


"au semnificația unei sincere înţelegeri a sufe- 


rintii si mizeriei cotidiene şi anonime. Muzica 
se bazează aci pe o dimensionare spațială exa- 
gerată a ceea ce conţine hidos faptul divers, 
tabloul curent. Metoda tine esențialmente de sa- 
tiră : trebuie retinut deci, că grotescul evident 
al acestei muzici nu este de natură să-i mineze 
conţinutul uman, ci dimpotrivă, nu face decît 
să-l scoată mai puternic în evidenţă. 

Textul explicativ publicat de autor în parti- 
tură, programul celor „Două schițe simfonice“ 
se limitează la o sugerare a elementului plastic, 
vizual al muzicii, conținutul protestatar impli- 
cit rămînînd nedeclarat, dar nu mai puţin evi. 

regretatul T4 :odor 
răşei sale de viaţă Sanda T. au 


Cu modestia care-l caracteriza, 
obiectivul aparatului fotografic Cu sprijinul to 
Rogalski am încercat totuşi să reconstituim in 
vistice ale vieţii apreciatului muzician, Fotomont 


fi văzut: la pupitrul dirijoral (dreapta 


cînd concertau împreună la 


dent. Intr-adevăr, ce poate exprima mai preg- 
nant în muzică cenușiu] mahalalei bucureştene 
de altădată, decît ritmul monoton al primei 
schițe, .tremoloul viorilor pe care se suprapune 
melopeea tărăgănată a cortegiului mortuar, 
repetată fără variaţie și culminată prin izbuc- 
nirea la fanfară a unui motiv de marş funebru 
caricaturizat — ca pentru a caracteriza ridi- 

colul tragic al grijii 
tardive a oficialități 
față de defunct ? 

Strivitoarea tristeţe a 
„Inmormintarii la Pä- 
trunjel“ își găsește doar 
o aparentă compensație 
în exuberanta „Paparu- 
delor“. De fapt, sub 
veselia factice a ritmu- 
lui de scherzo și a me- 
lodiei dansante, sub 
zgomotoasa desfăşurare 
sonoră, ghicim același 
material uman redus la 
o existență rudimentară 
în acele heteroclite car- 
tiere  mărginaşe ale 
Capitalei, care, adevă- 
rate „Porţi ale Orien- 
tului“, infrateau ances- 
tralele superstiții si ne- 
ştiinţe rurale cu o ine- 
galabilă mizerie urba- 
nă. 

Evident, a vedea în 
aceste două schiţe me- 
sajul unei gîndiri so- 
ciale militante ar fi e- 
xagerat. În fond avem 
de-a face cu orientarea 
spontană a unui artist 
cu bogate resurse de 
vibraţie sufletească în 
fața unei realităţi care 
își depășește pitorescul 
aparent, intrînd în tra- 
gic, şi care este prin- 
să „pe viu“. Schiţele 
surprind într-adevăr 
prin exceptionalul simţ 
de observaţie al auto- 
rului si prin plastici- 
tatea redării 


Rogalski 


magini, citeva aspecte caracte- 
ul nostru înfăţişează o pagină 
autografă a manuscrisului „Două Capricii“, pe fi dul căreia Th. Rogalski poate 
sus); cu Ion Voicu la o 
a Filarmonicii din Iaşi (stînga mijloc); în bi ul său de la Radiodifuziune 
(în medalion) ; şi în tovărăşia lui Constantin Š 'vestri (stinga jos) pe vremea 
ouă piane. 


În muzica romineas- 
de că, „Schitele simfonice“ 
inaugurat un gen 
nou, datorită datelor de 
viață care servesc drept 
material și poziției de 
observator critic a cre- 
atorului. Sub raportul 
atitudinii de creație a 
acestuia, este de obser- 
vat puternica sa obiec- 
timp absența oricărui 


s-a ferit 


repetiție 


tivitate si in 
obiectivism !. 

Din paginile „Inmormintarii la Pătrunjel“ 
și ale „Paparudelor“ se degajă o cunoaștere 


acelaşi 


a realității descrise, bazată nu pe observarea 


1) Antinomia fundamentală dintre obiectivitate și obiectivism 
în artă, este demonstrată de Acad. Camil Petrescu într-un stu- 
diu articol publicat în revista „Teatrul“ nr. 1. Este un studiu 
din care, prin extensie, se pot deduce multe observaţii aplica- 
bile şi esteticii creaţiei muzicale, 


fugară, interesată pur coloristic, ci pe cerce- 
tarea obiectivă, pe concentrarea asupra „temei“, 
obtinindu-se perspective si adîncimea necesară 
artei realiste. In acelaşi timp — şi în mod ne- 
cesar — muzicii lui Rogalski îi este străin 
cbiectivismul, înregistrarea rece, nediferențiată 
şi nefiltrată prin laboratorul sensibilităţii ar- 
listice, a faptelor. Dimpotrivă — și în aceasta 
constă măiestria demonstrată aci de compozi- 
tor — tot ceea ce a văzut si a simțit artistul, 
a ştiut să transmită într-un chip atît de suges- 
tiv, încît la fiecare audiție ascultătorul este 
captivat de imagistica într-adevăr excepțională 
a muzicii. 

Nu vom insista asupra analizei tehnice a 
schițelor *); este însă necesar să subliniem 
cîteva aspecte ale artei lui Rogalski în crearea 
imaginilor muzicale. Tema „Inmormintarii la 
Patrunjel“ reuşeşte să înmănuncheze citeva ele- 
mente intonationale caracteristice în redarea 
lamentatiei si a bocetului. In special cvarta 
suitoare din măsurile trei si patru, glissando-ul 
și apoi diminuendo-ul din măsura a 5-a, dacă 
sînt executate cu fineţe si cu nuanțele indi- 
cate, dau un efect deosebit de sugestiv. 


Extrem de reușită este si imitatia de fanfară 
militară. Intervenţia este scurtă, de o măsură, 
dar foarte pregnantă prin contrastul pe care 
îl realizează. Efectul comic rezultă nu numai 
din aducerea cunoscutului motiv de marş fue 
nebru, dar si din armonizarea radical deosebită 
de stilul armonic general, bazat pe disonanfte, 
ciocniri de tonalități, succesiuni de cvinte pa- 
ralele, etc. In totală opoziţie, armonizarea a- 
cestei măsuri constă numai în acorduri de to- 
nică, subdominantă si septima de dominantă, 
într-o ingenioasă . distribuire la corni: 


T, 057% : Pr E 


Programatismul „urban“ experimentat de Ro- 
galski, cerea firește folosirea unor elemente 
hibride — motive populare, altoite cu cele lău- 


2) A se vedea studiul „„Două schiţe simfonice de Th. Ro- 
galski“ de Adrian Raţiu, publicat în „Muzica“ nr. 9—1956. 


tăreşti, orăşeneşti, voit vulgarizate. Compozi- 
torul a realizat în „Paparude“ efectul dorit prin 
construirea unei celule melodice foarte simple, 
care se mișcă în limita unei cvinte, avînd drept 
interval caracteristic secunda mărită. La drept 
vorbind, faimoasa secundă nu este atît de ca- 
racteristică folclorului romînesc încît să justi- 
fice uzitarea ei abuzivă. Rogalski a recurs ade- 
seori la această alterare a gamei dar aci este 
deosebit de bine plasată. Secunda mică urmată 
de cea mărită imprimă puternic nota de orien- 
talism voită de autor, întărită de altfel si de 
poliritmia piesei (ritm binar, în măsură de trei 
timpi, melodia pastrind accente ternare), care 
îi dă întregului dans un original fundament 
dinamic. g 

Primatul ritmic este încă una din caracteris- 
ticile scriiturii lui Rogalski. Desigur, pentru el 
ritmul nu este un punct de plecare al întregii 
construcții, ca în unele lucrări ale lui Stra- 
vinski, dar nici un simplu cadru în care mu- 
zica se ordonă. Este, alături de melodie, un 
element constitutiv, din care vor fi reduse ul- 
terior, formulele armonice şi orchestrale. In- 
trebuințarea savantă a combinațiilor instru- 
mentale, a făcut ca Rogalski să fie considerat 
în primul rînd un mare orchestrator (să nu 
uităm că orchestratia fiind acea latură a crea- 
tiei ale cărei procedee sînt cel mai uşor percep- 
tibile, ascultătorul este totdeauna înclinat să 
aprecieze în primul rînd orchestratia, adică ele- 


Afisul concertului pe care l-a dirijat Th. Rogalski in 1939 

la Bologna. În program figurează doi compozitori romini : 

A. Castaldi cu „Tarantella“ şi dirijorul cu „Două dansuri 
rominesti“ 

mentele pe care le cunoaşte şi le recunoaşte). 
De fapt, Rogalski este mai întîi compozitor, iar 
orchestratia, deși a reprezentat pentru el o 
adevărată pasiune, era termenul ultim al crea- 
tiei si nu un punct de plecare. Instrumentatia 
este o rezultantă a concepţiei armonice, deci 
evoluţia gîndirii armonice a atras după sine 
transformarea viziunii orchestrale. La rindul 
ei, armonia esta determinată de melodie, iar 
aceasta se află într-o interdependenţă constitu- 
tivă cu ritmul. Interesul pentru ritm nu poate 
fi despărțit de înclinațiile către jocul popular, 
și aceasta a dus la puternicul caracter dansant 
pe care îl au de obicei paginile lui Rogalski. 
Era prin excelență un compozitor de balet, 
pentru că unea soliditatea şi pitorescul ritmu- 
lui, cu pregnanta şi autenticitatea ideii muzi- 
cale. Calitatea aceasta apare în evidenţă si 
în lucrarea „Două capricii“, scrisă în 1932. 
Este un diptic, care păstrează în cea de a 
doua parte procedeele din „Paparudele“, am- 
plificate ca putere de sugestie si complexitate 
tehnică, aducind însă în prima piesă o notă 
nouă si prețioasă, în opera rogalskiană. Pagina 
aceasta vizează doar aparent culoarea armonică 
şi orchestrală, în realitate este un moment de 
confesiune intimă, realizat cu alese mijloace 
artistice. Abordarea unei sfere emotive noi — 
cel puțin în creația de maturitate a compozi- 
torului — a cerut şi căi de exprimare nefolo- 
site pînă acum. In căutarea unei maniere pro- 
prii, Rogalski porneşte aci de la armonia wag- 
neriană, uşor de recunoscut mai ales în pro- 
gresiile cromatice, aliate în chip ingenios cu 
unele elemente ale armoniei debussyste, pe care 
le putem găsi de pildă în succesiunile de acor- 
duri perfecte ale motivului inițial (măsura 3) : 


B. Lemne 


Dor A 
Pi | 
"gi 


Pui 


urmate imediat de succesiuni cromatice, de ar- 
de septime. 


pegii 


Tema principală, cu un caracter extrem de 
expresiv, este prezentată de viola solo: 


pentru a fi reluată apoi, îmbogăţită de un a- 
companiament bazat în esenţă pe acorduri de 
septime și suprapuneri tonale, materialul re- 
venind in felurite variații de instrumentatie. 
Piesa se încheie în mișcarea liniștită a începu- 
tului cu o ultimă readucere în pianisimo a temei 
principale (vezi ex. 10). 

Pentru ascultătorul care îl cunoaşte pe Ro- 
galski din „Trei dansuri“ sau „Două schiţe 
simfonice“, capriciul nr. | este o muzică efectiv 
nouă. Poate că nicăieri muzicianul nu s-a dă- 
ruit pe sine însuşi cu atita generozitate, nicăieri 
nu a pus mai mult din el, ca în puţinele pagini 
ale primului Capriciu. 

Dar pudoarea, teama de dezvăluire publică 
par să-l fi oprit pe compozitor să ne spună 
mai mult. Visătorul a făcut loc sarcasticutui, 
armonia păstoasă — acordurilor incisive și 
picante, ritmul incert — accentelor dinamice 
şi astfel a apărut Capriciul al 2-lea. Găsim din 
nou aci pe coloristul, umoristul, pe muzicianul 
de balet Rogalski. Nimic din dispoziţia sufle- 
tească a piesei anterioare nu a fost păstrat. 
Si, ca pentru a întări impresia nouă, compo- 
zitorul aduce ca element ciclic tema din exem- 
plul nr. 10, nemodificată, dar căpătînd, prin 
context, o cu totul altă semnificație. Reintilnim 
poliritmia, succesiunea caleidoscopică a ima- 
ginilor, efectele umoristice obținute prin cu- 
loarea armonică și orchestrală. 

Deosebit de interesantă este formula ritmică 
a acestui capriciu, inversă celeia din „Papa- 
rudele“ (acolo era un ritm binar în măsură de 
3/8). Aci ritmul este de 6 timpi, încadrat în 
măsuri de 2 si 3: 


Peste această figură ritmică se va suprapune 
tema : 


2. 


Este interesant de comparat gama aceste: 
melodii : 


cu cea a temei secundare din Dansul în do ma- 
Jor (exemplul nr. 2): 


14 
i E > ba. 2 


După cum se vede, exact acelaşi mod, o alte- 
rare a modului doric prin urcarea treptei a 4-a. 

Elementele secundare ale capriciului — tema 
de mai sus, reapărînd, poate fi socotită la ri- 
goare drept un refren, deşi forma nu e riguros 
cea de rondo — sînt următoarele: 


iar ca motiv ciclic: 


16. Crsihe. | 


Con passione ee 

Ca si în precedentele lucrări, factorul tratare 
lipsește, travaliul tematic bazîndu-se exclusi 
pe expoziție și reluare, în aspecte orchestrale, 
eventual armonice, diferite. 

Impresia pe care o lasă cele „Două capricii“, 
este cea a unei lucrări scrise cu multă sensi- 
bilitale în prima parte, cu strălucire în a doua, 
însă cu o aparență de mozaic, de fragmentar. 
Raportul muzicianului cu creația populară nu 
aduce date noi; absent în primul capriciu, fol- 
clorul este integrat în țesătura tematică a ce- 
lui de al doilea, procedeele fiind o reeditare îm- 
bogatita, întîlnită în lucrările anterioare. Cu 
toate acestea, cele „Două capricii“ sînt prin 
ineditul pe care îl conțin, piese de preț în moș- 
tenirea muzicianului și ar merita să fie incluse 
în concertele publice. Rogalski apare aci ma- 
turizat, arsenalul său componistic este mai 
complex, plasticitatea imaginilor -— chiar lip- 
site de suport programatic — a crescut. Li- 
rismul cu totul surprinzător al primei piese, 
umorul suculent, viril, al celei de a doua, re- 
prezintă nu numai momente de împlinire dar 
și unul de cotitură. In viitor, Rogalski va căuta 
o exprimare mai directă, o nouă tematică ar- 
tistică şi realizarea unei aderențe mai evidente 
cu cintecul popular. Toate acestea le aflăm în 
„Trei balade pentru voce si orchestră“ (1941). 

Este indiscutabil că balada, ca formă repre- 
zentativă a folclorului nostru poetic şi muzical 
constituie una din cele mai elocvente dovezi 
ale capacității creatoare a poporului romin. Ta. 
tusi, numărul compozitorilor care in manieră 
directă (ca Rogalski) sau total transfigurată 
(ca Enescu în Rapsodia a Il-a) au valorificat 
frumusețile epicei populare, este destul de re- 
dus. Ciudată uitare a unui gen cu o atît de 
cuprinzătoare sferă emotivă și o atît de înaltă 
simbolică, a genului care perpetuează în con. 
știința maselor, amintirea eroilor legendari şi 
a miturilor nobile. 

Rogalski s-a apropiat de baladă cu un inte- 
res pe care îl putem numi în egală măsură 
ştiinţific si artistic. Cu un respect absolut al 
creației populare, compozitorul a transcris ai. 


doma melodiile baladelor alese împreună cu 
prietenii săi foiclorişti. El s-a limitat doar la 
a da melodiilor un cadru simfonic, menit să le 
pună şi mai muit în valoare frumuseţile, fără 
a interveni de loc asupra materialului tematie 
original. În crearea baladelor sale, Rogalski 
a avut de ales între soluția unui acompania- 
ment simplu, lipsit de complicaţii și căutări ra- 
finate, dar prin excelență dinamic, participant 
la acţiune, sau cea a unui decor sonor obiec- 


tivat întrucâtva, care să permită concentrarea 
asupra desfășurării epicei vocale. Compozitorul 


s-a oprit asupra acestei din urmă formule. ast- 
fel că baladele sale sînt cîntece (în două strofe) 
precedate de cite un scurt preludiu si avînd o 
scurtă încheiere simfonică. 

Vorbeam mai sus despre programatismul 
„urban“ al schițelor simfonice, derivat de fapt 
din temperamentul artistic prin excelență oră- 
şenesc al lui Rogalski. În acest sens merge și 
concepția balade'or haiduceşti ale sale. Apare 
evident faptul că el s-a apropiat cu pasiune 
de o materie artistică nouă, atunci descoperită 
lui. Impresionat de frumusețea baladelor, le-a 
păstrat forma pură (una din ele, „Iancu Jianu“ 
se află notată în arhiva Institutului de Folclor). 
Melodia, valorile şi chiar tonalitatea, sînt iden- 
tice cu cele din prelucrarea lui Th. Rogalski. 
Nelucrînd melodia, compozitorul s-a concentrat 
asupra realizării orchestrale pe care a dorit-o 
cît mai legată de spiritul cîntecului popular. 

Prima baladă, „Iancu Jianu“ se deschide 
prin prezentarea motivului doinit, de poves- 
tire, la flaut, pe fondul unui acompaniament 
de coarde foarte ingenios, care imită fosnetul 
codrului prin alternarea cvintei fa-do la con- 
trabas, în timp ce violoncelii realizează „sul 
ponticello“ saisprezecimi cromatice între tonică 
și dominantă : 


După scurta introducere orchestrală, tenorul 
solo reia melodia pe cunoscutele versuri din 
culegerea lui Vasile Alecsandri : 


„Foaie verde d-un lipan 
N-afi auzit d-un Jian 

D-un Jian, de un oltean 
De un hoț de căpitan 

Care umblă prin păduri 
Cu șaisprezece panduri 
Cu ghebe şi cu poturi“? 


Acompaniamentul este în bună parte redus 
la acea „țiitură“ pe intervalul tonică-domi- 
nantă, specifică baladelor populare prin liber- 
tatea pe care o dă recitativului vocal. După 
reluarea melodiei în strofa a doua, urmează 
coda. Viorile aduc un motiv (derivat dintr-un 
fragment al părții vocale), care prelungeşte 
atmosfera în intonatii caracteristice de baladă, 

piesa încheindu-se, după ultima readucere a 
unui fragment din tema principală, pe același 
interval de tonică dominantă — deci fără pre- 
cizarea modului — caracteristic scriiturii ar- 
monice din toate cele trei balade 

A doua parte a tripticului „Toma Alimos“ 
debutează printr-un motiv de joc cuprinzind 
două celule esenţiale: 


după care urmează solo-ul vocal, de data a- 
ceasta fără legătură cu materialul expus an- 
terior de orchestră : 


1 


Orchestratia este si aci realizată cu mare 
economie, dar autorul se revanşează în coda, 
cu un splendid efect evocator. Pe tremolo-ul 
violoncelilor, contrabasilor si timpanilor, cor- 
nul arpegiază treptele principale ale tonalităţii 
Si major : 


Este un minunat efect de bucium, reluat apoi 
pe fondul îremătător al harpei, coardelor şi 
lemnelor, mai întîi în Si major, apoi in Sol 
major. 

În introducerea celei de a treia balade, „Mihu 
copilul“, compozitorul aduce o melodie de dans. 
înrudită sub raportul caracterului modal cu 
teme din alte lucrări : 


si desfăşurată pe fondul unui acompaniament 
pitoresc în care ritmul este stabilit de contra- 
basi, fagoti şi baterie, iar viorile și viola cîntă, 
după cum specifică autorul în partitură, „ca 
pe o cobză, cu o pană de mandolina“. Partea 
vocală, din nou nelegată tematic de introdu- 
cere, este presărată mai mult decît baladele 
anterioare, cu acele inflorituri (apogiaturi, gru- 
petti), proprii epicei muzicale populare > 


Ep prea Dep 


lată un fragment din melodie, interesant 
prin suprapunerea de cvinte a acompaniamen- 


22. 

tului şi a cărui celulă concluzivă (a) va reveni 
în încheiere : 


În coda, instrumentele de coarde la unison, 
reiau de patru ori motivul „a“ (de remarcat 
că este același mod minor cu treapia a 4-a 
urcată, pe care i-am mai întîlnit), dînd lucrării 
o încheiere de un dramatism accentuai. 

Tripticul vocal al lui Rogalski este prețios 
în primul rînd pentru că ne restituie litera si 
spiritul baladei noastre populare. O temă în- 
treagă de elemente caracteristice baladei (ior- 
mulele de recitativ, broderiile, grupetti conclu- 
zivi) şi în general acel rubato al recitării popu- 
lare (care poate fi ghicit din distribuirea va- 
lorilor, din coroane și indicaţiile de tempo) au 
fost pastrate de compozitor si imbogatite cu 
veșmintul sugestiv al armoniei si orchestratiei 
sale. În acelaşi timp, baladele reprezintă ten- 
dința creatorului de a evolua către un conți- 
nut legat cît mai puternic de universul spiri- 
tual al poporului romîn. In privința execuţiei 
baladelor, trebuie să se țină seama de propor- 
tiile estetice firești. Compozitorul a scris in 
partitură numai două strofe ale fiecărei balade, 
subintelegind că numai acestea trebuie cintate 
In imprimarea făcută la Radio, se cîntă în în- 
tregime poeziile, recurgindu-se la nenumărate 
repetari ale melodiei. Ideea nu serveşte muzica 
şi nici textul, ci dimpotrivă, creează o impresie 
de monotonie si o disproportie între diferitele 
părți orchestrale și cea a solo-ului vocal. Cre- 
dem că ar trebui reînregistrate. 

Au trecut zece ani între compunerea celor 
„Trei balade pentru voce și orchestră“ şi apa- 
riția. ultimei opere simfonice a lui Theodor Ro- 
galski : „Trei dansuri simfonice“. În acest răs- 
timp, bogat în date istorice, muzica romineascA 
a “pornit pe un drum nou, la care Rogalski — 
ne-o dovedeşte lucrarea sa din urmă — a ade- 
rat cu sinceritate. 

Lucrările despre care am vorbit pînă acum, 
dovedesc o reală contingenţă cu fenomenul ar- 
tistic popular şi cu datele vieţii. În evoluția 
concepției artistice a compozitorului, „Trei dan- 
suri rominesti“ apar ca o rezultantă normală. 
ca o concluzie logică a căutărilor artistului. 

Desigur, această lucrare nu marchează punc- 
tul ultim al posibilităților compozitorului, care 
s-ar fi putut desfăşura în noi opere de mai 
mari proporții si mai adînci semnificaţii. Dar 
din tot ce ne-a lăsat, ea este cea mai clară 
sub raportul poziţiei estetice şi cea mai desă- 
vîrşită în privința realizării. Tot ce mai era 
conventional. nepersonal, în lucrările anterioare 
(de pildă folosirea abuzivă a secundei mărite) 
este aci părăsit .în favoarea unor mijloace de 
exprimare superioare. 


Primul dans — „din Ardeal“ —, deși de mai 
mic efect, era deosebit de îndrăgit de compo- 
zitor. „Este un joc mindru, de iîlăcăi voinici“ 
ne spunea el odată, și muzica evoca într-adevăr 
cu putere robusteata calmă, caracteristică mul- 
tora din jocurile noastre transilvănene. 

A doua piesă, „Gaida“, joc macedo-romin, 
a dai naștere mutor controverse. S-ar părea că, 
indepartindu-se de la caracterui static şi oare- 
cum monoton al dansului original, imbogatin- 
du-l armonic si orchestral cu sonorități bizare 
si aspre, compozitorul ar fi înțeles să reinter- 
preteze depresiv melodia de dans din munţii 
Pindului. Mai probabil este însă, că, impresio- 
nat de intonaua tinguitoare a temei, autorul 
să Îi căutat să sublinieze latura magică, incan- 
tatorie, prezentă în folclorul oricărui popor, a 
acestui joc, poate ioarte vechi, care se dan- 
sează după un anumit ritual coregrafic. 

„Gaida“, cu nota sa sumbră, iormează un 
izbitor contrast cu exploziva „Horă din Mun- 
tenia“. Potenţe dinamice, bogăție tematică, 
strălucire orchestrală, dezlănțuite pe fondul 
continuu al unui dans rapid, afirmä realizarea 
înaltei măiestrii a compozitorului. Cu „Hora din 
Muntenia“, Rogalski a dat tripticului său o 
încheiere impresionantă. Avea să fie — nimeni 
nu o bănuia în mai 1951, la prima audiție — 
încheierea întregului său drum creator. 

Sîntem deci nevoiți să-i judecăm posibilită- 
tile de evoluție ulterioară după această ultimă 
lucrare, punct terminus al unei, opere aflată în 
plin mers spre împlinire. Construcția suitei și 
detaliile cele mai interesante de compoziție au 
fost relevate de J. V. Pandelescu, astfel că nu 
vom insista asupra lor. De altfel, cele trei dan- 
suri sînt destul de cunoscute publicului pentru 
a reveni cu o prezentare amănunțită. Este însă 
interesant de observat ceea ce aduc ele nou 
față de lucrările anterioare. Suita înfățișează, 
după cum am văzut, trei scene dansante — 
care contrastează si se completează în același 
timp — din folclorul rominesc. Este de aceea 
greşit să se judece şi să se analizeze aceste 
piese separat. Ele trebuie apreciate în primul 
rînd în întregul lor; suita trebuie înțeleasă ca 
un tot, remarcabil prin echilibrul si diversi- 
tatea sa. i 

Cîndva se făcuseră aprecieri fanteziste şi cu 
totul nestiintifice, după care primul şi al trei- 
lea dans erau realiste, iar „Gaida“ „formalisti“ 
și „decadenta“, ca si cum un creator ar putea 
avea azi o poziţie estetică, iar peste o lună, 
una diametral opusă. 

Dimpotrivă, unitatea de concepție este tră- 
sătura fundamentală a lucrării. Aci se vădeşte 
disciplina interioară, acel simț al necesarului 
pe care afirmam că l-a dat lui Rogalski muzica 
franceză. Fără a exagera credem că dansurile 
pot fi asimilate cu cele trei mișcări ale unei 
simfoniette. 

Prima parte, scrisă în la minor, ar constitui 
astfel o sonată în miniatură, bazată exclusiv 


pe expunerea si reluarea celor două teme (că- 
rora li se adaugă o idee secundară și un scurt 
moment median, care tine loc de tratare): 


Gaida — Andantele — aduce o nouă com- 
binatie ritmică interesantă (ritm ternar în mă- 
sura de 4/4), fundalul întregii desfășurări a 
mișcării. Trio-ul acestei părţi este dansul „Sin- 
gasto“ care tine loc de scherzo (ca şi în sim- 
foniile lui Franck și Rahmaninov, unde scher- 
zo-ul a fost inclus în partea lentă). Este de 
amintit modul melodiei, binecunoscut din dan- 
sul din 1925 si capriciul Nr. 2: 


26. Ps s , 

mae E E Ep 

„Hora din Muntenia“, un rondo scris în to- 
nalitatea la major, este în pofida aparentei 
rapsodice (aducerea celulei melodice din „Hora 
mărțișorului“, etc.) de o construcție impeca- 


bilă, întreaga mișcare gravitind in jurul re- 
frenului. 


27 


SS 


Nu numai sub raportul construcției lucrarea 


“aceasta este cea mai desăvirșilă din cîte ne-a 


lăsat compozitorul, dar şi sub cel al selecţiei 
tematice si al tratării. Niciodată însă nu pre- 
zentase Rogalski o compoziţie atît de bogată 
în idei melodice şi nicăieri nu a fost atît de 
variat pus în valoare materialul melodic. Tre- 
buie amintit însă că strălucirea realizării or- 
chestrale, reprezenta o tentatie în dobindirea 
unor sonorități excesive, spectaculoase. De fapt, 
asa cum sînt scrise, dansurile permit o dozare 
a intensității diverselor timbre, care să dea cu- 
loare, fără să se cadă în stridente periculoase 

mai ales în „Horă“ a cărei orchestrație este 
mai densă. 


* 


O imagine reală, de adincime, a valorii lui 
Theodor Rogalski nu poate fi dobindita prin 
prezentarea sumară a lucrărilor sale, şi nici 
măcar prin cîteva audiții. E desigur necesară 
o familiarizare cu spaţiul său estetic si afectiv 
specific şi un 'recul de timp, pentru a emite o 
judecată asupra locului pe care îl ocupă artis- 
tul în muzica romineasca, si a-i aprecia aportul 
în dezvoltarea şcolii noastre. Oricare ar îi con- 
cluziile viitoare — compozitorul Rogalski îşi 
așteaptă biograful după cum și publicul, supre- 
mul judecător, așteaptă desigur să-i audieze 
lucrările — în momentul de față putem distinge 
cîteva din particularitățile scriiturii si concep- 
tiei sale. 

Rogalski a fost omu! soluţiilor personale, al 
formulelor artistice de plăsmuire proprie. 

Punctul de plecare fiind, ca şi al mai tuturor 
colegilor săi de generaţie, muzica apuseană, 
el nu a rămas nici la epigonismul sterp al unor 
idei străine realităţii spirituale a poporului 
nostru, si nici nu a pornit pe drumul unei mu- 
zici condiționate strict de anta populară. A vă- 
zut lumea romînească și timpul său, cu un 
ochi atent de artist autentic și a aşternut pe 
hîrtie, cu o egală sinceritate impresiile anului 
1929 ca si pe cele ale lui 1951. 

Folclorul, după cum am arătat-o mai sus, 
nu a reprezentat o constanță naturală ci o 
materie artistică de care muzicianul a fost 
atras. Cu alte cuvinte, Rogalski nu a trăit ca 
om realitatea rustică, ci s-a apropiat de ea pe 
cale intelectuală, poate afectivă. Aci, o confu- 
zie este posibilă si trebuie prevenită. Distinc- 
tia dintre sensibilitatea „rustică“ si cea „ur- 
bana“ pe care o facem atunci cînd vorbim des- 
pre Theodor Rogalski, atribuindu-i hotărît, a 
doua, nu implică şi o apreciere, prin frecvența 
utilizării materialului folcloric, a caracterului 


realist sau nerealist al operei. Este o clasifi- 
care pe alt plan, avînd punctul de plecare ex- 
clusiv în complexitatea spirituală a autorului. 
Cutare compozitor, care scrie o muzică foielo- 
ristică academică, dacă nu provineial-semă- 
nătoristă, nu avea niciodată forța realistă a 
operelor — pe teme populare sau nu — ale 
oraseanului Rogalski. Pentru că, și aceasta era 
de demonstrat, Rogalski este un realist, un di- 
namic realist. Baladele, schițele simfonice ca 
si celelalte lucrări, vădesc cuprinderea unei 
sfere emoționale si de idei care, dacă nu 
este amplă, e în schimb adincita. Nota parti- 
culară a realismului rogalskian stă într-adevăr 
în această limitare la anumite aspecte şi idei 
care îi conveneau artisticeşte. 

Fixarea asupra unei anumite sfere motivice 
— din care se exclud cu hotărîre ideile drama- 
tice, cele idilice, patetismul, lirica declamatorie 
şi se înscriu aspectele umoristice, grotești, o 
certă virilitate, un lirism discret și în baladă, 
epica — a determinat si un aparat de expre- 
sie, mijloace muzicale de asemenea strict defi- 
nite. Si nu trebuie neglijată în actul de judecată 
o realitate a practicei muzicale, anume că si 
formarea unei anumite tehnice componistice, 
unor „habitudini utile“ în manevrarea mijloa- 
celor de expresie, influențează direct asupra 
gîndirii muzicale, determină într-o măsură mai 
mică sau mai mare însăsi concepția şi sfera 
de imagini. . 

Astfel, limitarea lui Rogalski poate fi inte- 
leasă nu numai ca o reflectare temperamen- 
tală, dar si drept un efect al condiționării vi- 
ziunii artistice de tehnica componistică, iar evo- 
luția spre realism, curba ascendentă culmi- 
nantă prin „Trei dansuri“ oglindesc poate o 
nebănuită luptă interioară împotriva propriilor 
rezistențe. Este o ipoteză dar poate si o expli- 
catie a dramei acestui artist în permanentă 
frămîntare, exigent si neîncrezător în puterile 
sale, ajuns în pragul desavirgirii, atunci cînd 
trecea ultimul prag al vieţii. 


Radu Gheciu 


(vastetal nr. 


opus 30 


pentru pian si coarde 


de GEORGE ENESCLI 


= 
js de cameră a constituit o preocu- 
pare constantă de-a lungul întregii activități 
creatoare a lui George Enescu. Începînd de la 
primele compoziţii închegate datînd din jurul 
vîrstei de 18 ani, cum sînt Cvintetul sau Trio- 
ul, ambele pentru pian și coarde și pînă la ope- 
rele scrise în ultima perioadă a vieţii, ca de 
pildă Cvartetul pe care îl analizăm sau Sim- 
fonia de cameră, șirul compozițiilor pentru an- 
sambluri de instrumente soliste este neîntre- 
rupt. Compozitorul a ştiut să alterneze creația 
operelor de mare amploare cu lucrări de mu- 
zică de cameră, reușind să găsească și aici 
accente noi și personale. În adevăr, Enescu 
recurge uneori la formații instrumentale mai 
puțin obişnuite, mai dezvoltate numeric, cum 
sînt de pildă Octetul, Dixtuorul sau Simionia 
de cameră. Creşterea numărului instrumentiști- 
lor se poate explica prin dorința compozitorului 
de a da pastei sonore o mai mare densitate 
așa cum se poate cu ușurință realiza în mu- 
zica simfonică. Setea de „plenitudine armoni- 
că“!) asa de caracteristică pentru întreaga 
creație enesciană o vom intilni fireşte si în ge- 
nul muzicii de cameră. Dar ceea ce trebuie în- 
deosebi subliniat este faptul că simfonistul E- 
nescu nu stirbeste niciodată specificul acestei 
muzici. Echilibrul pe care îl obţine constituie 
tocmai una din laturile originalității lucrărilor 
despre care vorbim. 

Nevoia de bogăție armonică este poate aceea 
care a îndemnat pe compozitor să aibă o pre- 
dilecție pentru formaţiile de cameră cu pian, 
instrument deseori comparat cu o orchestră în 
miniatură. În afara celor două Cvartete de 
coarde op. 22, a Octetului op. 7 şi a Dix- 
tuorului op. 14, toate celelalte lucrări pentru 
muzică de cameră sînt scrise pentru coarde si 
pian (excepţie făcînd anumite piese mici cum 
sînt de pildă Cantabile si Presto pentru flaut 
și pian sau Legendă pentru trompetă și pian, 
etc. care nu fac propriu-zis parte din specifi- 
cul muzicii de camera). 


Pentru formația „Cvartet cu pian“, puțin în- 


1) B. Gavoty: Les souvenirs de Georges Enesco, Flamma- 


rion — Paris, 1955. 


Sculptură de C. Baraschi 


trebuințată în întreaga literatură muzicală mo- 
dernă, Enescu scrie două lucrări: Cvartetul nr. 
1 în re major op. 16, terminat în 1911 si 
Cvartetul nr. 2, op. 30 in re minor incheiat in 
1944 (la sfîrşitul l fiecărei părți autorul a în- 
semnat data şi localitatea unde a scris ultimele 
note: partea l-a la Bucuresti, 27 iulie 1943, 
partea a l-a la Dorohoi, 27 august 1943, par- 
tea a II-a la Sinaia, vila Luminis, 4 mai 
1944). După cum vedem, epoca în care com- 
pozitorul își scrie cel de-al doilea cvartet co- 
respunde ultimei faze a evoluţiei geniului enes- 
cian. Caracteristicile acestei epoci își vor atinge 
apogeul în ultima şi desăvirșita capodoperă 
care este „Simfonia de cameră“. Dar pentru 
a se putea pe deplin înţelege stilul ultimei epo- 
ci este de neînlăturat să se studieze fiecare din 
lucrările care o reprezintă pentru că fiecare 
pune alte probleme cercetătorului şi pentru că 
oricare din aceste lucrări de foarte mare va- 
loare artistică este o mină inepuizabilă de în- 
văţături. Astfel în prezentul studiu ne propu- 
nem o analiză de detaliu a formei Cvartetului 
nr. 2 pentru pian si coarde, la sfirsitul căreia, 
în concluzie, vom accentua îndeosebi asupra 
unor aspecte care reprezintă, după cum vom 
vedea, contribuţii cu totul originale în vederea 
soluționării unor probleme centrale ale muzicii 
contemporane. 

Cvartetul nr. 2, op. 30, pentru pian, vioară, 
violă și violoncel este alcătuit din trei părți dis- 
tincte: partea I-a (re minor) scrisă în formă 
de allegro de sonata se desfăşoară într-o miş- 

care moderată, partea a Îl-a (mi major) o parte 
lentă concepută in formă de lied este parcă o 
adincire a sentimentelor exprimate în prima 
parte şi partea a II-a (re minor — re major) 
scrisă într-o formă liberă de sonata se desfă- 
şoară într-o mişcare rapidă, agitată, care con- 
duce ia o explozie de bucurie și lumină o data 
cu instaurarea în codă a tonalitatii de re major. 

Compozitorul recurge si în această lucrare 
la ciclicism pentru a da mai multă unitate ope- 
rei. Tema l-a din partea I-a o putem considera 
generatoarea întregii substanțe muzicale a evar- 
tetului. Fragmente sau celule din această temă 
le vom intilni în toată desfăşurarea discursului 
muzical, unele transformându-se si integrîndu- 
se în alcătuirea celorlalte teme principale. 

Fiecare din părţile lucrării va avea cîte un 
punct culminant: în partea I-a o dată cu re- 
priza temei intiia, în partea Il-a la reexpozitia 
secțiunii întîia a liedului (fraza 2) şi în final 
pe parcursul dezvoltării terminale. Apogeul va 
ti atins în partea a III-a. Putem astfel încă de 
pe acum să remarcăm una din caracteristicile 
tehnicii enesciene: momentele culminante sînt 
păstrate pentru sfîrşitul evoluţiei muzicale a 
părților lucrării adică în reprizele sau codele 
acestora. 


Partea l-a: Allegretto moderato 


Concepută in formă de allegro de sonata 
nu se menţine totuși, după cum vom vedea, 
în tiparul rigid al sonatelor clasice. 

Tema l-a are o formă de lied mic. Prima 
secțiune 


Allegretto moderato (4-69) 2 
p Ă 


TES E] L 


se compune din motivele a, b, c, d, şi e care 
alcătuiesc perioada A. Melodia aceasta gravă 
de o noblețe caracteristică lui George Enescu 
are o importanță deosebită în tot cursul lu- 
crării, deoarece va genera, prin transformă- 
rile ei, multe din elementele componente ale 
temelor principale din celelalte părți. Citind 
această temă ne vom da seama că nu o putem 

identifica nici cu un citat, nici cu o prelucrare 
folclorică dar vom simți nu știu ce rezonanţă 
care ne face să o apreciem ca apartinind fon- 
dului spiritual rominesc, așa cum o temă de 
Brahms se integrează celui germanic sau o temă 
de Debussy celui francez. De altfel există si un 
considerent obiectiv care ne îndeamnă la o 
atare apreciere : structura modală a acestei me- 
lodii ; sintem în modul de re minor natural. 

În motivul d se cadențează pe dominantă 
(formula de cadență «œ va îi folosită în coda 
acestei părţi si va face legătura cu partea a 
Il-a) iar în motivul e se revine la tonică. 
Observăm că totul se desfăşoară pe o serie de 
pedale a căror sunete fundamentale re, do, la 
reproduc lărgit formula de cadență a. 

Secțiunea a I-a, modulantă, este alcătuită 
din trei perioade B, Bı, B (are deci în mic tot 
o formă de lied) fiecare dintre acestea fiind 
compuse din două motive f si g. Perioada 
B; este o variantă a lui B. 


Asistăm aci la un dialog între pian şi vioară. 

Se reia secțiunea l-a la coarde și apoi se 
continuă la pian (a la coarde iar b, c, d la 
pian). Motivul e se modifică aşa cum ne arată 
exemplul următor, 


constituind un element generator al codei. Ina- 
inte de trecerea la codă, vioara contrapunctează 
sfîrșitul motivului a lărgit si apoi motivul b. 

Coda începe cu violoncelul continuat de violă 
care intonează motive derivate din e. 


Se modulează (re major — si major, si b ma- 
jor, dominanta lui re, re minor) pentru ca la 
sfîrşit să se cadenįeze pe re. 

Reducind tema l-a într-o schemă obținem: 


— secţiunea I-a: A (a, b, e, d, e) = re (ex. 1). 

— secțiunea II-a: B (f, g), Bi (Gi, gi), B (f, g) = 
modulează (ex. 2). 

— secțiunea I-a (reluată): A (a, b, c, d, e modificat 
+ a, b) = re (ex. 3). i 

— Coda: motivul e modificat = 


0 modulează si ca- 
denteaza final pe re (ex. 4). 


Subliniem că reluarea secțiunii I se face prin 
modificarea orchestratiei (se expune de coar- 
de apoi de pian), prin îmbogățirea sonoritatii 
pe care o aduc notele ţinute la coarde și prin 
reluarea încă o dată la coarde a motivelor a 
(lărgit) şi b. 

Tranzitia spre tema Il-a începe cu o nouă 
frază melodică expusă de vioară 


Liste sso tempo (d-d-76) 


si care înglobează două elemente ale temei I: 
motivul a şi formula de cadență « (motivul d). 
După reluarea modilicată a acestei fraze atît 
de violă cit și din nou de vioară si după modu- 
latia spre do diez minor distingem la violă 
următorul desen melodic 


care este tocmai unul din motivele temei a II-a. 
lată deci un foarte interesant procedeu constind 
în crearea unei noi linii melodice în ponte dar 
care să conţină atît elemente din tema I-a cit 
şi din tema II-a. Prin aceasta se obţine nu nu- 
mai continuitatea între temele principale, adică 
unitatea întregii lucrări, dar si varietatea si bo- 
gatia invenţiei melodice. 

Dar ceea ce constituie o particularitate în 
plus a punţii este faptul că autorul readuce 
exact înaintea intrării temei a Il-a motivele a 
şi b ale temei I în tonalitatea celei de a doua 
teme îi 


Este un mod de a ascunde trecerea la tema I-a 
prin reamintirea unei teme asa de pregnante 
cum este tema I-a, în scopul unei mai vii des- 
fășurări muzicale. 

Transcriem în exemplul ce urmează 


un pasaj de o excelentă sonoritate: vioara și 
viola în flagiolete dublează și completează a- 
cordurile expuse de pian iar violoncelul şi ba- 
sul pianului alternează o formulă ritmică în 
şaisprezecimi. Este aproape un efect orchestral. 

Tema a II-a ca formă se aseamănă temei | 
fiind organizată tot ca un lied urmat de o 
codă, dar ca expresie aduce elemente noi, con- 
trastante : indecizia major-minor provocată de 
jocul cromatic dintre terta mare si terta mică, 
grupeie de sextolete cromatice descendente, mă- 
sura de 3/4 şi în fine întreaga atmosferă nos- 
talgică a temei. 

Secţiunea l-a 


se compune din repetarea de trei ori a motivu- 
lui h dar de fiecare dată modificat, apoi urmînd 
o desfăşurare melodică firească în care vedem 
extinderea cromatică a motivului h în sextolete 
descendente. Acest pasaj conduce la secțiunea 


centrală a temei. Remarcăm că asemănător 
secțiunii I a temei I, si aici pianul expune tema, 
corzile avînd doar rolul de a menţine o pedală 
pe sol diez (tr. V). 

Secţiunea. mediană este expusă de vioară 


Dn ‘poco piu lente (4 - 34) 


. Ūalimisaima, tenera a 
— —; 


J 


Si înglobează în conturul ei melodic trei ele- 
mente: căderea cromatică derivată din moti- 
vul h2, o coborire în cvarte asemănătoare Íra- 
zei din ponte (vezi ex. 5) si amintirea moti- 
vului a din tema I (vezi ex. 1). Observăm 
că apogiatura de pe do diez are un rol tematic 
nefiind doar o simplă ornamentaţie. 

Reluarea primei secțiuni se reduce numai la 
intonarea perioadei C de către violă. 

Motivul h transfigurat în ultima măsură re- 
produce aidoma elementul anticipativ din ponte 
(vezi ex. 6). Şi aici totul se suprapune peste 
o pedală de dominantă. 

Sintetizînd schematic tema a Il-a ne apare 
astfel : 

— secțiunea l-a: 


Il-a ex. 9)- 
— secţiunea II-a : 


C (h, h,, hz + pasaj spre secţiunea 


frază ce conţine elemente din sec- 


tiunea I, ponte şi tema I (ex. 10). 
— secțiunea |: reluată C (h, h,, hs). 
— Coda. 


Și aici întîlnim o dublă expunere, a perioadei 
C (a doua oară însă schimbîndu-se atît ins- 
trumentul care o intonează cit și unul dintre 
motive). 

Dezvoltarea are trei etape : 

1) Prima etapă prelucrează tema l-a care 
apare mai întîi la pian în tonalitatea sol mi- 
nor, corzile mentinind o pedală pe tonică. Mă- 
sura revine la 9/8. O nouă reluare a temei, 
transformată melodic din cauza mersului mo- 
dulant al armoniei, este expusă de violoncel 
și violă 

2) Etapa a doua dezvoltă fraza cu care în- 
cepe pontele expoziției. Măsura devine deci 3/4 
Exemplul următor 


mp mare.cant 7, poco ne in tenpo 


ne redă această frază intonata de pian. Ana- 

logia cu ex. 5 este evidentă. Corzile reiau apoi 

aceeaşi idee modilicind-o ritmic și melodic 
at“ (478 XL 
Agilato. mai in. tempo a E 


atang, 


2 ja PE 
mbr omnt D= mp Zl = f 
non Toppo 

3) Cea de a treia etapă supiapinė motivul 
a (tema I) prezentat foarte mult modificat (în 
ex. 13 este notat cu ai) peste sextoletele cro- 
matice descendente ce aparțin temei a Il-a. 
Observăm că grupul ritmic xz 


este o consecință a grupului x, (vezi ex. 12) 
iar acesta o modilicare agogică a lui x (vezi 
ex. Il si ex. 13). In ex. 11 si ex. 5, x se con- 
tinua cu motivul a (tema l-a) modificat rit- 
mic față de ex. 1 dar identic melodic faţă de 
acesta. In ex. 12 motivul a este eliminat pen- 
tru ca în ex. 13 să reapară din nou sub forma 
restrinsă (a). 

Această etapă are rolul de a pregăti reex- 
poziţia. Asistăm la o creştere dinamică prin 
care se atinge punctul culminant al părţii 
o dată cu repriza temei I. 

Reexpozitia se face prin intonarea lărgită a 
motivelor b, c si d (tema I) punctul culminant 
stabilindu-se în motivul c (vom observa că în 
final punctul de maximă intensitate se va sta“ 
bili tot pe motivul c, dar uzînd numai de pri-: 
mele două note ale acestuia). 


„Sase (d6) atu? 76 


ia 


Remarcăm eliminarea motivului a. Explicaţia 
o găsim în faptul că dezvoltarea în cea de a 
treia etapă a folosit acest motiv tocmai pentru 
a pregăti repriza temei I. O repetare a motivu- 
lui a cu toate că ar fi fost făcută în tonalitatea 
inițială, ar fi produs o stagnare a desfășurării 
muzicale pe care compozitorul o vrea mereu re- 
împrospătată. 

Arătam că în expoziţie tema â doua era pre- 
cedată de tema I-a în tonalitatea temei a Il-a 


cu scopul de a ascunde oarecum perceperea 
imediată a temei. E cazul să accentuăm acum 
că dorința de a „camufla“ °) pilonii formei tra- 
ditionale de sonata este o trăsătură într-ade- 
văr caracteristică personalităţii lui George E- 
nescu, deoarece confirmăm aceasta și prin fap- 
tul că reexpozitia temei I se face cu o defor- 
mare ritmică a secțiunii ] iar tema în ansam- 
blul ei se restrînge numai la această secțiune. 

Pontele reprizei este deosebit față de pontele 
expoziţiei. Cum materialul acestuia din urmă 
fusese folosit în dezvoltare (etapa 2) o repe- 
tare aidoma in reexpozitie ar fi contrazis ne- 
cesitatea de continuă reînnoire pe care o con- 
statam mai sus. Noua tranzitie se desfășoară 
pe o pedală de dominantă (la) si întrebuințează 
o linie melodică ce amintește de coda temei I 
din expoziţie. Reluarea temei II este şi aici 
anticipată printr-un desen melodic derivat din 
această temă. 

Tonalitatea in care se reexpune tema II-a 
este re major, iar construcția ei este analoagă 
expoziţiei. 

De ce nu transformă compozitorul şi repriza 
acestei teme > Explicaţia o găsim în faptul că 
tema a doua în expoziţie fusese greu remarcată 
prin ascunderea ei după tema intiia reluată în 
tonalitatea celei de a doua, așa încît repetarea 
aidoma: a temei a doua în repriză o găsim cu 
totul necesară. Totuşi vom intilni unele deose- 
biri faţă de' expoziţie si anume: 

— Orchestratia diferă : secţiunea l-a nu se 
mai expune la pian, (ca în ex. 9) ci alternativ 
de vioară și violă, repriza ei trecînd la violon- 
cel și nu la violă; partea mediană expusă de 
vioară (în ex. 10) este acum intonată şi de 
violă şi de violoncel. 

— pedala pe dominantă se menţine, dar pia- 
nul contrapunctează liber diferite figuri melo- 
dice. l ) | 

— Reluarea secțiunii I-a este modulatorie 
făcînd trecerea la codă. 

Coda 


4 tempo 1° inalto vana (d J-6s) Ž 


2) A se vedea revista „Muzica“ nr. 8/1956 — articolul sem- 
nat de Em. Ciomac, pag. 55, 


revine la măsura inițială de 9/8 şi începe prin 
amintirea grupului codal al temei I din expo- 
ziție. În măsura a doua se amintește sextole- 
tul cromatic descendent al temei II, în măsura 
a treia se intonează motivele d şi e (trunchiat) 
din tema I (ne amintim că e nu apăruse în 
reexpozitia temei I) şi în fine se reia și secti- 
unea a l-a a temei | (ca în ex 2) care de a- 
semenea nu fusese utilizată în repriza acestei 
teme. Observăm că motivul g este augmentat. 
Urmează normal fı amplificat, apoi din nou a 
cu sextoletul cromatic descendent si în sfîrşit 
se “utilizează și coda expoziției prin care se 
atinge coda propriu zisă. Aceasta se desfășoară 
la început pe o pedală formată dintr-un acord 
de trei cvinte suprapuse cu fundamentala pe la 
şi apoi pedala continuîndu-se numai cu funda- 
mentala acordului. 


srs 


Peste acest fond se intonează celula « (mo- 
tivul d, tema I) care are rolul de a cadenta a- 
cum pe cvinta acordului de tonică. Fragmentul 
acesta melodic, derivat din tema I, face legă- 
tura dintre partea I-a şi partea a Il-a a cvar- 
tetului deoarece îl intilnim si la începutul părții 
a Il-a. Este o dorință a compozitorului de a da 
unitate lucrării prin prelungirea atmosierei unei 
părți în cealaltă parte. 

Aruncind o privire rapidă peste întreaga re- 
expoziţie constatăm că modificările suferite de 
aceasta în raport cu expoziţia se extind asupra 
întregii desfăşurări muzicale reexpuse, cu ex- 
ceptia temei a Il-a care rămîne neschimbată. 
Transformările s-au efectuat de pildă asupra 
temei I prin eliminarea unor elemente ce pä- 
reau constitutive în prima expunere. Modifi- 
cările acestea nu înseamnă totuși pierderea 
elementelor eliminate. Autorul le va folosi pen- 
tru construirea scheletului muzical din codă. 
Este aici un ingenios procedeu tehnic prin care 
compozitorul obține unitatea lucrării cu un mi- 
nim de mijloace tematice. 


Partea a Il-a: Andante pensieroso ed espresivo 


Gravitatea, noblețea, adîncimea sentimentu- 
lui părţii I vor fi cu mult sporite în partea a 
II-a. Pastrind măsura de 3/4 ca si în partea 
I-a, utilizînd o legătură tematică ce derivă din 
tema I «4 dar — după cum vom vedea — fo- 
losind si tema a I-a a părţii I-a, această nouă 
mișcare, nu cu mult mai lentă decît cele pre- 

cedente, înseamnă desdvirsirea destăinuirii ce- 
lor mai profunde, mai umane si mai generoase 
sentimente dar uneori și a celor mai tragice, 
autorul nereușind să le domine decît la sfîrși- 
tul părții a III-a unde iluminarea și statornici- 
rea în bucurie vor fi atinse după o aprigă în- 
cleștare. Forma acestei părţi este un lied mare. 
Tonalitatea principală este Mi major. Pentru 
a se putea urmări cu mai multă uşurinţă ana- 
liza ce urmează, dăm mai jos o schemă a for- 
mei întregii părți, schemă la care ne vom re- 
feri în tot ceea ce urmează: 


introduceres: foloseşte d din lema I parket 
- frazo T (Mi) 
= scurtă ironrijiè spre sol 
~ Secliuneg I |- freza 2 lsol minor cu inflexiuni spre Sit, fo) 
- moduklie spre Mi 
-= freze f: reluat redus 
- Ponzilie Scurtă 
- elemente din secliuneo I, temel, partea T 
— lema 1 porleal (o trunchiat, 6) 
—Ssofiunea 7 |—sec/iuneoJ temal parlea/ modificats 
(inodu/aniă) | -temo Z partea t (A) 
~ sectiunea I perlea/ tema T modficotè 
= lema l porleallh,relvat de dovè ori) modificat 
- Penzilievauriė sore reluarea sectiunii! 
- fraza :începe Irunchial ce reluarea ei din secliunes I 
- /renzi//e spre sol mul! scurtelă. 
= Sectiunea! — fraza 2: mul! scurla!5 
= /renzifie spre Mi amplificală: punc! culminant 
~ re/verea [rozer t Vpseste 
~ Codo: emintesle de tema l partea I 


introducerea se sprijină pe elementul « ce 
aparea în coda părții I-a si derivă din tema 
l-a a părţii I (motivul d). 
„Secţiunea l-a are de asemenea o formă de 
lied. Fraza 1 este o lungă melodie expusă de 
violoncel la care pianul contrapunctează dese- 
ne rezultate din « si din grupul cromatic des- 
cendent al temei a Il-a din partea I-a. 


„at; con molto calma (430) 


nA 
"AIR. 


Tonica de mi e prezentă. Tonalitatea osci- 
lează între major si minor. 

Fraza 2 este atinsă după o scurtă modulație 
spre sol minor, Instrumentul care o expune este 
vioara. 


"2 Ce 
7 Ws P aee == n, espress === 
podhias sost at“d-s; uda pi 


e O g 
th w EI 
Cat ez ERE 


: 7 = 
spre f pf Res om ansio = W F Ci 
Jm m cui landa... f. e si tan do 

3 haal AMi a 


Modulează spre si bemol major, fa minor şi în 
fine revine la mi major pentru reluarea frazei 
I. Aceasta se reexpune acum trunchiat şi me- 
lodia inițial executată de violoncel trece de 
data aceasta la vioară. 

Secțiunea a I-a este tot timpul modulantă. 
Se revine — ca o reminiscență — la motivul 
f (tema I, partea I) apoi se intonează a (trun- 
chiat) și b în do diez minor. Se reia din nou f 
însă modificat. Se amintește și motivul h, al 
temei II din partea I-a, apoi din nou f in altă 
variantă şi în fine reluarea lui hı la pian în 
două variaţii. 

In concluzie, secțiunea a doua este o reca- 
pitulare a temelor I si II din partea I-a. 

Reexpozitia secțiunii I-a se face după o 
scurtă tranziție prin amintirea măsurilor in- 
troducerii. Fraza 1 se reia exact din același 
punct de unde se făcea repriza frazei în secti- 
unea I. 

Se observă mici variaţii şi apoi o altă orien- 
tare. Fraza 2 este mult scurtată (modulatia 
de la sol minor la si bemol major se face ime- 
diat nu după cîteva măsuri ca în expoziţie). In 
cursul desfășurării celei de a doua fraze se 
atinge punctul culminant al părții a Il-a. 

Remarcăm că fraza 1 nu mai apare. 

Coda se stabileşte pe mi major iar viola și 
violoncelul intonează îrînturi din h (tema II, 
partea I) sau sextoletul cromatic descendent (tot 
din tema II partea I). 


Partea a Il-a: Con moto moderato; Allegro agitato. 


Subliniam mai sus că primele două părți 
adincesc progresiv un sentiment grav, adînc, 
de multe ori atingînd deznădejdea și tristețea 
cea mai profundă. Pantea a III-a, o parte ra- 
pidă, foarte agitată, ne apare ca o luptă consti- 


entä, de o imensă dezlantuire a energiei, care 
caută să schimbe calmul nestabil, întîmplător 
atins de partea a II-a, într-o liniște reală, sta- 
bilă, pe culmile căreia bucuria şi seninătatea 
să predomine. Atitudinea de renunțare nu-l a- 
caparează pe compozitor. Lupta aprinsă pen- 
tru imbratisarea adevăratei ţinte, a adevăratu- 
lui ideal este scopul, rațiunea de a exista a a- 
cestei muzici. Termenul final al inclestarii va 
fi însă atins de abia la sfîrşitul evoluţiei părții 
a III-a. Din punct de vedere muzical punctul 
culminant apare o dată cu statornicirea tona- 
lității de Re major în coda finalului. 

Forma părții a III-a aparține Allegro-ului de 
sonată, dar prezintă unele particularități în 
construcția temelor. Pentru a o putea înţelege 
mai direct vom folosi şi aici o schemă care să 
ne reducă întreaga arhitectură a finalului: 


modulante (Mire) . 
= /p/rogucard pedals pe dominanta teme: f:c din temal partea], 
/hogrmen! din pontele reprizei portel și temal parkal 
Fa din femel parles! precedală de o anacruză, apor 
sec/iunea I tema I partea (re 

-məl  |-/renzi/ie pe ritmu 4 4. 4 | d la 7 rd. ld | 
formă de lied)|-freza mediar triplu expusă 

=re/varea introducerii t atema! parles! (re) 
Tranzitie spre tema I 

[= Sec/iunes I (51 major) 
“amak E; ecfiuneo Ž este lemot, partea] 
-Coda pe si 


JExpozitie 


= eme I 
Wbesvoltare: prerrmas ritmul din expozitie tema I 
o ce/u/s din temal secțiunea I 


iroda modulants 
iroavcerea, pedala pe dominante lui re 
emalin re (9 din tema I partea] lipseste câci apare ta sfirsitul reprizei 


Vranzilie 
sec/iunea I (si b major) 

eme Z sechiunea 2 (re major) 

freze medranė din temal (expozitie) 

-/p/ro ducerea (nume! pedela pe dominanta lu re) 

=rema I la din tema I pertes 1) pe re 

prelucrează un element din sectiunea I tema par/eo Iele 
modulen!s : se face lărgit 
pedala pe dominanta Mu re: nume: primele 2 notè: 
punc: culminent 

-coda propriuzr'ss: pedals pe re, tema! parlea l în re minor 
6,6, începutul lui <), codenlă pe re major. 


keexpozilie 


X) Coco 
(re mejor) 


Am arătat că între partea I-a şi partea a II-a 
legătura se făcea cu ajutorul celulei « (moti- 
vul d) din tema I-a a părții l-a, adică pe baza 
unui fragment melodic existent în coda părții 
I si în introducerea părții a Il-a, capabil de a 
fi interpretat atît în tonalitatea primei părţi 
(re) cit si în tonalitatea celei de a doua (mi). 
Trecerea de la partea II-a la partea a III-a re- 
nunta la o celulă melodică de legătură. In 
schimb folosește un pasaj tampon, care devine 
introducere pentru final şi care are calitatea 
de a modula de la tonalitatea părţii a Il-a la 
tonalitatea părții a III-a, deci de la Mi major 
la re minor. 


Mai mult chiar, această primă etapă a introdu- 
cerii (din schemă vedem că sînt două etape) 
începe într-un tempo mai lent, mai apropiat de 
partea a I-a si accelerează spre tempo-ul fina- 
lului trecînd prin cea de a doua etapă a intro- 
ducerii (de la pătrime cu punct = 120 la 
152 și apoi la 160). Exemplul de mai jos, ne 
redă începutul etapei următoare. 


Aceasta se desfăşoară cu intermitențe pe o 
pedală de la (dominanta tonalitatii finalului) 
și afectează ca desfăşurarea melodică motivul 
c al temei I din partea I, apoi un fragment din 
pontele reexpozitiei părții l-a şi un alt frag- 
ment din tema I-a a părţii I-a. 

Tema l-a poate fi identificată în mare cu o 
construcție de lied în care secțiunea principală 
este chiar tema l-a din partea I-a (motivul a) 
modificată ritmic si precedată de o anacruză 


Ea este continuată imediat de un ritm ce se 
opune parcă avintului început prin expunerea 
motivului a. 

Se sugerează apoi și motivul f din secțiunea 
mediană a temei I, partea I (expoziţia) apoi gi 
după care urmează o scurtă dezvoltare prin am- 
plificare a acestuia. O utilizare a ritmului ce 
apărea în consecventul temei (ex. 22 față de 21) 

4 . p 
şi o modulatie spre la ne conduce la secțiunea 
mediană a temei I. 


Aceasta se compune din fraza expusă de 
vioară care e reluată apoi modificat de violă 
si în fine din nou de pian. 


Se trece la repriza introducerii (ambele eta- 
pe) unmată de tema I tot pe re. 

Tranzitia spre tema a I-a se face utilizînd 
ritmul din ex. 22 și apoi lungi note ţinute la 
coarde care anticipează prin aceasta tema II-a. 

Tema I-a (si major) comportă două secti- 
uni. Prima secţiune începe cu o frază contras- 
tantă față de tema I prin notele ţinute (prima 
notă sol diez este nonă în acordul de pe treap- 
ta V din si major), pianul mentinind aproape 
tot timpul pedala pe treapta V. 


al con «mina (ma non mosso) d» 192 


J SEL 


După cum sė vede şi din ex. 24 capătul te- 
mei se reia, însă fraza capătă acum o altă 
orientare cu toate că pedala pe fa diez se men- 
tine. i 

Secțiunea a Il-a, în contrast față de prima, 
prezintă chiar motivul hı din tema a Il-a, par- 
tea I-a (vezi ex. 9). Intilnim apoi o transfor- 
mare a acestui motiv (ritmul rămîne același), 
acest nou element fiind folosit amplu în dez- 
voltare. 

Urmează un întreg pasaj modulant care se 
încheie pe o lungă pedală de si. 

Dezvoltarea este pregătită de revenirea in 
coda expoziţiei a motivului a (tema I, partea 
l-a) expus la violoncel. 

Travaliul tematic se exercită mai întîi asu- 
pra temei I, apoi asupra elementului nou mai 
sus amintit si în fine se reia tema I-a deformată, 

Reexpozitia se face prin reluarea introducerii 
(ambele etape). Dar tema l-a lipsește. Expli- 
catia : 1) folosirea ei în dezvoltare ar îi adus 
o stagnare dacă ar fi fost reexpusă, 2) faptul 
că va fi reluată la sfîrşitul reprizei. 

Ritmul din ex. 22 si o nouă orientare a mo- 
dulatiei ne conduc la tonalitatea de si bemol. 

Secţiunea I a temei a Il-a se va expune in 
si bemol major iar secțiunea a II-a în re major. 
Inregistrăm modificări în orchestrație şi inglo- 
barea unor elemente noi (de pildă se aud frîn- 
turi din tema I). 

Urmează acum secțiunea mediană a temei | 
(ca în ex. 23) dar totul se întrerupe prin inter- 
venirea aceluiaşi nou element de mai sus şi a 
motivului h,(tema a Il-a partea I-a) din care 
am văzut că derivă. | 

in fine ajungem la o nouă expunere a temei 
principale precedată doar de etapa doua a in- 
troducerii (pedala -pe dominantă) şi apoi tre- 
cîndu-se brusc la tema l-a, partea I-a, care 
expune pe a tot în 9/8 ca la începutul cvarte- 
tului. Se aud si frinturi din introducerea modu- 
lantă totul conducînd spre intrarea triumfală 
în re major. Pregătirea tonalitatii majore, atin- 
se de. secțiunea a I-a, a temei a II-a, poate fi 
considerată ca desfasurindu-se pe o pedală de 
la uneori reală, alteori subînțeleasă. 

Linia melodică a codei ne dezvăluie elemen- 
tul B ce apărea în secțiunea I-a a temei a II-a 
(ex. 24). Pe aceste note ținute pianul reia ce- 
lula x (tema I-a, partea I-a). De altfel acest 
pasaj al codei este de fapt o dezvoltare termi- 
nală : apare ritmul din ex. 22, coborirea croma- 
tică descendentă din tema a II-a, partea I-a, 
apoi tema I-a din partea I-a însă în re major. 

Introducerea modulantă care a lipsit la re- 
luarea temei I-a din reexpozitie revine acum 
augmentată pregătindu-se astfel culminatia fi- 
nalului. Aceasta din urmă apare o dată cu tre: 
cerea la etapa a doua a introducerii, mentinin- 
du-se doar primele două sunete si bemol — 
la becar prin care debutează motivul c al 
temei I, partea I. Deci punctul de maximă ten- 
siune se face pe un fragment al temei princi- 
pale din prima parte. 

Coda propriu zisă începe cu o pedală pe 
tonică (re) si pe un ritm care amintește înce- 
putul dezvoltarii din prima parte. Tema I-a din 
partea I-a (motivele a şi b puțin modificate) 
reapare din nou la vioară și violoncel și întu- 
necă numai un moment atmosfera severă a ma- 
jorului căci o dată cu trecerea la motivul c 
(si bemol — la becar) se cadențează definitiv 
pe re major, cvartetul încheindu-se pe un a- 
cord de tonică, eliptic de terță si într-o intensi- 
tate maximă. 


Concluzii : 


În cursul analizei de mai sus am încercat 
în diferite momente să ne ridicăm de la aspec- 
tul multiplicitatii inevitabile studiului de amă- 
nunt la generalizări care să definească unele 
dintre aspectele caracteristice personalităţii lui 
George Enescu. Nu le vom mai repeta aici, 


după cum nu vom mai repeta nici concluziile 


de ordin general pe care le stabileam cu ocazia 
articolului °) nostru asupra Sonatei a III-a pen- 
tru pian de acelaşi compozitor, concluzii `va- 


3) Revista „Muzica“ nr: 8/1956, pag. 23. 


labile în mare parte și pentru Cvartetul al doi- 
lea pentru pian şi coarde, 

Ne vom opri însă la o serie de constatări care 
ni se par de o importanţă nebănuită atît pen- 
tru înțelegerea evolutiei care desparte de pildă 
Sonata a IH-a pentru pian de Cvartetul de 
care ne ocupăm, cit şi pentru definirea unei 
particularități a stilului enescian din ultima 
perioadă. 

Vom începe cu cel mai important aspect: rit- 
mul. Dacă privim oricare din exemplele folo- 
site în cursul analizei noastre vom constata o 
trăsătură comună acestora si anume inexistența 
identităţii ritmice dintre o măsură şi alta ve- 
cină ei. 

Să alegem de pildă ex. 5. Făcînd abstracție 
de intonatia melodică adică de înălțimea reală 
a fiecărei note, neglijind semnele de expresie, 
nuanțele, etc., să ne concentrăm numai asupra 
duratei valorilor în timp. Melodia noastră scri- 
să astfel doar la organizarea timpului necesar 
scurgerii unei măsuri de 3/4 ne dovedeşte uni- 
citatea fiecărei măsuri în raport cu oricare alta 
din exemplul citat. Dacă vrem să ne explicăm 
acest rezultat să observăm că autorul folosește 
o serie de grupuri ritmice elementare, egale cu 
durata unităţii de măsură, pe care le combină 
liber, tinind seama doar de eliminarea posibi- 
litatii repetării unei figuri ritmice după alta 
eso ei. In ex. 5 grupurile ritmice elementare 
sînt: 


LARA NA 3. II]. +]. 


Libera combinare a acestora, însă cu obli- 
gatia menţinerii legii expuse mai sus, ne ex- 
plică varietatea organizării în timp a măsuri- 
lor. De pildă în măsura a treia pentru că tim- 


pul I este JJ “timpul doi se va modifica 

si prin aceasta se va produce o variaţie în suc- 
cesiunea grupurilor ritmice. 

Constatarea de mai sus o putem aplica la ori- 
ce alt pasaj din întreaga lucrare. Desigur sînt 
şi excepţii datorită fie vreunei intenţii deose- 
bite a compozitorului fie de ridicarea tempo- 
ului în final unde totuși, din cauza mișcării ra- 
pide, micile repetări ritmice devin impercepti- 
bile. 

Dar ceea ce este încă mai important de sub- 
liniat este faptul că Enescu nu epuizează toate 
posibilităţile creării unui grup ritmic. Compo- 
zitorul menține doar un număr relativ restrins 
de asemenea figuri, oprindu-se la cele mai natu- 
rale, la cele mai capabile să nu stînjenească 
libera manifestare a melodiei. 


Să ne amintim din cursul celor expuse în 


adaugind încă un punct optimei 


prezentul studiu că întregul material tematic: 


apartinind Cvartetului nr. 2 pentru coarde si 
pian se sprijină în fond pe două teme ciclice 


generatoare : tema I-a și tema a II-a din partea 
l-a (chiar si melodia de largă respirație din 
secțiunea I-a a părţii a H-a cu tot aspectul ei 
de sine stătător ne sugerează totuși temele ci- 
clice principale prin figurile melodice care-i al- 
cătuiesc acompaniamentul). Să adăugăm a- 
cestei constatări cele remarcate anterior cu pri- 
vire la ritm şi vom ajunge la o concluzie ex- 
trem de importantă care caracterizează o la- 
tură a tehnicii limbajului muzical enescian din 
ultima perioadă. lată această caracteristică : 

Atit pe plan melodic (tematic) cit si pe plan 
ritmic se exercită acelaşi deziderat al unităţii 
în varietate. Pe de o parte economie a miiloa- 
celor tematice prin folosirea unui număr res- 
trins de teme ciclice generatoare dar în același 
timp varietatea melodică prin metamoriozele si 
integrările elementelor ciclice în noi organisme 
tematice, pe de altă parte economie a mijloa- 
celor ritmice prin. folosirea unui număr restrins 
de grupuri ritmice dar în acelaşi timp varietate 
ritmică prin organizarea inlantuirii acestor gru- 
puri după simpla lege a nerepetării figurilor 
identice. Rezultatul este o muzică mereu reîm- 
prospătată în orice pinct al desfăşurării ei, o 
muzică veşnic nouă, dar care nu cedează hao- 
sului, neorganizării, ci mentinindu-si dorința 
continuei metamoriozări rămîne unitară, coe- 
rentă, perfect logică. Este după părerea noastră 
cea mai importantă contribuție pe care George 
Enescu o aduce în soluționarea problemelor 
muzicii contemporane, cel mai autentic și real 
aport pentru dezvoltarea mijloacelor tehnice 
muzicale, Prin aceasta compozitorul deschide 
perspective noi pentru muzica viitorului. 

Să încercăm acum o sinteză a caracteristici- 
lor mai importante a stilului Cvartetului nr. 2 
pentru coarde si pian, din care vom putea des- 
prinde şi aspecte aplicabile perioadei cînd a fost 
scris acest cvartet. 

Studiind Memoriile lui George Enescu se 
poate ajunge la constatarea că dezvoltarea per- 
sonalitatii compozitorului a depins de cîteva 
trăsături psihologice și intuitii intelectuale fun- 
damentale. Astfel lirismul este o caracteristică 
esențială pentru opera lui George Enescu. Iată 
ce spune compozitorul: „visam la o muzică 
mai largă, mai amplă, mai debordantă, căci 
sînt un liric nepocăit (impenitent), wagnerian 
pînă în măduva oaselor“. Cvartetul de care ne 
ocupăm confirmă cu prisosință acest lirism. 
Este, după cum am încercat să dovedim, con- 
fesiunea unor sentimente adinci, grave, nobile 
şi efortul conştient spre înseninare şi bucurie. 
În același timp însă expresia sentimentelor este 
reținută, discretă. Auditorul are nevoie de multe 
audiții, de un efort de înţelegere prelungit pen- 
tru a putea pătrunde meandrele sensibilităţii 
compozitorului, pentru a ajunge la o partici- 
pare totală. 

Nu putem să nu legăm visul pentru „o mu- 
zică mai amplă, mai debordantă“ cu o alta afir- 
matie a lui George Enescu şi anume „setea de 
plenitudine armonică“, Cvartetul op. 30 are o 

trăsătură densă a vocilor fără a fi totuşi gre- 
oaie, opacă. De pildă pianul are de cîntat tot 
timpul exceptind cîteva măsuri în final. Corzile 
se adaugă discursului muzical, avînd cînd rol 
preponderent, cînd acompaniind, totdeauna însă 
cu un mestesug al orchestratiei care ne suge- 
rează o adevărată muzică simfonică. 

Acceptarea unor trăsături ale romantismului 
german din secolul al XIX-lea, ca de pildă cro- 
matismul wagnerian,o legăm tot de necesita- 
tea de expansiune lirică. In acest sens compo- 
zitorul ne spune: „Pe Wagner l-am iubit intot- 
deauna. De la zece ani anumite cromatisme 
wagneriene făceau parte din sistemul meu vas- 
cular. A le renega ar însemna să-mi tai un pi- 
cior sau un braţ“. Accentuăm că această accep- 
tare nu înseamnă de loc o cedare în fața altei 
personalități muzicale ; este în realitate o pre- 
luare a rezultatelor la care ajunsese Wagner 
în secolul trecut si o dezvoltare a acestei mos- 
teniri într-un sens cu totul personal. Dovadă 
Cvartetul de care nesam ocupat. Cromatismul 
folosit din plin în această lucrare atît melodic 
cit si armonic este de o autenticitate evidentă. 
lată de pildă tema a II-a din partea I-a (ex. 9) 
creație melodică absolut enesciană cu toate ele- 
mentele cromatice care o compun. 

Ideea exprimată de Enescu în cuvintele: 
„Pentru mine muzica nu este o stare, ci o ac- 
țiune...“* o considerăm aceea care îi determină 
cunoscuta predilecție pentru polifonie. 

In Cvartetul op. 30 cu toate că nu întîlnim 
un contrapunct strict organizat (canon, fugă) 
ne vom izbi însă aproape continuu de suprapu- 
neri de melodii, de mici imitații, de o polifonie 
continuă. Contrapunctul este aici degajat de 
normele clasice. Are o libertate extremă (iată 
de pildă ex. 17 unde vedem o suprapunere de 
melodii) fiind însă subordonat necesității arhi- 
tecturii. Adică va ajuta atît varietăţii desfasu- 
rării muzicale cît și metamorfozelor elemente- 
lor ciclice (tot în ex. 17 contrapunctul la tema 
de respirație largă aminteşte de temele cictice 
principale). Ideea că muzica este acțiune îl 
conduce pe compozitor şi la acel excepțional 


rezultat, semnalat mai sus, în ceea ce priveşte 
varietatea concomitentă unității atît pe plan me- 
lodic (două teme generatoare — metamorfo- 
zele lor continui) cît și pe plan ritmic (număr 
redus de grupuri ritmice — variaţie in inlan- 
țuiril= grupurilor ritmice). 

Acestor trăsături esenţiale trebuie să le mai 
adăugăm şi simţul echilibrului. Este cauza pen- 
tru care orice operă a compozitorului reprezintă 
o perfecțiune a construcției. Este cauza care-l 
determină pe compozitor să accepte forma 
beethoveniană, expresia celui mai perfect echili- 
bru. Cvartetul op. 30 ne dovedeşte afirmațiile 
de mai sus dar după cum am încercat să ară- 
tam, autorul ajunge la adaptări cu totul perso- 
nale în folosirea vechiului tipar clasic. 

Să nu uităm acum că George Enescu este tot 
ce poate fi mai la antipodul facilității, a super- 
ficialitatii. Cvartetul op. 30 este atît de „lucrat“ 
încît fiecare notă are greutatea ei, locul ei care 
nu poate fi schimbat. Compozitorul a exercitat 
un control sever față de cele mai mici amă- 
nunte. De aceea și ajunge un model de perfec- 
tiune în orice aspect. Să nu ne închipuim însă 
că toate retuşurile, modificările etc., au fost 
făcute cu o luciditate rece. Sensibilitatea ex- 
tremă, inspirația, emoția nu-l părăseşte pe 
compozitor oricît de departe ar merge în con- 
trolul muzicii sale. 

lată de ce Cvartetul nr. 2 op. 30 pentru coar- 
de şi pian este o lucrare cu totul deosebită 
pentru muzica romînească de astăzi. Această 
operă ne deschide perspective noi nu numai a- 
supra înțelegerii personalităţii lui George E- 
nescu dar poate ajuta efectiv la dezvoltarea 
viitoarei muzici romîneşti. De aceea dorim cu 
toată puterea ca această minunată lucrare să 
se bucure şi de acum înainte de tot mai multe 
audiții si de tot mai multă înţelegere din par- 
tea tuturor iubitorilor de muzică. De aceea și 
recunoaştem aici importanța pe care a avut-o 
prima audiție a Cvartetului în exceptionala ir- 
terpretare a unora dintre cei mai buni artişti 
ai noștri. 


Ștefan Niculescu 


Sculptură de B. Caragea 


T nființate anul trecut, bursele „George Enescu“, în 
număr de trei pentru Conservatorul din București, se 
distribuie în urma unui concurs la care pot participa 
studenți din anii III, IV, şi V, ai Facultăţii practice 
(instrumente și canto) şi teoretice (compoziţie şi di- 
cijat). ; 
A rîndurile studentilor-compozitori ai Conservato- 
rului „Ciprian Porumbescu“ au participat în acest an 
la concursul pentru acordarea burselor „George Enescu“ 
Alexandru Hrisanide, Ileana Marinescu și Nicolae Co- 
man, primul dintre aceştia fiind cel care a obținut una 
din burse. : . 
Fără a epuiza cantitativ sau calitativ ceea ce se scrie 
în cadrul conservatorului, lucrările prezentate la concurs 
pledează în favoarea diversităţii talentelor şi a stiluri- 
lor abordate de compozitorii noştri de miine. Deşi nu 
aparțin unor creatori gata formaţi, ele merită a fi cu- 
noscute pentru a cunoaşte pe această cale, măcar par- 
tial, aspiraţiile şi posibilităţile celor mai tineri com- 
pozitori ai noştri. 

Numele lui Alexandru Hrisanide nu este necunoscut 
publicului care a avut prilejul să asculte cîteva lieduri 
ce-i aparțin (pe versuri de Arghezi) în cadrul a două 
recitaluri date în sala Studio a Ateneului de către 
soprana Tanţi Cimpeanu si baritonul Vasile Micu — 
si să-l aprecieze în calitate de acompaniator al ulti- 
mului. El a participat de asemenea tot cu lieduri — de 
data aceasta pe versuri de Blaga — la una din şedin- 
tele cenaclului „George Enescu“ al Conservatorului. 

Alexandru Hrisanide a prezentat la concurs partea 
I-a a unei sonate pentru flaut şi pian, partea a Il-a a 
unei sonate pentru pian, trei piese pentru pian intitu- 
late „Canicule“, precum și două lieduri. 

Trăsătura pe care o consider a fi cea mai caracteris- 
tică în creația de pînă azi a acestui tînăr compozitor 
este imaginaţia fecundă, fantezia uneori debordantă. 
La Hrisanide problema principală nu pare a fi expu- 
nerea materialului tematic ci dezvoltarea acestuia, în 
cadrul căreia necontenita variație ritmică joacă un rol 
precumpănitor. Această permanentă tendință dezvoltă- 
toare nu trebuie însă înțeleasă în sensul unei construcții, 

prezentate la concursul pentru bursa 


GEORGE ENESCU 


cel puţin în acceptia clasică a cuvîntului, ci al unei 
continue desfășurări a imaginilor muzicale, aşa cum se 
întîmplă de pildă în Preludiile pentru pian de Claude 
Debussy. 

Deşi nu sonata ci formele libere par a răspunde mai 
bine necesităților din acest stadiu ale tinărului compo- 
zitor, vom analiza partea I-a a sonatei pentru flaut şi 
pian tocmai pentru că ea redă cu plasticitate lupta con- 
tinuă dintre imaginaţie si constringerea impusă de ti- 
parul clasic al formei. 

Purtind indicatia „Emotiv“ (Allegro moderato), so- 
nata începe cu o idee melodică larg desfăşurată (a), 
cu caracter improvizatoric și suflu romantic, a flautului, 
susținută iniţial de un singur acord placat la pian. 


Flautul reia această melodie modificată și scurtată, 
mai întîi la o nonă mică superioară, apoi la încă o 
octavă superioară, pentru a descinde însfirşit, predind-o 
pianului, unde apare de data aceasta însoțită de un 
contrapunct. Pe un tril al flaututui această contramelo- 
die devenită independentă si servindu-se de vestigii ale 
temei ca de un material auxiliar este dezvoltată mai 
departe, prin intermediul unei interesante succesiuni 
intervalice, către o a doua idee (a) care aparţine tot 
grupului primei teme a sonatei. 


mofva' “A ON 
b b 


Avînd mai mult semnificația pe plan pictural a unei 
pete de culoare, acest motiv repetat alternativ de pian 
și flaut dă un oarecare exotism atmosferei visătoare 
propice flautului, anunțată de prima idee melodică. 
Puntea aduce un material nou, fără semnificație melo- 
dică, care tine locul la o tensiune armonică contempo- 
rană — obişnuitelor punți de tip gamă sau arpegiu ale 
sonatei clasice. Tema a doua, al cărei prim motiv (b) 
expus de pian îl constituie o simplă legănare pe inter- 
valul de terță mică la mîna dreaptă şi terță mare la 

mîna stîngă, realizează un contrast tocmai prin această 
'obsedantă monotonie. 


Teme Z 


motiv b 


Un alt motiv al aceleiaşi teme, (b) expus inițial tot 
la pian si amintind įntonatiile populare dă un caracter 
mai curgător, lipsit de neregularități ritmice, acelriasi 
legănări, sugerată de alte intervale. 

Teme 


I 
moliy Bt 


Flautul reia la undecimă mărită primul motiv pe care 
îl dezvoltă altfel decît pianul si apoi pe cel de al doi- 
lea, iarăși modilicat dar mai ales ritmic. Un tremolo 
realizat de pian deasupra căruia se aude legănarea ter- 
tei caracteristică motivului b readuce nelinistea, insta- 
bilitatea acestei idei. O secvenţă a ultimului fragment al 
b-ului duce, tot pe tremoloul pianului, către suprafața 
concluzivă a expoziției, o exuberanta ritmică a unor ele- 
mente tinind atît de a doua temă cit şi de prima (a'). 

Dezvoltarea exploatează prima idee melodică, cea larg 
desfăşurată (a), care se aude iniţial tot la flaut, la o 
terță mică superioară primei ei expuneri precum şi ideea 
punţii. Compozitorul prelucrează rînd pe rînd elemen- 
tele componente ale primei teme care trec printr-o con- 
tinuă delormare intervalică si variaţie ritmică, punind 
la grea încercare resursele tehnice atît ale flautului cit 
si ale pianului. O descentă cromatică a celor două ins- 
trumente la distanţă dė :un ton. unul de altul duce la 
predictul reprizei, în 'care elementul tematic (a), pre- 
zent în întreaga dezvoltare, este redus la o incercafe 
repetată de-a cuceri registrul acut. Deoarece dezvoltarea 
foloseşte “prima idee melodică a temei întiia, repriza 
începe cu tema a doua. Este vorba însă despre o trans- 
formare netă față de aspectul aceleiaşi teme în expozi- 
tie, ceea ce.dă impresia unei continuări a dezvoltării. 
Din tema intiia revine în repriză doar motivul a", pe- 
exploatat în timpul dezvoltării, care este asociat de data 
aceasta elementelor tinind de tema a doua. Ocolită în 
repriză, ideea principală (a) a mişcării este cu atit 
„mai bine venită în codă. După atitea deformări ea îşi 
recîşțigă aspectul initial, evocind cu emoție începutul 
acestei prime părţi de sonată. care se încheie într-a 
atmosfera nehotărită, lăsînd parcă impresia că ar putea 
continua la infinit. Este într-adevăr impresia pe care 
o dă un stil componistic atașat mai puţin construcției 
formelor arhitectonice precise, cit veşnicului miraj al 
imaginaţiei. 

* 


Pentru Ileana Marinescu, idealul estetic pare a fi cu 
totul diferit. Pornită de la o spontaneitate remarcabilă, 
sprijinită pe temeinica cunoaştere a Klaviersatz-ului 
(Tema cu variatiuni scrisă în 1953), de la plasticitate 
si vioiciune (liedurile :pe versuri de St. O. Iosif si Tu- 
dor Arghezi), în sfîrşit de la claritatea formei, preg- 
nanta şi uneori vehementa ideilor (Sonata pentru pian. 
Burlesca pentru pian și orchestră), ea tinde în Trio-ul 
pentru flaut, oboi si clarinet să renunţe la efectele 
exterioare în beneficiul expresiei. 

“Prezentat la Concursul „George Enescu“ împreună 
cu Burlesca: si liedurile, Trio-ul se deosebeşte intr-ade- 
văr de alte lucrări ale autoarei prin sobrietate, prin 
simplicitatea “mijloacelor folosite. Si dacă -Burlesca a- 
munța oarecum limbajul armonic evoluat al Trio-ului, 
expresia concentrată a acestuia nu se lasă presimtita 
de nici o altă lucrare si ar putea fi considerată de a- 
matorii de psihologie ca o reacție împotriva unor ima- 

ginare acuzaţii de superficialitate aduse cîndva compo- 
zitoarei. - 

Scris sub impresia covîrşitoare a ultimelor creaţii 
enesciene şi trădind poate pe alocuri o asemenea in- 


„Iuenta, Trio-ul este remarcabil prin concizia formei- în 


care nici un element nu este dăsat deoparte. . Deşi 
Ileana Marinescu l-a prezentat în întregime la concurs, 
ca și în cazul lui Hrisanide, vom. analiza aici: exclusiv 
prima parte (Lento-allegro), in formă de sonată (pars 
tea a II-a e o tema cu variatiuni, iar “ultimă parte o 
Fugă). ER 
Lucrarea debutează cu o introducere lentă conținînd 
două elemente care vor. fi intilnite si în Allegro. Este 
vorba în primul rînd despre tema l-a — augmentati 
în “introducere — a formei sonată si apoi despre ele- 
mentul ritmic caracteristic punţii. Allegro-ul începe de- 
sigur cu aceeaşi temă anunţată de introducere, de data 
aceasta mult dinamizată, cu un caracter energic, -ex- 
pusă iniţial de clarinet şi apoi reluată de oboi. l 

Slon tegato, 


Această primă temă, extrem de concisă, este dezvol- 
tată mai ales polifonic. Anumite elemente ritmice aduc 
de timpuriu în acompaniament presimtirea punţii care 
se caracterizează printr-o întrerupere repetată sau mai 
curînd prin intrări repetate pe timpii slabi ai măsurii, 
ceea. ce dă impresia unor suspine. 

Pregătită cu un tact înainte de un acompaniament 
unduios, evocînd cunoscute procedee impresioniste care 
ies oarecum din stilul lucrării, tema a II-a, expusă de 
flaut, este fidelă indicatiilor, cantabilă şi pastorală, 
deşi mai puţin obişnuită ca intervale. 

Ea este reluată într-o cu totul altă înfăţişare de 
către oboi si continuată la clarinet, în timp re contra- 
punctul realizat de oboi îi dă un caracter mai dinamic. 
Acest contrapunct — o simplă gamă — este lăsat apoi 
singur pentru a tine loc de suprafaţă concluzivă care 
leagă expoziţia de dezvoltare. 

Tema a Il-a este cea care apare in prima secţiune 
a dezvoltării, in forte, intonată initial la unison de flaut 
şi oboi. Nu este părăsit nici contrapunctul menţinut, 
care capătă o altă înfățișare ritmică (în triole). Flau- 
tul reia tema a Il-a într-o transformare ritmică a ei, 
dar succesiunea intervalelor amintește în acelaşi timp 
tema l-a. Diferite fragmente ale temei (tot in triole) 
amintesc inslirsit suspinele ce caracterizează puntea. 
Dinamizarea şi creşterea continuă a intensității sînt ur- 
mate brusc de un p subito care pregăteşte secțiunea a 
doua a dezvoltării. i 

Aceasta din urmă are la bază tema I-a expusă de 
oboi, în timp ce flautul continuă acompaniamentul in 
triole ce însoțea tema a II-a, iar clarinetul expune tema 
I-a  augmentată, apoi deformată. Aceeași temă este 
dezvoltată mai departe sub aspecte tot mai îndepărtate 
de cel initial și sudată la un moment dat cu tema a 
Il-a, bineînţeles si ea modificată Ultima secţiune a 
dezvoltării aduce elemente atît din prima cit şi din a 
doua temă, care sînt dinamizate (stringendo) și inten- 
sificate (ff). Suspinele punţii fac trecerea către repriză 


care este inversată, începînd cu tema a [l-a scurtată 
și avînd un caracter mai puţin precis, mai sublimat. 
Trecerea către tema I-a, si ea inversată şi mărită la 
oboi, dublu mărită la clarinet, se face fără punte, in 
timp ce flautu! execută un tremolo misterios în regis- 
trul lui grav. Coda readuce puntea care lipsea în. re- 
priză şi, ca atmosferă melodică, amintirea temei a I-a. 
Mișcarea se încheie pe nesimţite, de altfel fără pauză 
între ea și Andante. “ 

Audierea la concurs in reductie pentru două piane a 
acestui Trio nu a fost desigur de natură să-l pună in 
valoare. Dar, si această prezentare insuficientă permite 
să se seziseze o predominantă preocupare pentru formă, 
pentru concentrarea ideilor, de bună seamă intere- 
sante si inspirate, care duce însă uneori spre schema- 
tism, lipsind parcă compozitoarea tocmai de spontanei- 
tate, atribut ce n-ar trebui disprețuit. 

Cel de-al treilea participant la concurs, Nicolae Co- 
man, are şi el cu totul alte preocupări decit cei doi 
colegi ai săi. Cunoscut mai ales pentru o izbutită Toc- 
cată destinată pianului căruia îi creează considerabile 
şi interesante dificultăți tehnice, Coman, desi initial 
nepianist, şi-a pus cu seriozitate problema scriiturii 
pentru acest instrument. Şi într-adevăr, ca rod al per- 
severentei sale, a reușit să-și creeze o factură pianisti- 
că proprie, uşor de recunoscut grafic şi uneori greu de 
descifrat care să răspundă necesităţilor sale de culoare 
și dinamică. Deocamdată destul de indiferent căută- 
rilor unui stil care să-l reprezinte, deși de bună seamă 
că rudimentele acestui stil există şi în prezenta lucrare, 
el şi-a dedicat Sonata pentru pian prezentată la concurs 
— alături de un Scherzo și un lied — ui Serghei Proko- 
fiev. Scrisă cu meșteșug, această sonată redă într-ade- 
văr cu consecvență o atmosferă specific prokofieviană, 
din care răzbat cînd si cînd accente personale. 

Prima ei mişcare — Allegro — scrisă desigur în for- 
mă de sonata, aduce o primă temă, larg desfăşurată 
cu un caracter poate eroic. 


A doua expunere a temei, în ff, este prezentată într-o 
altă factură pianistică amintind procedee romantice. 


Puntea este anunţată de o repetare obsedantă a unui 
Sunet grav pe care se grefează parcă ecouri tinind de 
atmosfera primei teme. Ea aduce o puternică creștere 
de largă respiraţie, urmată de un piano subito reali- 
zat pe fragmentul concluziv al primei teme. 

A doua temă (p cantabile e dolce) contrastează cu 
prima atît prin caracter cit şi tonal, desi din acest u'tim 
punct de vedere este mai greu de delinit, optind pînă 
la urmă pentru si minor. 


Suprafața concluzivă a expoziţiei este realizată de o 
nouă idee melodică înrudită cu prima temă, cu un vir- 
tual caracter dinamic care va constitui refrenul Rondo- 
ului, subliniind astfel principiul ciclic al sonatei. Prin- 
tr-o versiune a acestei noi teme care o apropie muli 
de caracterul temei I-a, se trece la dezvoltarea: (Allegro 
ben moderato e leggiero). 

Destul de scurtă față de proporțiile expoziţiei, dezvol- 
tarea debutează cu prima temă în re minor. Prin pro- 
cedee ingenioase de scriitură, capul tematic, dezvoltat 
melodic este dus mereu mai departe pe plan tonal, pînă 
la un moment de culminatie si în acelaşi timp maximă 
dificultate tehnică, pregătind repriza. 

Readucind tonalitatea sol minor si prima temă care nu 
pare de loc epuizată dat fiind transformările suferite 
în dezvoltare, repriza este ușor modificată faţă de ex- 
poziţie. Puntea mai ales este schimbată tonal şi duce 
la suprapunerea, în sol minor desigur a celor două 
teme. Realizat cu virtuozitate, acest procedeu, poten- 
tează efectul revenirii cantilenei. Revine de asemenea, 
transpusă suprafața concluzivă cu tema ei derivată ‘din 
prima idee melodică a Sonatei, suprafață ce duce de 
data aceasta spre codă. Faţă de intrebuintarea excesivă 
a primei teme (și sub forma temei din concluzia expo- 
zitiei), este echilibrată revenirea în codă a temei a 
II-a care încheie mișcarea printr-o continuă şi convin- 
gătoare dinamizare. 

Bine construită, inspirată, Sonata pentru pian a lui 
Nicolae Coman completează în mod armonic lucrările 
prezentate la concursul „George Enescu“ din acest an. 
Ca şi celelalte, ea demonstrează că în sînul Conserva- 
torului există talente capabile să continue în mod crea- 
tor o tradiţie care lasă loc suficient celor mai diferite 
personalităţi, în devenire sau gata formate. 


Arminiu Cassvan 


PAGINI DIN ISTORIA MUZICI 


I NOASTRE 


Treizeci de ani 


de la moartea lui 


TRAIAN GROZĂVESCU 


Si 15 februarie s-au împlinit 30 de ani de la :noartea 

marelui cîntăreţ romin Traian Grozăvescu. Cu acest 
prilej, Opera romînă si maghiară din Cluj şi Conser- 
vatorul de muzică „George Dima“ au cinstit memoria 
lui Grozăvescu organizind citeva spectacole festive cu 
operele: „Carmen“, „Boema“, „Tosca“ ale căror roluri 
principale au fost odinioară interpretate de marele cîn- 
taret. A fost un prilej de amintiri duioase, dar şi de jus- 
tificată mindrie prin faptul că aici a debutat şi și-a 
luat avînt spre glorie acela care cîţiva ani mai tîrziu 
a devenit emulul celor mai de seamă cîntăreţi ai tim- 
pului: Alfred Piccaver, Leo Schlezak, Tino Patiera 
Și alții, cucerind o dată cu gloria personală şi prestigiul 
ării, 

Născut la 21 noiembrie 1895, la Lugoj, Traian Groză- 
vescu a moștenit talentul tatălui său, el iusiuşi tenor 
și inimos sprijinitor al corurilor lugojene. Inelinatia 
spre muzică nu intirzie să se manifest= ceea ce [ace 
ca încă de copil, alăturidetatălsău,să obţină frumoase 
succese cu minunata-i voce de sopran. Existenţa reuni- 
unii meseriasilor, a asociaţiei tinerilor intelectuali, ac- 
tivitatea corurilor, înjghebarea unei true de teatru de 
copii din care făcea parte şi mizul ‘raian, constiluie 
nu numai dovada unei înflăcărate acțiuni de culturali- 
zare, dar în același timp temeiul încrederii de mai tirziu 
a celebrului cintaret care nu s-a sfiit să declare că 
„în Banat sînt cei mai buni cintareti care pe lîngă şcoala 
permanentă de bellcanto, vor întrece procentual chiar 
masa de cîntăreţi italieni“. 

Viaţa de corist alături de tatăl său, dragostea pentru 
muzică i-au întărit credința în aptitudinile sale şi i-au 
stimulat dorința de a se face ciîntăreţ. In 1914, după 
luarea bacalaureatului, îl găsim înscris la Academia 
de muzică din Budapesta, unde .frecventează cursurile 
secției de canto. Din păcate, după o jumătate de an tre- 
buie să-și întrerupă studiile din cauza izbucnirii pri- 
mului război mondial. Urmează anii grei în timpul că- 
rora tînărul Grozăvescu, înrolat în armata austro- 
ungară, luptă pe frontul italian. Cu toate acestea el con- 
tinuă să delecteze si să înflăcăreze sufletul ostaşilor 
săi, cîntîndu-le „prin telefon“ frumoasele doine de pe 
meleagurile banatului. 

După terminarea războiului se îndreaptă din nou spre 
Budapesta pentru a continua studiile de canto. [n 
1919, se reîntoarce la Lugoj, după ce obținuse un certi- 
ficat semnat de celebrul pianist Dohnanyi şi marele compo- 
zitor Kodaly. In același an ia ființă la Cluj Opera 
Romină si Conservatorul de muzică în fruntea cărora 
se aflau Constantin Pavel, un distins muzician si 
regizor şi compozitorul George Dima, ca director zl 
conservatorului. Clujul devine un centru artistic de prim 
rang. Era firesc ca privirile lui Grozăvescu să se in- 
drepte acum spre acest centru cultural unde putea 
găsi un teren prielnic dezvoltării aptitudinilor sale. 
Mai întîi se înscrie la conservator unde studiază sub 
îndrumarea profesorului Ionel Oprişan, un bun pedagog 
și un îndrumător serios cu care înregistrează progrese 
remarcabile. Primit apoi în corul operei, Traian Gro- 
zăvescu atrage atenţia celebrului cîntăreţ Popovici— 


28 


Traian Grozăvescu în rolul lui Don José 
din opera „Carmen“ 


Beureuyth devenit între timp directorul acestei instituții, 
care-i încredințează rolul lui Pinkerton din „Madame 
Butterfly“. Debutul lui Grozăvescu a fost strălucit, 
remarcîndu-se ca un cintūreį de mare valoare. De 
acum ascensiunea lui este sigură și obține succese ră- 
sunatoare care atrag atenția Capitalei. In faţa publi- 
cului din Bucureşti a cîntat rolul lui Radames din Aida 
„intr-o suprinzator de frumoasă limbă romineasca“ ; 
„lumea cunoscătoare și dornică de o voce fragedă, caldă, 
curată şi sigură, s-a ridicat împinsă de un fluid elec- 
tric, întrzun formidabil şi nemaisfirsit ropot de aplauze 
si tunete de „bravo  Grozavescu“, de credeai că se 
dărîmă sala Teatrului Liric“. 

După succesul din Bucureşti, popularitatea tenorului 
Grozăvescu crește iar numele lui este pronunţat cu 
mindrie si admirație de toti cei care avuseseră ocazia 
să-l audă. Un turneu prin orașele din Banat—Arad, 
Timișoara, Lugoj, în compania cîntăreței Aca de Barbu 
şi a lui Oskar Kalman încheie un capitol din activitatea 
lui Grozăvescu. 

In urma unor conflicte cu conducerea operei din 
Cluj, provocaie se pare chiar de el pentru a atrage 
rezilierea contractului, Grozăvescu este exclus din toate 
operele din tara și obligat să suporte cheltuielile unui 
spectacol cu „Cavaleria“ şi „Pagliaci“ în care nu voise 
să cînte. In urma acestui incident părăsește în 1922 
locurile natale, stabilindu-se la Viena unde este angajat 
la Opera Populară. 

Se pare însă că el nu intenționa numai de a fi anga- 
jat la opera din Viena ci dorea să se instruiască și 
să-şi perfecționeze vocea necontenit, să adincească pro- 
blemele interpretării, studiind arta cintului cu cei mai 


renumiţi pedagogi din capitala Austriei. O dată ajuns 
aici, se prezintă maestrului Francez Steiner care fiind 
impresionat de vocea artistului, îi acordă mare atenţie 
îndrumîndu-l spre cele mai subtile nuanţe ale inter- 
pretării. 

Debutul lui Grozăvescu în opera „Pagliaci“ a fost 
un adevărat triumf, ržminind definitiv angajatul operei 
vieneze. Urmează alte succese cu „Boema“ la Opera 
mare de Stat din Viena, cu „Rigoletto“ la Bupadesta 
apoi Berlin—Charlottenburg, Praga, Brno, Oslo, Salzburg 
etc... Presa vieneză, publicul berlinez nu precupetesc 
cuvintele cele mai elogioase, comparîndu-l cu cei mai 
mari cintareti ai timpului, al doilea Carusso. 

Succesele lui Grozăvescu în străinătate au avut un 
puternic ecou în presa din tara noastră care urmărea 
cu interes şi simpatie ascensiunea lui şi a celuilalt 
minunat cîntăreț Jean Atanasiu, ce culegea de aseme- 
nea laurii unei glorii bine meritate. In ziarul „Ade- 
vărul“ în 4 august 1923 poetul Emil Isac scria: „Am 
în fața mea un vraf de jurnale vieneze și citesc în 
cronicile lor artistice cele mai strălucite osanale la a- 
dresa cintaretilor noștri Atanasiu și Grozăvescu. Presa 
mondială obișnuită să primească orice manifestatie artis- 
tică fără încredere si cu cinism, lapădă surdina. Ave 
Caesar. Geniul creator al rominilor a îngenunchiat pe 
cinici și neîncrezători. Opera din Viena a avut seri 
napolitane, publicula izbucnit în aplauze care amenințau 
cortina si maeștrii criticii muzicale, doctorii ştiinţei 
timpului au aruncat ochelarii si nu s-au sfiit să aplaude 
și ei cu entuziasmul tineretului din galerie şi al 
întregii săli intelectualizate de arhaica artă vieneză. 
Propaganda artistică iată s-a făcut fără fonduri, fără 
procese verbale, fără interminabile discuţii și rapor- 


Afișul „Boemei“ la Volksoper. În fruntea distribuţiei 
figurează Grozăvescu în rolul lui Rodolfo 
Mimi era jucată de Viorica Ursuleac. 


turi. Artiştii noștri adevărați au pornit cu bagajul 
miraculos al talentului lor şi au cucerit. De la Roma— 
Milano, iată pe Atanasiu în cel mai muzical centru, 
în Viena care a auzit de nenumărate ori pe Carusso, 
Picaver, Steiner, Iadlovker, Tita Ruffo, Slezak. Au 
fost artiștii romini sărbătoriți împărăteşte în Viena 
care nu mai are împărat. Nu sînt eroi toti acei care duc 
talentul romin la izbîndă fără nepotism, fără oblă- 
duirea sterilei propagande cucerind parapetele cele 
mai înalte cu uşurinţă ? Dați floarea, mirtul si cununa 
de dalini acestor ambasadori ai talentului care nu 
poarta galoane pînă la briu si totuși înving uşor de 
ot“. 

După succesele din străinătate, Grozăvescu revine în 
țară de cîteva ori si dă spectacole la Bucuresti, Cluj, 
Timișoara, Lugoj, în fața unui public care-l aclamă 
frenetic. El își continuă turneele avind în față pers- 
pectivele unei glorii de invidiat, cînd... mina ucigașă 
a propriei sale soții Nelly Kâvesdy îl ucide cu un 
glonț de revolver. La 15 februarie 1927, glasul minu- 
natului cintaret a amuţit pentru totdeauna, îndoliind 
nu numai sufletul poporului său ci al tuturor acelora 
care l-au auzit şi l-au admirat în numeroase roluri. 


De la moartea lui Grozăvescu s-au scurs 30 de ani 
timp în care amintirea a rămas vie, iar sfîrşitul atît 
de tragic continuă să ne impresioneze. De la el se 
păstrează cu venerație citeva înregistrări cu arii din ope- 
"L preferate: Carmen, Tosca, Rigoletto, Bal mascat 
etc... 

Amintindu-ne de acest trubadur al poporului nostru 
care și-a creat într-un scurt timp o faimă mondială 
datorită însuşirilor sale vocale ajunse la o mare 
perfecţiune, trebuie să subliniem atitudinea sa patrio- 
tică, sentimentul de mîndrie şi încredere pe care o 
avea în aptitudinile muzicale ale compatriotilor săi. 
Era convins că în Banat sînt minunati cintareti și 
de aceea nutrea dorința de a organiza un teatru în 
inima acestei regiuni si făurea proiecte, mărturisite prie- 
tenilor, de a da viață unei școli permanente de bel- 
canto. Toate proiectele şi visurile sale au fost însă 
zădărnicite prin moartea survenită atit de timpuriu, 


GH. MERIŞESCU 
* 


O veche deprindere ne face să rostim involuntar, 
ascultind un cintareį care ne place: „Ce voce frumoa- 
să“, fără să dăm vreo atenţie deosebită tehnicii vo- 
cale, culturii muzicale şi inteligenţei sale — elemente 
cel puţin tot aşa de importante ca si calitatea vocii. 
La Traian Grozăvescu — al cărui sfîrşit tragic, în 
culmea unei glorioase cariere artistice, ni-l mai amin- 
tim cu toții — elementele acestea erau cu desăviîrşire 
coplesite de frumuseţea vocii sale de tenor liric, compa- 
rată de cei mai buni cunoscători ai vremii cu, aceea 
a lui Carusso, Gigli, Pertile și a altor celebrități ale 
belcanto-ului. Ea era catifelată dar puternică, dulce 
însă pătrunzătoare, colorată de nuanţe originale, care 
aminteau în acelaşi timp parfumul cantonetistilor napo- 
litani si recitativul dramatic al doinei rominesti. 

Traian Grozăvescu avea in gîtlej — asa cum s-a 
remarcat îndată — personalitate. Vocea şi stilul său 
de a cînta erau, după criticii muzicali ai Vienei, ca şi 
croite pentru cantilena verdiană, iar după părerea pre- 
sei berlineze, Rodolfo al său din „Boema“ de Puccini 
însemna o culme greu de egalat pe scenele lirice 
mondiale. 

Calitățile acestea înnăscute, cărora un studiu scurt 
cu maeștri buni le-a dat cizelarea necesară, au cu- 
cerit, pe rînd, orașele ţării, cele două opere ale Vienei, 
Berlinului, Praga, Dresda şi multe alte capitale euro- 
pene. Grozăvescu a fost timp de aproape patru ani 
răsfățatul publicului si al presei vieneze, care l-a 
denumit, îndată după debut, „Piccaver al Operei 
Populare“ si „unser Stern“ steaua noastră; i s-a 
încredințat rolurile principale din repertoriu şi, după 
unan, fu angajatla Operade Stat (Statsoper), prima 
scenă lirică a Europei la data aceea. Aici a trebuit 

să înfrunte atmosiera de muzică şi tradiţii a unei 
instituţii artistice din cale afară de exigentă, condusă 
de compozitorul Richard Strauss şi de renumitul dirijor 
de operă Franz Schalk. El învaţă şi asimilează, cîntă 


alături de celebrităţi mondiale ca Maria Jeritza, Lotte 
Lehmann, Jean Atanasiu, Viorica Ursuleac, Michael 
Bohnen, Németh Maria, baritonul Baklanoii si multi 


alții, și în curind — este socotit „cel mai de seamă 
cintūret al Vienei“ („Illustrierter Wiener Extrablatt“ 
din 14 septembrie 1923) si chiar al Europei. Vocea sa 
tenorală „de o claritate sudică, cultivată in manieră 
italiană“ („Volkszeitung“ din 21 septembrie 1923) „revo- 
luţionează publicul“ („Neue Freie Presse“ din 10 mar- 
tie 1924). 

La 8 februarie 1924, un ziar din Bucureşti („Cuvin- 
tul“), publică următoarea informație despre succesele 
în străinătate ale cintaretului romin: „In cursul aces- 
tei săptămîni, tenorul Grozăvescu îşi încheie turneul 
în Suedia, după care va cînta pe scena teatrelor ma- 
ghiare din Cluj şi Oradea, urmînd să plece la Berlin şi 
Dresda, si de acolo în Statele Unite. Ziarele maghiare 
reproduc informaţii strălucite despre angajamentele a- 
cestea, anuntind, după ziarele din Viena și New York, 
că contractul său în Statele Unite îi asigură 30.000 
dolari pe zece luni, la Manhatan și la Metropolitan, 
apoi pe scenele din Boston, Washington și alte 
orașe“, 

Traian Grozăvescu a refuzat însă contractul, deoarece 
voia să-şi îmbogăţească repertoriul cu cîteva opere 
wagneriene: Lohengrin, Maeștrii cintareti şi Tristan. 
Vocea lui uimitor maturizată,deo valoaresi forță ne- 


asemuite, era aptă pentru cele mai dificile roluri ale 
teatrului liric. : 

Aparițiile lui la Budapesta, Praga, Salzburg, Berlin, 
Oslo si Drezda înseamnă evenimente importante ale 
vieții muzicale continentale. E invitat să cînte, de 
probă, în vederea unui angajament, la Scala din Mi: 
lano. Marele dirijor Toscanini a rămas încîntat de vocea 
lui si de efortul intelectual al cintaretului romin, că- 
ruia rolul îi cerea să se gindească la mii de lucruri, 
la mii de nuanţe, în cîteva scurte jumătăți de oră. 

Contractul său cu Scala, ca şi cel oferit de Opera 
Metropolitană din New York, în condiţiile strălucite 
rezervate doar marilor cîntăreți cu faimă mondială, 
împreună cu toate proiectele artistice ale unei perso- 
nalitžti exceptional dotate, au fost spulberate de 
moartea sa tragică. 

Traian . Grozăvescu, din care n-a supravieţuit decit 
o duzină de imprimări, făcute cu tehnica destul de 
primitivă, nici cel puţin electro-magnetică, a gramofo- 
nului de acum treizeci de ani, a adus mari servicii 
muzicii rominesti, al cărei propagator insuiletit a fost 
peste hotare. Recitalurile sale din Germania, Suedia, 
Norvegia, Austria şi Cehoslovacia, în programul cărora 
figurau cîntece si doine rominesti, au constituit prilej 
de comentarii nu numai pe marginea personalităţii 
interpretului lor, dar şi a calităţii artistice a melosului 
nostru. 

Numele lui Traian Grozăvescu rămîne strîns legat 
de istoria muzicii romineşti în secolui douăzeci şi o 
amintire de durată a marilor scene lirice europene. 


GEORGE SBIRCEA 


I. A 


SORICU 


1882 — 1957 


E, prilejul morţii lui I. U. Soricu (l1 ianuarie 
anul acesta), s-a putut afla ce importantă operă lite- 
rară — ad usum musicae — ne-a lăsat regretatul 
poet. 

Timp de .o jumătate de veac a scris sute de poezii 
— si azi valabile prin efectiva lor impletire cu mu- 
zica ce le poartă. La Uniunea Compozitorilor din 
R.P.R. se află un vechiu caiet cu scoarįe gălbejile pe 
care stă scris de mina autorului: „Z. U. Soricu. Texte 
(494) pentru cîntece si coruri“. In cele 36 de pagini 
cusute cu arnici roșu se află de fapt repertoriul crea- 
tiei pentru muzică a poetului. Titlurile bucăţilor sînt 
repartizate pe numele celor 35 colaboratori compozi- 
tori, începînd cu D. G. Kiriac si G. Cucu şi terminînd 
cu Paul Constantinescu și C. Silvestri. Carnetul a fost 
depus în 1947. De atunci încoace s-au mai adăugat 
peste 25 de bucăţi. Tot lui I. U. Soricu aparţin versu- 
rile semnate cu pseudonimul Neagoe Butu. 

Impresionant număr de versuri. Şi nu trebuie uitai 
că poetul a semnat şi librete pentru opere, operete, 
tablouri lirice, scenete, dialoguri etc. pentru unii com- 
pozitori ca Dr. I. Borgovan, I. Croitoru, Nelu Ionescu 
și N. Oancea. Dintre ele cităm „Pasărea măiastră“ 
(Borgovan), „Pe Someș“  (Borgovan), „Arghir şi 
Elena“  (Borgovan);  „Nevăstufa“ (Nelu  lonescu), 
„Ceata lui Baboi“ (Nelu Ionescu), „Sclia“ (Nelu Ione- 
seu); „Trei scenete“ (N. Oancea); „In sat la Ani- 
noasa“ (N. Oancea). Unele librete ca „Strigoii“ după 
Eminescu (in 3 acte) nu și-au găsit încă muzicianul. 

Cărui fapt se datoreşte solicitarea poetului de către 
atit de multi compozitori? In primul rînd, desigur, 
atracţia aparține farmecului versului într-o limbă 
populară. Dar Soricu era şi bun cunoscător al mu- 
zicii vocale şi corale, cunoştea tehnica îmbinării anu- 
mito: cuvinte cu cadentele şi anumite accente rilmic-- 
melodice. Versurile lui căpătau uşor îmbrăcămintea co- 
rală. Textele lui au început a fi „ascultătoare fiice ale 
muzicii“ cum cerea Mozart libretiştilor săi. 

Renumele de poet talentat şi cunoscător al muzicii 
vocale i-l făcuseră D. G. Kiriac şi Pr. N. Popescu, 
conducătorii corului „Carmen“, încă de prin 1903, cînd 
tînărul ardelean de 2! ani urma cursurile Facultăţii de 
litere din Bucureşti. Soricu a început a scrie versuri 
și traduceri pentru cîntece clasice străine ce s-au strîns 
şi editat în 1909 în cartea „Cintece si coruri școlare“ 
sub îngrijirea lui D. G. Kiriac, N. Bănulescu şi N. 
Saxu. 30 de texte din carte sînt ale lui Soricu. 

Iniţierea din exemple clasice străine s-a arătat rod- 
nică. Unul din primele texte traduse pentru corul 
„Carmen“ a fost textul corului final din Simfonia a 
IX-a de Beethoven, „Oda către bucurie“ de Fr. Schil- 
ler. 

Această traducere cu melodia lui Beethoven a intrat 
în cartea sus citată. Artist riguros, Soricu n-a fost 
complet satisfăcut de traducerea care se cintă din 
păcate și azi în prima versiune, tipărită. Am găsit în 
exemplarul ce mi-l împrumutase poetul, îmbunătăţiri 
marginale prin cîteva versuri din nou traduse, mai 


iptoape de sensul originalului. Traducatorul a şi: stă. 
ruit (fără folos) ca acele versuri să se îndrepte pe 
partiturile corului „Carmen“. i 
Catrenul lui Schiller: 


Ja — wer auch nur eine Seele 
Sein nennt auf den Erdenrund ! 
Und wer's nie gekonnt, der stehle 
Weinend sich qus diesem Bund 


din prima versiune romînească : 


lară cine ştie duhul 
Domnul lumei noastre blind 
Dacă nu vrea să-l cunoască 
Plece dintre noi, plingind 

după dorința traducătorului trebuie îndreptat: 

Iară cine-n a sa viață, 

Peste ţări si mări umblind 

N-a găsit un singur prieten, 

Plece dintre noi, plingind. 


Ultima versiune. e desigur mai aproape de sensul: 


textului german şi mai clară pentru noi. Dar acesta 
e numai un exemplu de felul cum poetul căuta „cu- 
vintul ce exprimă adevărul“. Mai tirziu a tradus și 
textul francez al lui Gerard de Nerval din „Damna- 


tiunea lui Faust“ de Berlioz, tot pentru corul Carmen, 


și multe altele... || 
Fiul ciobanului: Ursu . Soricu, 


nist. Arta lui Soricu e clasică în formă şi conţinut, 
îndreptată spre. observaţie. morală, haz şi duioşie. 

Limba lui Soricu nu-i cea mai frumoasă a liricei 
romine coniemporane dar place mai mult decît a mul- 
tor poeţi contemporani. E clară, fără abuz de meta- 
Tore, cu întorsături de poezie populară. Işi cunoaşte 
țara, oamenii şi limba lor ca puțini: alţii. 

De mic copil fusese cu turmele părinţilor de la munte 
către bălțile Dunării. Nici munţii, nici rîurile n-au 
fost piedici pentru el. Poporul din toate colțurile ţării 
constituia astfel o unitate a graiului. său poetic. Fluenta 
acestuia e debitul egal, continuu, -al ardeleanului care-şi 
cintă doina. Poate că semănătoriştii (din generaţia că- 
rora Soricu era cel mai tînăr) nu aveau întotdeauna 
vederea ascuţită, dar orizontul lor era larg. 


„Era in 1917. D. G. Kiriac lua din volumul lui Soricu 
„Doine“ apărute atunci, doina ca începe cu versu- 
rile : 


„Are mama dor pribeag 
Și-un odor în leagăn drag 
Are-n luptă soțior 
Și-are-n leagăn puisor“ 


dăruind muzicii rominesti unul din cele mai gingaşe 
si duioase cintece de leagăn pe melodie proprie cu 
acompaniamen! de piano; şi mulţi alţi compozitori din 


din Săcele de lingă: 
Brașov, avea o solidă cultură clasică, era un bun lati- 


cei 35 ai repertoriului suscitat aŭ pus „Doinele“ lui 
Soricu pe muzică. : 

Pentru muzicieni, Soricu a fost de mare folos, în 
primul deceniu al secolului, în preajma consolidarii 
şcolii rominesti, pornită din activitatea corului „Car- 
men“ de sub conducerea lui D. G. Kiriac. În legătură 
cu apariţia cărţii de „cîntece și coruri“ din 1909, 
notăm un fapt care-şi are importanţa sa. Alcătuitorii 
acelei culegeri (în care majoritatea erau cîntece străine) 
nu erau atit creatori cît oameni de acţiune. Ei tre- 
buiau să doteze şcolile romîneşti cu un manual vocal 
si au făcut acest lucru. Dar între ei, tînărul Gh. Cucu 
(numit de doi ani diriginte al corului romin din Paris) 
era creator. El a propus lui Soricu să-i utilizeze patru 
poezii scrise pentru melodii şi coruri franceze şi să 
le facă muzica romînească, aşa cum cerea şi lextul. 
Soricu s-a invoit bucuros. Cînd Cucu i-a trimis fostului 
său profesor, Kiriac, compoziţia rominească „Crăciu- 
nul“ pe versurile lui Soricu, la Societatea „Carmen“ 
a fost o revelaţie. Kiriac arată prietenilor cu laude 
această substituire. In 19l} a apărut o „Culegere de 
coruri“ sub îngrijirea lui Kiriac, Bănulescu şi Cucu. 
„Crăciunul“ (melodie veche franceză), „Greierul“ (mu- 
zica de Grėtry), .„Mincinosul“ (muzica de Augé) şi „La 
noi“ (melodie populară franceză), din cartea apărută 
în 1909 cu texte rominesti ale lui Soricu, îşi capatau 
aci muzica romînească mai originală a lui Cucu. In 
această formă se menţine şi azi în repertoriul multor. 
coruri. lată cuceriri ale muzicii corale rominesti din 
prima jumătate a secolului XIX care se datoresc — 
pe lîngă altele — textelor lui I. U. Soricu. 

Și iată cum o jumătate de veac, regretatul poet a 
potrivit cuvinte rominesti pe melodie străină clasică. 
dar mai ales pe cea romineasc4. Nu trag in cumpână 
cuvintele ce s-ar scrie despre cel care — minuind ca 


nimeni altul versul popular — a făcut atita treabă 
bună pentru muzica rominească. i 
Avea ştolă de înțelept — tot pe linia clasicilor săi 


iubiți. De întreaga sa operă se va scrie desigur în alt 
loc, de traducerile din Goethe şi Schiller, de volumele 
sale de versuri. 

N-aş putea scrie prea mult despre bunătatea sa —. 
răscolindu-mi amintirile. Avea in fața sa puternică o 
gravă blindete şi o candoare uneori întreruptă de ironii 
din care priveau, iscoditori, ochii ocrotiti de ochelari. 
Era dornic de viaţă, n-o sacrifica pentru nimic. N-avea 
virsta poeziilor sale. La 70 ani, versurile sale erau 
încă destinate tineretului şi copiilor şi nu oamenilor 
maturi. Era încă poetul din „Pasărea măiastră“, cînta 
pentru şi despre copii. 

Cu puţine zile înainte de a-şi da obstescul sfirşii, 
de anul nou, Soricu dori să fie lăsat copilul vecinului 
să vie cu sorcova. De pe patul de suferință se mira 
de farmecul colindătorului. | 

Incîntai, cu vocea lui gravă, zise zimbind a mirare 
celor dimprejur: „Parcă e un înger“. 

O inimă mare nu poate fi cunoscută decit de cei 
care-i vin în apropiere. Şi atunci această inimă tre~ 
buie să se dăruie. Așa s-a întimplat cu sorcovirea ba“ 
trînului suferind: 

O inimă de poet se dăruie unui copil. 


EM. RIEGLER-DINU.. 


ti 


OASPETII NOŞTRI 


De vorbă cu 


YVES MONIAND 


ON(u mai e nevoie de prezentări... ziarele noastre au fost 

pline de ele, aşa că oricine ştie cine e Yves Mon- 
tand. Voi reda deci pe cit se poate de exact convor- 
birea. 

— E ora 3 si 5, la 3!/, trebuie să fiu cu toată 
„echipa“ pe scenă, deci... 

— Am înţeles! Cum ati pregătit acest recital... 

— Reprezintă 15 ani de muncă! Pentru că formula 
ideală în orice artă este ca munca să ducă la acea 
siguranță si libertate care dă impresia că munca u 
lipsit. Numai după o muncă intensă pofi să pari că 
te „joci“ pe scenă, că totul este spontan... 

— Deci munca — condiţie de bază, ca să concen- 
trăm totul într-o formulă. 

— Da si nu! Nici o refetă nu e valabilă! Și nici 
munca singură dacă nu esti convins, mişcat projund 
de ceea ce prezinfi, dacă nu simţi intens adevărui 
acestui moment... Numai asa reusesti să intri în piele: 
unui „bip“... 

— E deci în funcţie de sensibilitatea proprie, de... 
talent. 

— $i.. de muncă! Un boxeur „talentat“ face zil- 
nic 15 „rounduri“ pentru a se antrena, pentru ca la 
meci să-l poată dobori pe adversar în trei! Şi eu am 
făcut „roundurile“ mele de antrenament pentru fini- 
sarea acestui recital. 

— Apropo, cum 
nitivă ? 

— Uneori o văd imediat, de îndată ce primesc cîn- 
iecul. Aşa s-a întîmplat cu „Dirijorul este îndrăgostit”. 
Alteori, cum a fost cazul cu „Saltimbancii“, lucrurile 
se conturează încetul cu încetul. In orice caz, munca 
de selectionare a cintecelor (primesc mii) apoi de 
„ecranizare“ a lor este destul de grea. In sensul ace- 
sta, vă pot spune, că în ultimii trei ani nu am ales 
decit un cîntec — „La Marie-vison“ — si nu se poate 
spune că este cel mai formidabil lucru scris vreodată. 
Pentru a ajunge la „Frunzele veştede“ a trebui! să 
las să ...cadă numeroase frunze: frunze de dragoste, 
frunze de toamnă etc. etc. etc. etc... Vă dați dec: 
seama cit de încîntat sînt să găsesc un cîntec bun. 

Deunăzi o compozitoare a venit să-mi propună un 
cîntec, un tango. 

— Doamnă, eu nu cint tango-uri Mă intereseuză 
un tango numai atunci cînd are ceva special, comir 
eventual. 

— Nu-i nimic, o să schimb muzica. Textul să ştiţi 
că e tocmai pentru dv... 

— Da!? care este titlul? — îi spun eu foarte in- 
teresat. 

— „De vis si de dragoste!“ 

La Paris există un cîntec cu exact acelaşi titlu, 
dar asta nu ar fi fost mai nimic dacă versurile nu ar 
fi fost atit de banale. Am întrebat-o: 

— Nu aveți impresia că afi mai auzit pe undeva 
versuri din acestea, chiar de mii de ori 9... 

— Nu, cintecul acesta e perfect original, tocmai 
pentru dv... 

Am încercat să o conving că nu avea dreptate si 
atunci, după ce a epuizat argumentele artistice, a ri- 
dicat „argumente financiare“. Evident, am tăiat scurt 
convorbirea. 

Imi place să cînt cîntece de dragoste, fără a fi un 

realizaţi „formula scenică“ defi- 


„chanteur de charme“; dar caut să găsesc asemenea 
cîntece care au ceva special, mai deosebit. „Nu semeni 
zu nimeni“ (de Lemarque) e un fel de a spune „te 
iubesc“ iar cîntecul „Frunze veștede“ (de Kosma-Prė- 
vert altul. Ambele vorbesc de dragoste dar într-un fel ta- 
tusi mai puțin banal decit alte cîntece „de duzină“. E ca în 
teatru: el o iubește pe ea, ea-l iubeşte pe el. Şi acum 
faceți-mi o piesă ...Nu e lucru ușor să cauţi să faci 
artă în două cuplete și două refrene despre dragoste. 
Trebuie să fie populare si nu vulgare, simple şi nu 
simpliste, clare si nu intelectualiste etc. etc. etc. etc. 

— Nu-i lucru uşor să compui cîntece! 

— Nu! De loc! Și admir pe toți compozitorii de 
piese reușite. Personal îmi place să lucrez cu tineri. 
Sint mai puțin „fepeni“ decit alții, mai „maleabili“ si 
conlucrăm „en camarades“. 

Inchipuiți-vă că as cînta o piesă despre un tinūr 
care pleacă să desțelenească pūminturi virgine. Dacă 
o să-l iau ca tip tocmai pe cel care pleacă fără 
nici o urmă de ezitare — si în fața căruia mă 
înclin — nu voi avea puntea de legătură cu mulți 
oameni din sală, cu mulți ascultători. Dar dacă îl pre- 
zint pe acel tînăr cîntărind argumente „pentru“ şi 
„contra“ (Da, dar aici e cald şi bine, evident că 
pleacă mulți si nu trebuie să fiu mai prejos, şi totuși 
aici sint băieții, e Nataşa etc.) si apoi plecind, hotū- 
rit, voi fi creat un tip apropiat de omul obişnuit, 
îl voi fi cîștigat pentru această idee. 

— Acesta este şi principiul cîntecului „El face...“ des- 
pre fanaticul jazului ! 

— În paranteză fie spus, îmi place mult muzica de 
jaz — ca muzică tînără, plină de forță, înțeleasă in 
lumea întreagă — dar cînd devine obsesie, nebunie, 
sadism si dispreț față de altă artă, față de cintecul 
nostru atunci iau atitudine, cum e cazul în „El face...“. 

In acest cîntec „scenicul“ e foarte însemnat dar nu 
„în sine“ ci doar pentru sublinierea „tipului“. In „Fla- 


menco“ nu am căutat efecte de lumină ci am fost silit 
să găsesc o soluție pentru punerea în valoare a chi- 
taristului, pentru izolarea lui de restul formaţiei. So- 
lujia a creat si atmosfera cerută. 

— Un text irumos... 

— Minunat! Un omagiu adus de un francez unui 
luptător spaniol, totul atit de laconic, concentrat, si 
apoi izbucnind: Paciencia. Altă dată cînd am făcut 
jocuri mai „vizibile“ de lumini este în „Lustragiii de pe 
Broadway“ un modest omagiu adus lui Robeson şi 
poporului negru — în care jocul de umbre era suges- 
tiv. Altfel. cum ati văzut, cînt în plină lumină a re- 
flectoarelor. 

— Aţi ascultat muzică romineasc4 ? 


— PE pe 


— Puţină, prea puțină. Am văzut dansuri si am 
ascultat cîntece folclorice. Sint formidabile, într-ade- 
văr, minunate — şi ceea ce se face pentru folclor în 
țările de Est este magnific. Evident, nu te poți măr- 
gini la acest gen de spectacol. E drept, am ascultat 
orchestra de la hotel Athenee, cu excelentul ei prim violo- 
nist. Îmi pare însă rău că nu am putut merge la 
Teatrul de Estradă pentru că am avut un program atit 
de încărcat. De altfel s-a făcut tirziu, mă scuzafti, 
nu-i așa? 5 

— Cum să nu. pe curînd, succes, Yves Montand !!! 

L-am văzut pe artist pe scenă, dar despre asta 
se scrie altundeva în revistă. 


FR. SCH. 


VIATA MUZICALĂ 


SPECTACOLE 


Reluarea operei Carmen la Teatrul de Operă şi Balet 


de PETRE ŞTEFĂNESCU-GOANGĂ 


Artist al 


Conducerea Teatrului de Operă şi Balet (Panait V. 
Cotescu) urmăreşte cu stăruință montarea pe scena 
actuală, a celor mai de seamă lucrări apartinind ma- 
relui repertoriu liric. Printre acestea se află şi opera 
„Carmen“, care a figurat permanent în vechiul reper- 
toriu şi care se bucură de o mare popularitate. 

Este de. subliniat din capul locului atenția acordată 
cu acest prilej tineretului — unele elemente ca Elena 
Cernei, Vera Rudeanu, Matilda Onofrei, Maria Sin- 
drilaru, Zoe Dragotescu, Valentin Loghin, Nicolae Her- 
lea, fiind promovate si distribuite în roluri de seamă. 
Se cuvine arătat, de asemenea, efortul depus de regi- 
zorul Jean Rînzescu pentru ca aceste tinere elemente 
să poată răspunde cit mai satisfăcător sarcinilor ce 
le sînt încredințate, precum si strădania sa pentru 
montarea unui spectacol cît mai apropiat de realitate, 
de viaţă. ” 

Ca o notă deosebit de pozitivă trebuie relevată şi 
inovația încorporării, în desfășurarea acţiunii scenice, 
a divertismentului coregrafic care odinioară apărea ca 
un element exterior, fără legătură cu spectacolul pro- 
priu-zis — privință în care coregraful Stere Popescu, 
un artist instruit şi cu mult bun gust, are merite re- 
marcabile. 


Personal însă, voi pune — si cred că este firese — 
un accent mai puternic pe elementele de ordin mu- 
zical ale spectacolului, îndeosebi pe vocile care au 
intrat în joc. Fără a face o critică propriu-zisă, îmi 
voi îngădui ca, pe baza vîrstei și a experienţei mele 
în domeniul artei cintului, să fac interpretilor operei 
„Carmen“ unele sugestii, toate acestea numai în inte- 
resul propriu al cîntăreților. 


Zenaida Palli susține rolul Carmencitei cu un in- 
contestabil succes. Ea dispune de daruri vocale rar 
intilnite şi unanim apreciate. Este o cîntăreaţă de ta- 
lie mondială. Ea are însă anumite deficiențe de im- 
postatie si de respirație, în general de metodă a cin- 
tului, care face ca linia sa să nu mai fie unitară. Este 
vorba, anume, de acele izbucniri, cu caracter explo- 
ziv, din timpul cintului si care sîntde altfel, o expre- 
sie a temperamentului vulcanic cu care este înzestra- 
tă. Mai cred, de asemenea, că unele exagerări impuse 
de regie — atitudini provocatoare, contorsiuni şi chiar 


Poporului din R.P.R. 


dansuri lascive — fac ca interpreta să nu mai poată 
avea răgazul necesar respirației. In această privinţă, 


Palli 


(Carmencita) şi Garbis Zobian (Don José) 
în opera „Carmen . 


Zenaida 

părerea mea este că anumite stări sufleteşti ori dis- 


poziţii temperamentale trebuiesc mai degrabă suge- 
rate decît demonstrate — ceea ce ar îi mult mai efi- 
cace. 


Să ne explicăm: 

Carmen este conştientă de faptul că ea domină băr- 
batii, fiind sigură că nu are decît să facă un singur 
gest peniru a-i avea la picioare. Or, prin exibitia dan- 
satoarei (căci Carmen la un moment dat dansează) se 
urmăreşte dovedirea în chip naturalist a temperamen- 
tului personajului. In afara faptului că acest lucru 
este superiluu, din punct de vedere vocal aceste miş- 
cări exagerate taie respirația şi deci fraza interpretei. 
Voi mai face observaţia că anumite opriri de lungă 
durată, pe unele note (actul II) nu sînt totdeauna de 
un bun gust muzical. 

Același personaj a fost interpretat de Elena Cer- 
nei. Cintūreaja trebuie elogiată pentru dragostea si 
interesul cu care a urmărit să își însușească rolul, fă- 
cînd incursiuni serioase în domeniul literaturii, al 
artei, citindu-l pe Mérimée, studiind libretul in adin- 
cime. Desigur, a avut o poziţie dificilă, întrucît venea 
după Zenaida Palli. Ea a reușit însă să dea o exce- 
lentă interpretare, creînd o Carmencită autentică — 
avantajată de timbrul vocii sale atît de cald, de fru- 
mos şi care este susceptibil de progres, precum şi de 
tinerețea și plasticitatea tinutei sale. Jocul său a fost 
unduios, elegant, iar direcția de scenă a izbutit ca 
lungimea braţelor interpretei să nu se facă remarcată. 
Elena Cernei a trăit rolul cu multă intensitate. Voi 
arăta, cu acest prilej, că unele probleme ce priveau 
registrul acut al cintaretei au fost rezolvate — ceea 
ce mă face să cred că în curînd va putea interpreta 
cu succes pe Amneris, în Aida. Elena Cernei are o 
intonatie care, fără a îi perfectă, este bună, justă. 
Dacă există mici abateri, acestea nu reprezintă o 
problemă de ureche ci una de respiraţie, întrucît ex- 
pulzind o cantitate mai mare de aer, intonatia este 
impinsă puţin mai sus. 

Don José a fost interpretat de Garbis Zobian. Cin- 
tăreţul are un material vocal impresionant. El are o 
voce puternică; forța sa e imensă. Dar această voce 
nu este zăgăzuită printr-un studiu adecvat. Cintaretul 
nu are mezzo-voce ci împinge excesiv către o cît mai 
mare intensitate; uneori urlă pur și simplu, detună. 
Una din marile sale deficiențe o constituie intonatia 
total imprecisă și care atunci cînd a apucat pe un 
drum greşit nu se mai poate salva. 

Din punct de vedere scenic joacă într-o încordare 
continua, urmărind să dea neapârat impresia de băr- 
batie. Or, interpretarea, la operă, trebuie să se mişte 
pe accente în special de ordin vocal, nu scenic. Apoi 
Garbis Zobian nu își poate regla acea coloană de aer 
care să îi susțină iraza — de unde acele sacade în 
debitul vocal, acele coups de gueule*) care survin 
deseori. El cîntă printr-un efort al muşchilor gitului, 
din care pricină vocea sa are unele opacitšti. 

Pe linia folosirii cu cît mai multă eficiență a cîntă- 
retilor noştri, este neapărat necesar ca tenorul lon Tu- 
doran, ale cărui remarcabile însuşiri artistice şi-au 
aflat o foarte bună apreciere nu numai in ţară dar 
și în străinătate, să interpreteze rolul lui Don José, 
rol pe care l-a deţinut de altiel, și în trecut, cu un 
mare succes, 

În rolul Micaelei, Cornelia Gavrilescu a cîntat fru- 
mos cu vocea ei de soprană lirică-spinto: am ailat-o 
într-un real progres, atît vocal cit şi scenic. 

Interpretind același rol, Maria Şindrilaru şi Zoe 
Dragotescu au dovedit nu numai frumoase însuşiri 
vocale dar s-au şi integrat foarte just psihologiei per- 
sonajului. 

Alexandru Enăceanu a interpretat rolul lui Esca- 
millo într-o dispoziţie vocală nesatisfăcătoare. Este o 
vină a celor ce l-au distribuit și regret că nu am 
avut încă prilejul să îl ascult pe Mihail Arnăutu. 

Este de relevat că Nicolae Herlea s-a achitat bine 
în același rol, deși vocea lui, care are cea mai mare 
strălucire, şi care este un bariton înalt, este mai puţin 


*) Izbucniri vocale. 

potrivită pentru Escamillo, indicat a fi interpretat de 
un bas-bariton. Herlea trebuie să fie preocupat de acea 
stringere pe care o are uneori la git, așa-zisa ingolare, 
pentru ca aceasta să nu ajungă cu timpul a fi în 
detrimentul corzilor vocale. 

Corurile au reușit, sub îndrumarea maestrului Kuli- 
bin, să nu' mai aibă scăderi în ceea ce privește into- 
natia şi să cînte cu o sonoritate omogenă. 

Orchestra se află într-un sensibil progres ca acordaj, 
ca sonoritate de ansamblu. Datorită maestrului Massini, 
care reușește să păstreze un just raport de forță între 
sonoritatea de pe scenă, şi cea a instrumentelor, cintă- 
retii sînt sprijiniți cu multă eficacitate. ` 

Privită în ansamblu, montarea operei „Carmen“ tre- 
buie socotită ca un indiscutabil succes al Teatrului de 
Operă şi Balet. 


Tannhäuser la Cluj 


Inslirsit..- 

Auzim de multi ani că la Teatrul de Operă si Balei 
se vor pune „in curînd“ în scenă „Maestrii cintareti 
din Nürnberg”. Asieptarea noastră era cu atît mai în- 
drepiăţită cu cit pe nici o scenă de operă de Ja noi nu 
se joacă vreo capodoperă  wagneriană. Si, aştepiind 
„Maesirii. cintăreţi” la Bucuresti ne-am dus la premie- 
ra... „Tannhäuser“ Ja Cluj. 

Cu siguranță că nici opera romînă și nici opera 
maghiara din Cluj nu se pot mîndri cu un colectiv 
de nume și voci atît de răsunătoare ca Teatrul de O- 
peră si Balet din Bucuresti. Dar, în acelaşi timp, nici 
cu conservatorismul care prezidează repertoriul acestei 
înalte instituții de cultură. Meritele în ceea ce privește 
propagarea creației dramatice-muzicale originale romi- 
nești — o sarcină de bază şi un criteriu însemnat de 
apreciere a orientării activității unui teatru muzical ~- 
sînt împărţite între Cluj si Bucuresti. Dar nu putem 
să nu relevăm tendința de înnoire prezentă la Cluj (e 
destul de trist că la mijlocul veacului nostru vorbim de 
„înnoire“ în legătură cu opere scrise de Wagner în 
1845!) şi nu putem să nu constatăm faptul că la Bucu- 
rești cea mai nouă operă din repertoriul universal a 
fost scrisă de... Puccini, că nu putem urmări pe scena 
Teatrului de Operă și Balet nici drama lui Boris, nici 
întrecerea maeștrilor cintareti, nici aventurile nobilului 
domn Falstaff si cu atît mai puțin opere mai noi ca 
„Pėllėas şi Melisanda“ de Debussy, „Arianna şi Barbă 
Albastră“ de Paul Dukas, „Salomeea“ de Richard 
Strauss, „Vulpea șireată“ de Janacek, „Ora spaniolă“ 
de Ravel, „Păpuşile meșterului Pedro“ de de Falla 
„Război şi Pace“ de Prokofiev, „Wozzek“ de Alban 
Berg si, în sfîrşit, „Oedip“ de George Enescu. _ 


* 


Luni, 18 februarie Opera romînă din Cluj a pre- 
zentat premiera operei „Tannhäuser“ de Richard Wag- 
ner în regia lui [lie Balea și sub conducerea muzicală 
a lui Eugen Lazăr, decorurile fiind semnate de Siiviu 
Bogdan iar costumele de Felicia Andrașiu Avram. 

Din capul locului merită a fi relevate realizările Stel- 
lei Simonetti. Posedind un glas frumos, adecvat operei 
wagneriene, cu un simţ dramatic subtil, cîntăreață de 
nuanțe, ea este o personalitate artistică ce domină 
scena. Apariția ei contribuie la ridicarea nivelului ge- 
neral al spectacolului. Îndeosebi în actul II (frumoasa 
arie candidă de debut, confruntarea cu Tannhäuser, 
apoi cea cu cavalerii), Stella Simonetti a fost la un 
nivel remarcabil. Sîntem convinşi că actul III, cu splen- 
dida lui „Rugăciune“ dar și se pare, cu probleme vo- 
cale mai dificile, va fi pe viitor un prilej de afirmare 
si mai deplină a calităților cîntăreței care va rezolva 
toate problemele vocale cu aceeaşi înaltă artă din actul 
secund. 

Dilicilul rol a lui Tannhăuser i-a revenit la premieră, 
lui Augustin Almășanu. Wagner cere interpretului a- 
cestui erou să înțeleagă că Tannhäuser nu dă niciodată 


puțin din el însuşi ci se aruncă întotdeauna în între- 
gime în situaţiile date şi-i mai cere să uite că este la 
operă. Almășanu, ajutat de regie, a căutat şi, în bună 
parte a reuşit, să se ridice la înălțimea acestor cerinţe. 
A reușit în bună măsură, îndeosebi în „povestirea“ 
actului III. Dar adesea, îndeosebi cînd nu cîntă (de 
exemplu în actul II) este insuficient de expresiv, nu 
lasă să se întrevadă întreaga energie clocotitoare a 
lui Tannhauser, bărbăţia acestuia, ci îi conferă un ca- 
racter moale, flasc, lipsit de pasiune şi personalitate. 
„Povestirea“, şi din punct de vedere muzical, ne-a 
apărut ridicîndu-se oarecum deasupra mediei interpre- 
tării, precum şi o serie de momente din actul I (scena 
IV-a). Un Wolfram inteligent, cu o ţinută adecvată, 
cîntînd adesea cu nuanțe subtile în mezza-voce, fra- 


zind expresiv, dar uneori dezmintindu-se, cu o intonare. 


uneori discutabilă, ne-a dat C. Ursulescu. „Imnul ste- 
lei“ din actul III ne așteptăm să-l auzim cîntîndu-l, 
în viitor, cu mai multă interiorizare, căldură, poezie. 

Mărturisim că Ion Piso, în episodicul rol a! lui Walter, 
nu a făcut acea creație pe care ești îndreptăţit s-o 
aştepţi de la un artist cu darurile sale. Ne-a apărut 
rece, indiferent față de rol, pe care l-a tratat conven- 
tional. Ne-a mirat și mihnit. Voim să sperăm că acest 
lucru s-a datorat faptului că nu a avut o „seară bună“ 
si că nu a fost vorba decit de „dispoziţie“ si nu de 
„atitudine“. Ion Dinculescu ne-a oferit un Biteroli la 
care brutalitatea (dorită) şi vulgaritatea (dorită şi ea) 
spărgeau hotarele artei şi muzicii. Chiar si brutalul 
trebuie să fie muzical iar vulgarul, oglindit în artă, 
trebuie să aibă o valoare estetică. I. Dinculescu nu a 
părut să fi găsit la premieră drumul realizării acestui 
deziderat. Landgraful (Emil Mureşan) a fost destul 
de şters si distonant... Elena Vătafu (Venus), fără a 
fi strălucită vocal tot timpul (îndeosebi în actul IH) 
a dat contururi rolului ei. O voce care a avut momente 
de valoare... A fost reușită tălmăcirea dată acelei che- 
mări ispititoare din actul I: „Iubite vin !...“ Ileana Han- 
drea, păstor zglobiu cu voce frumoasă, ne-a făcut să 
regretăm că nu am putut asista și la al doilea specta- 
col, ca s-o urmărim în rolul mai dificil, muzical si sce- 
nic, al lui Venus. Un moment remarcabil muzical a 
fost celal trecerii pelerinilor prin fața păstorului şi al 
lui Tannhâuser. 

Prin acest moment, facem legătura cu corul. Ne-a 
apărut relativ inegal în manifestare, încă neorganizat 
(corul bărbătesc). Mina unui muzician de felul lui 
Kurt Mild se face simțită în unele nuanţări de gust 
(încă timide însă). Corului îi revine datoria de a se 
perlectiona si închega pentru a putea răspunde inal- 
ilor cerințe dramatice puse în fața sa de textul mu- 
zical. 

Textul muzical... demiurg al artei interpretării. Dar 
din ce poziţie să-l interpretezi. In lumina operei tra: 
ditionale ale cărei filoane sînt vizibile în „Tannhăuser“, 
sau, poate, în lumina dramelor tirzii wagneriene, pre- 
simțite în opera aceasta, cu acel simionism de geniu 
cu discursul muzical suplu, nelimitat, „infinit“? 

Desigur că și aici trebuia găsită soluţia artistică 
originală, potrivită cu specificul gîndirii muzicale a 
fiecărui dirijor. Eugen Lazăr tratează partitura mai 
mult în spiritul operei tradiționale decit în cel wagne- 
rian. Chiar si tirziu scrisa „Bachanala“ (realizată co- 
regrafic oarecum decorativ, nu organic legat de mu- 
zică) ! Mi-am adus aminte de marile interpretări, de 
amplu suflu, date de dirijori ca Enescu uverturii si 
Bachanalei. Acest suflu amplu este necesar la Wagner 
mai mult ca oriunde și se poate pretinde de la orches- 
tra Operei Romine din Cluj, care dispune de talentaţi 
instrumentiști (la corn, harpă, corzi etc.), să realizeze 
această „linie mare“ de-a lungul operei, să lichideze 
acele decalaje mărunte, dar supărătoare. 

Ajungem la regie. Ilie Balea — în foarte mare pro- 
gres. Semnatarul acestor rînduri a criticat violent regia 
și libretul semnate de Ilie Balea la „Povestea ţapului“. 
E o plăcută datorie să constaţi faptul că în cea mai 
mare măsură inadvertenţele de logică și de gust au 
dispărut. Există o concepție regizorală clară, care 
scoate în evidență nu misticismul operei, ci drama pro- 
fund umană a lui Tannhäuser. (Un substanţial pro- 
gram, bine alcătuit, ne evocă această concepţie). In 


vederea montării operei, Ilie Balea a studiat docu- 
mente multiple. Credem că nu ar fi fost rău să i se fi 
oferit prilejul să vadă cum au fost montate la Berlin, 
Dresda, Leipzig operele wagneriene, să cunoască spi- 
ritul traditional „bayreuthian“. i 

Cronica noastră este critică... și totuși ne bucurăm 
că am fost la Cluj unde, în condiţii mai mult decît 
onorabile în situaţia dată, se joacă „Tannhäuser“. Dar, 
relevînd o dată mai mult meritele, curajul si inițiativa 
bună, necesară, a conducerii operei, ne-am simţit da- 
tori să facem unele constatări şi sugestii menite a con- 
tribui — măcar în mică măsură — la mărirea succe- 
sului animatorilor acestei premiere. 

Wagner spunea odată: „Așa cum la Athenieni o 
dramă satirică veselă succeda unei tragedii, mi-a a- 
părut brusc imaginea unei piese comice care,plină de 
analogii cu „Intrecerea cintaretilor din Wartburg“, s-ar 
fi putut lega de ea ca o dramă satirică. Aceasta a 
fost drama satirică „Maeștrii cintareti din Nürnberg“, 
cu Hans Sachs ca personaj principal“. 

Pe cînd si unde, deci, continuarea la „Tannhäuser“? 


FR. SCHAPIRA 


Arta lui Yves Montand 


Spectacolele date de Yves Montand la Bucureşti, cu 
un mare succes, au ridicat unele probleme de ordin 
muzical, interpretativ şi regizoral dintre cele mai 
importante, pe care ne propunem să le infatisim. 

E de relevat din capul locului faptul esenţial că 
Yves Montand a reușit să substituie vechii șansonete 
bulevardiere mai mult sau mai puțin frivolă, ce își 
trăgea succesul îndeobște din anumite jocuri de cu- 
vinte picante — acea şansonetă deochiată — (grivoise) 
care a făcut succesul unei Mistinguette ori al lui Mau- 
rice Chevalier, cîntecul legat, prin cu totul alte fire, 
de viață, cintecul cu un puternic conținut social. 

Yves Montand cîntă de pildă în Quand un soldat, 
drama soldatului ce pleacă la război cu o floare la 
pușcă şi cu cîntecul pe buze, dar care în realitate 
merge la moarte, după cum C'est à l'aube exprimă dra- 
mele ce se petrec din zorii zilei, sfîrşitul condamnaților 
la moarte, iar pe de altă parte si renașterea dorinţei, 
a marilor speranţe... 

O seamă de cîntece sînt expresia deosebit de evo- 
catoare, a dragostei pentru Paris, pentru Sena şi pentru 
minunatele-i bulevarde, pentru viața de acolo (Ballade 
de Paris, Les grands boulevards, A Paris). 

Truda necurmată a şoferului camionar care în ne- 
siîrşitele sale curse nu are răgazul nici măcar al 
unei clipe spre a-și arunca privirea către bolta ce- 
rului, este redată în Les routiers, tot așa cum Les 
saltimbanques este icoana vie a comediantilor ce își 
poartă pe drumuri meseria lor chinuită dar atit de 
îndrăgită, îndeosebi de copii a căror ceată îi însoţeşte 
oriunde. 

Alte cîntece sint o satiră la adresa femeilor ce pre- 
feră unei iubiri frumoase, o... blană (La Marie — 
vison) si în general bani (Donne-moi des sous), cit 
şi la adresa tinerilor neocupati care își găsesc unica 
hrană spirituală în muzica de jaz, de exemplu (Il fait 
des...) ett., etc. 


Trebuie să arătăm că textele nu au nimic extraor- 
dinar; ele sînt scrise însă cu simplitate și exprimă 
lucrurile direct. Cît privește muzica, ea constă din 
cîntece deosebit de fluide, de curgătoare, a căror 
melodică de largă accesibilitate este desfășurată in 
majoritatea cazurilor într-un tempo de vals iar uneori 
pe ritmuri de marș, ca de pildă „Marile bulevarde“. 
O menţiune specială e de făcut pentru Feuilles mortes 
de Joseph Kosma, a cărui melodică lirico-dramatică 
se acordă atît de bine cu conţinutul cîntecului generînd 
totdeauna o emoție profundă, de unde larga populari- 
tate de care se bucură în rîndurile ascultătorilor. Ceea 
ce ridică enorm valoarea lor este chipul în care sînt 

Pour bo tous el 

Ga Anu lu 

de da aa Mauriat ý 

prezentate. Yves Montand este un sansonier care in- 
mănunchiază în arta sa cintul discret redat cu sobrietate 
si bun gust, mimica mobilă, extraordinar de expresivă, 
a feţei, precum si o gestică dintre cele mai sugestive. 
Toate acestea concură la redarea cit mai completă a 
conţinutului cintecului. Une demoiselle sur une balan- 
coire, Le chef d'orchestre est amoureux şi II fait des... 
au fost cîntecele care au beneficiat într-o mare măsură 
de toate aceste posibilități de expresie ale interpretului. 
Dar Yves Montand, cu care e solidar acel umor muş- 
cător şi acel spirit spumos specific parizianului, poate 
fi uneori, atunci cînd interpretarea o cere, profund 
dramatic, în cînt ca si în expresie. Am avut un bun 
exemplu în Le chemin des oliviers — acest drum al 
măslinilor, drum al păcii si al libertății, la marginea 
căruia se ivesc însă umbrele celor ce și-au dat viața 
pentru a le apăra. 

Yves Montand nu neglijează nimic din ce ar putea 
contribui la prezentarea cît mai bună a unui cîntec şi 
din acest punct de vedere trebuie să cităm atmosfera 
pe care o creează uneori prin mijlocirea unui foarte 
mestesugit contrast de lumină si întuneric „Flamenco 
de Paris“ cit si uriașa umbră atit de sugestivă 
a lustragiului, in Les cireurs de souliers de Broadway, 
ingenios proiectată pe o cortină transparentă. 

Cintaretul este acompaniat de o mică formație rit- 
mică alcătuită din pian, chitară, contrabas şi baterie, 

plus un acordeon. Fiecare din acești instrumentiști —- 
pianistul Bob Castella, chitaristul Henri Crole şi acor- 
deonistul Marcel Azzola ca şi Paraboschi si Emanuel 
Soudieux — sînt artişti desăvirșiţi. Ansamblul este arti- 
culat perfect, se cinta cu discreție exemplară, cu nuanţe 
de o mare finețe. 

Spectacolul oferit de Yves Montand a fost interesant 
nu numai prin superioara delectare artistică pe care 
ne-a olerit-o, dar şi prin minunatul exemplu pe care 
sperăm că l-au luat la inimă toti interpreții noştri 
de muzică uşoară. 

J.-V. PANDELESCU 


„Liliacul “ 


pe cea mai nouă scenă de operetă 


Prin înfăptuirile din ultimii ani — Filarmonica si 
Teatrele de Stat, precum şi numeroase ansambluri ar- 
tistice profesionale sau de amatori — minunatul oraș 


de ia poalele Timpei, importantul centru industrial, eco- 
nomic şi universitar, Orașul Stalin, devine pe zi ce 
trece, un adevărat focar de cultură și artă. 

Pe rabojul acestor înfăptuiri încrustăm, cu deosebită 
satisfacție, ziua de 16 februarie 1957, cînd, într-un ca- 
dru festiv si într-o atmosferă de elan si justificată 
mulțumire, s-a inaugurat Teatrul de Stat de Uperetă. 

Cladirea noului teatru cuprinde o sală modernă de 
spectacole dotată cu o foarte bună acustică și vizibi- 
litate, scenă cu instalaţii tehnice, fosă pentru orchestră, 
cabine, ateliere, birouri şi foaiere spatioase, 

După scurte cuvîntări pronunțate de Alexandru Ca- 
dar, preşedintele Siatului Popular Orășenesc şi Barbu 
Dumitrescu, directorul noului teatru, s-a reprezentat, în 
premieră, opereta clasică vieneză „Liliacul“ de Johann 
Strauss. 

Muzica lui Strauss, melodioasă, optimistă şi cuceri- 
toare, apreciată de miile de auditori de pretutindeni, ca 
şi libretul său — în versiunea reușită a lui R. Stegă- 
rescu si I. Magnea — (care, sub pretextu! unei farse 
vesele, îndreaptă o şarjă plină de ironie la adresa 
moravurilor aristocrației și burgheziei vieneze, de la 
jumătatea secolului al XIX-lea), au găsit în interpreţi 
(în majoritatea lor tineri, dintre care multi, pînă mai 
ieri au tost amatori), un buchet de entuziaști slujitori 
ai artei. 

Orchestra dirijată de Dinu Niculescu ne-a impresio- 
nat printr-o sonoritate omogenă, lipsită de impurități, 
prin marea variație de colorit si nuanțe. Sint de sub- 
liniat precizia și claritatea coardelor, sunetul rotund 
al alămurilor (şi în general al suflătorilor), distincția. 
cu care oboiul, flautul şi cornul au executat mici so- 
louri, concepţia în ceea ce priveşte stilul lucrării şi brio- 
ul cu care a fost executată populara uvertură (pe cit 
de meiodioasă pe atit de dificilă din cauza variațiilor 
de tempo şi ritm ca si a multor alternări de accelerări 
și răriri). Socotim însă că dirijorul, care a pus în con- 
ducerea muzicală a spectacolului o remarcabilă com- 
petinta, trebuie să țină seama de buna acustică a sălii 
și să folosească la maximum nuanțele indicate în parti- 
tură, atit pentru orchestră cît și pentru cintaretii de 
pe scenă. 

Soprana Smaranda Gaspard, în rolul Adelei, a rea- 
lizat cea mai bună creaţie a spectacolului. Ea a făcut 
cu prisosință dovada că nu este neapărat nevoie de 
o voce mare pentru a produce emoția artistică aşteptată 
de auditori, ci de o voce de calitate, nelorțată, este ne- 
voie de o bună tehnică vocală, de muzicalitate, dicti- 
une şi frazare, calități pe care, alături de un joc de 
scenă firesc si de înlăturarea căutării succesului cu orice 
preț, artista le posedă cu prisosinta. 

In Rosalinda am prețuit însuşirile vocale şi scenice 
ale sopranei Georgeta Gava, cîntăreață cu o voce pă- 
trunzătoare care şi-a trăit cu multă sinceritate rolul. 
Este însă necesar să utilizeze o mai bună dictiune, cu 
deosebire în registrul înalt. 


Cu multă vervă şi convingere a interpretat tenorul 
Ion Loredan pe Eisenstein, dispunind cu dărnicie de 
vocea sa unitară si frumos timbrată, reuşind să an- 
treneze uneori şi pe ceilalți interpreţi. 

Sîntem convinşi că în spectacolele viitoare nu va mai 
abuza de atîta glas nici în canto și — mai cu seamă 
— nici în proză, fiindcă acest abuz este dăunător iar 
față de buna acustică a sălii este o cheltuială inutilă 
de capital. Mai puțin realizat — poate din cauza emo- 
tiei sau a oboselii — a cîntat Virgil Răcuci, în rolul lui 
Alfred, desi a depus.un efort lăudabil pentru a se in- 
tegra rolului interpretat. 

Andrei Grūsly în Falke a cîntat şi s-a mişcat pe 
scenă cu prestanţă, vădind. în afară de o voce admi- 
rabilă şi talent muzical. Trebuie însă să-și precizeze 
imnostatia: bariton sau tenor? 

Aceleaşi aprecieri despre vocea aproape tot aşa de 
bună a lui Jean Penciu (Franck) care, pentru a deveni 
un bun cintūret mai are nevoie de studii serioase. 

Corecti în rolurile interpretate: Elena Badioc (Ida) 
Liviu Butnariu (Blind). Ion Podăreanu (Orlovsky) si 
Toma Panaitescu (Luigi). Un cuvînt bun merită Gh. 
Povoiu care ne-a înfățișat un Frosch mucalit si spiri- 
tual. Numai că vocea sa tînără şi cu un timbru neal- 
terat nu seamănă de loc a voce de betiv. 

Corul însumînd 26 elemente a cîntat cu insuiletire, 
particinind cu suficientă suplete la acţiunea operetei. 

Baletul. ca si corul. format mai mult din tineri ama- 
tori. a stirnit admiraţia svectatorilor în desfăşurarea 
unei suite de dansuri care a culminat cu o apoteoză a 


valsului, plină de farmec tineresc. 
Caldă nretuire se cuvine directorului noului teatru 
de overetă din Orasul Stalin. Barbu Dumitrescu. care 


a avut, pe lîngă alte sarcini şi răspunderea direcției 
de scenă. El a realizat un spectacol bine închegat si 
la un apreciabil nivel artistic. In munca sa devotată 
cauzei artei a știut să-și avropie pentru terminarea clă- 
dirii și înzestrarea teatrului cu toate cele necesare. a- 
intorul neprecuveţit al Sfatului Popular Regional si 
Orăşenesc. ca şi al unor întreprinderi si instituții 1o- 
cale si din Canitală. asivurîndu-si în acelaşi timo si 
colaborarea nretioasž a Filarmonicii locale. a diriio- 
rului Dinu Niculescu pentru conducerea muzicală. Oleg 
Danovski pentru coregrafie, Gr. Zincovschi. pentru de- 
coruri. Vlad Sava nentru pregătirea corului. 

Conditiile îmbucnrătoare in care s-a inaugurat noul 
Teatru de Stat de Operetă din Oraşul Stalin ne indrep- 
tățesc soeranta că în viitor pe această scenă se vor 
da soectacole de operetă și operă de o înaltă calitate 
artistică. 


AL, COLFESCU 


Scenă din actul al doilea al operetei „Liliacul“, în 
montarea de la Orașul Stalin: Smaranda Gaspard 
(Adela), Jon Loredan (Eisenstein), [on Porăreanu 
(Orlovski) 


CONCERTE 


George Georgescu 


la pupitrul orchestrei Radio 


In ultima zi — 21 februarie — a conferinței pen- 
tru probleme de muzicologie care reunea pe delegații 
radiodifuziunilor afiliate organizației O.I.R., orchestra 
simfonică Radio a avut fericitul prilej de a concerta 
sub bagheta maestrului George Georgescu. Färä a 
aduce prime audiții, concertul al cärui program a fost 
alcătuit din lucrări binecunoscute marelui public, a re- 
prezentat totuşi un eveniment prin nivelul înalt al 
interpretării, animată de acel suflu sărbătoresc care 
deosebește manifestärile artistice ieșite din comun, de 
cele banale. Dirijorul, într-o formă admirabilă, a exce- 
lat printr-o vigoare şi un nerv ritmic ce au imprimat 
execuției un dinamism neobişnuit, reușind să împros- 
păteze pagini geniale, dar ale căror frumuseți numai 
interpretările de autentică trăire pot să le pună într-o 
lumină mereu nouă, 

Am reasculitat cu plăcere, la început, Suita de dan- 
suri din baletul „Nunta în Carpați“ de Paul Con- 
stantinescu, lucrare ce își vădeşte vitalitatea, nedez- 
mintita, după atitia ani de la apariția ei. Ea rămîne 
un exemplu de prelucrare plină de originalitate a te- 
melor folclorice, care arată că, atunci cînd e realizată 
cu asemenea măiestrie orchestrală şi savoare armo- 
nică. folosirea melodiei populare autentice nu păcă- 
tuieşte cu nimic împotriva principiilor moderne de 
creatie. Maestrul Georgescu a interpretat lucrarea de- 
venită „clasică“ în repertoriul său, cu o tinerete entu- 
ziastă, făcînd să reiasă toată seva instrumentatiei co- 
lorate si dînd fiecărui ritm din suita de dansuri valoa- 
rea lui expresivă specifică. Şi dacă toată voioşia chefu- 
lui de nuntă a trăit în acele strieături ale flăcăilor 
imitate cu atîta haz de tromboni. tot atit de autentică 
a fost si jalea „Flăcăului trist“ din originala nocturnă 
ce precede încheierea suitei. 


Valentin Gheorghiu e dintre acei artişti în necon- 
tenită evoluţie, care aduc ceva nou la fiecare aparitie 
în public si nu fixează tălmăcirea unei anumite lucrări 
la o schemă fixă, stabilită o dată pentru totdeauna; 
insniraţia momentană are un rol important in proce- 
sul creației sale interpretative (fără ca aceasta să aibă 
de altfel nimic improvizatoric). Astfel privită a fost 
interesantă concepția proprie pe care a prezentat-o de 
astă dată asunra Concertului în la minor pentru pian 
si orchestră de Schimann, cavodoveră cu multe fațete. 
care noate lua o înfățișare sau alta după felul în care 
e luminată de personalitatea solistului. Hotarit lucru. 
nu lirismul a fost nrecumnănitor în această din urmă 
internretare a lui Valentin Gheorghiu, dar felul cum 
a filtrat poezia schumanniană printr-un impuls voli- 
tional vermanent susținut, care și-a aflat culminarea 
firească în finalul concertului, a asigurat redării o 
unitate convingătoare Faptul că nota predominanti a 
fost cea de tensiune si nu de visare. a scos de altfel 
în evidentă architectonica solidă a lucrării. concepută 
larg. de un Schumann constructor. care părea a nu 
avea nrea multe afinități cu creatorul snitelor de mi- 
niaturi de genul Carnavalului“. Sunetul nianistului 
ne-a anărut consistent. de n prezență concretă — fără 
duritate — iar firul muzical a fost susținut cu o logică 
permanent trează. Am regretat, poate, doar că rela- 
xarea cerută în scurtul „Intermezzo“ nu a fost mai 
efectivă şi că ideile muzicale — ne referim la trece- 
rea către partea mediană a formei de lied — au 
avărut aci înnodate fără „cezura“ firească. În schimb, 
finalul a fost dominat cu un suflu impresionant și o 
consecvență ritmică nedezminţită, care — să sounem 
lucrurilor pe nume — lipseşte celor mai multi din in- 
terpretii concertului, incapabili să-si distribuie rezistența 
tehnică şi mai ales resursele avintului interior pe o 
suprafață muzicală foarte mare — dacă ne gindim la 

faptul că nu oferă solistului nici o clipă de răgaz, de 
adunare de forte (excepţie făcînd doar fugato-ul or- 
chestrei). Excelent a fost acompaniamentul maestrului 
Georgescu;  slobozind toate vocile orchestrei, chiar 
pe cele ce apar de obicei mai ascunse, dirijorul a îm- 
prumutat desiăşurării muzicale un caracter cu adevărat 
simfonic, relevînd superioritatea lucrării lui Schumann 
asupra altor concerte romantice, în care domină mono- 
logul instrumental. 

Dintre cele două piese de Chopin acordate de solist 
ca supliment, am gustat îndeosebi pe prima, Nocturna 
opus 15 nr. 2 în Fa diez major, redată cu sentimentul 
just al poeziei sale delicate, luminată de acele pasaje 
de „coloratură  pianistică“ al căror secret Valentin 
Gheorghiu il posedă pe deplin. 

Sint, într-un concert bun, anumite „momente psiho- 
logice“, care concentrează atenția ascultătorului, și 
unde se concretizează cu cea mai mare forță înriurirea 
emoțională pe care o are interpretarea asupra sa. Un 
asemenea moment a fost, în execuţia „Simfoniei pa- 
tetice“ de Ceaikovski, începutul dezvoltării din prima 
parte, în care temele intră în focul unei lupte deci- 
sive. Dramatismul încleştării a fost redat de George 
Georgescu la limita superioară a tensiunii și rareori 
ne-a fost dat să auzim Orchestra Radio raspunzind cu 
o asemenea eficacitate intentiilor dirijorului. Secretul 
succesului interpretării lui Georgescu rezidă în faptul 
că cl nu se teme să exprime, în toată amploarea lui, 
patetismul: simfoniei, că nu caută să-l ascundă — nici 
chiar în sentimentala temă a doua din prima parte — 
şi că astfel dă glas mare și generos romantismului 
ceaicovskian, care, chiar dacă ne identificăm mai mult 
sau mai puţin cu el, acționează încă, nedezmintit, asu- 
pra oricărui auditoriu. 

Desigur că intensitatea interpretării nu a putut fi 
menținută tot timpul la același nivel; culmile le-am 
aflat în prima şi ultima parte a simfoniei. Totuşi faptul 
că în mişcarea a doua orchestra a cîntat „Allegro“ 
dar nu și „con grazia“ şi că pe alocuri sonoritatea n-a 
fost tocmai transparentă, nu poate diminua impresia 
lăsată de o execuţie care a stabilit definitiv calificarea 
acordată de orice iubitor de muzică unei asemenea 
seri, atunci cind îşi aminteşte că a asistat la un „con- 
cert mare“. 

ALFRED HOFFMAN 


Orchestra de cameră 


S-a căutat în cîteva rînduri să se creeze la noi o 
orchestră de cameră, şi încercările, deși nelipsite de 
succese inițiale, s-au oprit în genere la primul concert. 
Orchestra de cameră alcătuită de curînd dintr-un mă- 
nunchi de instrumentiști apartinind principalelor for- 
matii simfonice din Bucureşti (Filarmonica, Radio şi 
Cinematografia), sub conducerea lui Mircea Cristescu, 
pare să fi depăşit acest prag periculos, o dată cu 
cel de-al doilea concert: și este de nădăjduit că ea 
va deveni într-adevăr o formație statornică, date fiind 
rezultatele muzicale excelente pe care le-a obținut pînă 
acum și spiritul nou pe care îl aduce în lumea orches- 
trelor noastre. 

Insusi faptul persistentei acestei formații indică o 
seriozitate si o consecvență morală mai ridicată ca de 
obicei. Într-adevăr, noua „orchestră de cameră“ se ca- 
racterizează printr-o remarcabilă constiinciozitate a 
membrilor săi, prin acuratețe, dezinteresare şi acea 
„disciplină liber consimtita“, venită din participarea 
lăuntrică si din dragostea adevărată de muzică a fie- 
căruia, despre care se vorbește mult în orchestrele noas- 
tre, dar care se intilneste rar în practică. Intr-o for- 
matie de cameră, în care fiecare instrumentist are un 
rol esențial, asemenea factori sînt de primordială im- 
portanță. Un bun ansamblu de acest fel nu este numai 
o reușită îmbucurătoare prin sine, ci un adevărat mij- 
loc de educaţie muzicală, un exemplu pentru formaţiile 
mari, simfonice, a căror calitate se obține prin ampli- 
ficarea acestui spirit al corectitudinii şi. participării in- 

tense a fiecărui orchestrant, prin amplificarea spiritului 
„Muzicii de cameră“. 

Insusirile specifice unui bun ansamblu de cameră 
s-au evidențiat încă din primele piese pe care noua 
orchestră le-a executat în concertul ei de debut la A- 
teneul R.P.R. Concerto grosso op. 3 nr. 5 de Hândel 
şi Concertul brandenburgic nr. | în fa major de Bach. 
Piese aparent simple, ele sînt în realitate foarte pre- 
tentioase, fiind de o mare transparenţă, cerind o deo- 
sebită calitate a sonorității și puritate de stil. Tocmai 
de aceea s-a putut aprecia la justa sa valoare sunetul 
calitativ al orchestrei, obţinut prin identitatea arcușe- 
lor şi emisiunii, prin faptul că instrumentistii nu „for- 
țează“ tonul si se străduiesc ca el să rămînă plăcut si 
rotund ; la aceasta se adaugă promptitudinea de răs- 
puns la intențiile dirijorului, în frazare și nuanțe; căl- 
dura și sinceritatea expresiei, provenită dintr-o unitate 
care asimilează colectivul unei personalități — unui in- 
terpret unic. Toate aceste însușiri ale ansamblului sînt 
stimulate și puse în valoare de dirijorul excepţional de 
înzestrat care este Mircea Cristescu: sensibil si în a- 
celaşi timp judicios organizat în concepția sa, rafinat 
în amănunte dar atent la linia întregului, minuţios 
şi izbutind să imprime fluiditate desfășurării pieselor, 
subtil şi riguros, el întruneşte într-un grad înalt însu- 
șirile complexe care fac un adevărat şef de orchestră 
și care nu se întîlnesc prea des adunate într-o aseme- 
nea sinteză armonioasă. 

Concertul brandenburgic ne-a dat prilejul să pretuim 
calitatea suflătorilor (corni, oboi), precum și limpezi- 
mea planurilor sonore, vocile instrumentale reliefîndu- 
se net dar în acelaşi timp împletindu-se într-un tot 
organic. Cu mare suplete și discreție, si rămînînd in 
același timp prezentă, a acompaniat orchestra, în con- 
certul de oboi de Cimarosa, pe solistul Pavel Tornea: 
precis, corect si rutinat, l-am fi dorit poate mai cald 
şi mai poetic în acest concert saturat de melodie ge- 
neroasă şi însorită. Execuţia simfoniei în sol minor de 
Mozart a izbutit un lucru rar: echilibrul între inten- 
sitatea expresiei şi puritatea  mozartiană a stilului, 
un caracter „pre-beethovenian“ care însă nu depăşeşte 
limitele stilistice proprii acestei muzici. Aci însă s-au 
resimțit şi limitele orchestrei, datorite chiar specificului 
său, numărului redus de componenți: mijloacele sonore 
insuficiente au determinat un efort de amplificare a 
sunetului, avînd drept rezultat o sonoritate mai puţin 
frumoasă decit în restul concertului; este un amănunt 
care n-a alterat însă concepția de ansamblu si meritele 
indiscutabile ale execuţiei. 

A! doilea concert al formației — într-un mod aparent 
paradoxal — a fost mai puţin egal ca nivel decît pri- 
mul. Ceea ce pare si mai ciudat este că inegalitatea 
n-a venit din faptul abordării unui repertoriu mai 
larg decît cel „clasic“ din primul concert. Dimpotrivă, 
realizările mai bune s-au obţinut de această dată în pie- 
sele contemporane ce au alcătuit partea a doua a pro- 
gramului. O idee fericită a fost aceea de a se executa 
piese contemporane rominesti (după cum a subliniat 
într-un cuvînt introductiv prof. M. Andricu). „Concer- 
tul pentru orchestră de coarde“ de Sigismund Toduta 
(versiunea inițială, nemodificată) — lucrare ce vă- 
deşte solidul simţ arhitectonic si măiestria compozito- 
rului, dar se resimte de o anume monotonie datorită 
în special uniformitatii armoniilor, aspectului lor exclu- 
siv modal, de o consecvență puţin obositoare, ca şi 
aceea a melodicei deduse dintr-o celulă unică — a 
fost îngrijit executat. „Pavana pentru o infantă de- 
functă“ de Ravel a impresionat prin perfecțiunea suflă- 
torilor, prin fineţea şi sensibilitatea corzilor: o inter- 
pretare diafană, gratioasė, plină de simtire discretă si 
de bun gust evocind acele „Fâtes galantes“ ale lui Ver- 
laine sau tablourile lui Watteau. Nuantat și precis a 
sunat orchestra de coarde în „Serenada“ de Benjamin 
Britten, interpretată și de această dată de tenorul V. 
Teodorian şi de cornistul I. Bădănoiu cu multă muzi- 
calitate si farmec poetic: 

In concertul de Haydn, violoncelistul A. Capitano- 
vici — datorită desigur și lipsei sale de experiență so- 
listică din ultimii ani — s-a prezentat sub aşteptări şi 
sub propriul său nivel din repetiţii, ceea ce a imprimat 
execuţiei un aspect de nesiguranţă şi labilitate. Mai 


puţin izbutită încă a apărut prima piesă din pro- 
giam — „Concerto grosso“ nr. 8 de Corelli. A fost 
îndeosebi vina „Concertino“-ului care, după un început 
ratat, nu a izbutit să regăsească stilul, liniștea și linia 
necesară. Credem că aci, în această piesă care pune 
probleme minime de „tehnică“, dar unele mari de inter- 
pretare, s-a resimţit o deficiență: aceea a repetitiilor 
neindestulūtoare şi în condiţii defavorabile, a insulicien- 
tului „rodaj“ al orchestrei. Ca orice început, nici a- 
cesta nu e ușor: este însă neîndoielnic că forurile în 
drept (Ministerul Culturii şi Uniunea Compozitorilor) 
vor sprijini lăudabila inițiativă a „orchestrei de cameră“, 
pentru ca ea să poată da roadele cele mai bune, demne 
de talentul, străduințele si aspiraţiile învestite intr-insa. 


MIHAI RĂDULESCU 


Reguiemul de Verdi 


La 9, 10, 11 si 14 februarie, în Sala Ateneului, 
Orchestra Simfonică si Corul Filarmonicii de Stat 
„George Enescu“ şi un cvartet vocal format din pro- 
tagonisti ai Teatrului de Operă si Balet, sub condu- 
cerea dirijorului Egizio Massini, au prezeniat „Reguie- 
mul“ de Verdi (executat în primă audiție la noi în 
țară, la 26 martie 1936 de Orchestra „Filarmonica“ şi 
Corul „Carmen“, sub: bagheta lui lonel Perlea). 

Lucrare vocal-simfonică de mari proporții, începută 
în 1868, la moartea lui Rossini (cînd Verdi a scris 
numai o parte „Libera me“), terminată și executată 
în 1874, pentru comemorarea unui an de la moartea 
poetului italian Manzoni, „Reguiemul“, desi foloseşte 
obișnuitele texte religioase ale slujbei funerare, totuși 
nu urmează tradiţia misticismului catolic. Din contră, 
este uşor de recunoscut în bogăția de melodii, nu 
numai intonatii complet necanonice, foarte asemănă- 
toare cu cele din operele marelui compozitor (in spe- 
cial cu cele din „Aida“, pe care Verdi a scris-o cam 


în același timp), dar chiar si intonatii populare ita-: 


liene. 

Verdi nu întrebuințează orga, însă, în afară de so- 
listi şi cor, utilizează o orchestră mărită. . 

Reluarea de citeva ori pe parcursul întregii lucrări, 
a fragmentului „Dies irae“ (Allegro agitato), prile- 
juieste orchestrei o participare mai activă la tematica 
„Reguiemului“, căruia îi asigură o unitate si mai în- 
chegată. 

* 


Cunoscător al stilului verdian, dirijorul Egizio Mas- 
sini a condus cu multă siguranță, păstrind „Reguie- 
mului“ caracterul său general, imprimînd fiecărei părţi 
trăsătura respectivă şi reliefind mulțimea contraste- 
lor. 

S-au bucurat 
introducerea la 


de o justă şi apreciată interpretare: 
„Requiem“ ca şi execuţia — în ge- 
neral — fără repros a fragmentelor: „Dies irae“, 
„Sanctus“ si a părții a șaptea „Libera me“. 

S-ar fi cuvenit evitate un mic decalaj între trom- 
petele din orchestră si cele dinafară si unele sonori- 
tūti mai aspre. ale alămurilor din „Tuba mirum“. 
Flautul şi picola în „Lux aeterna“, acompaniind pe 
mezzo-soprană, nu au respectat întocmai nuanțele si 
fineţea cerută de text, spre deosebire de oboi şi cla- 
rinet care au acompaniat pe soprana solo cu ton cati- 
felat si mare finețe. 

Corul pregătit temeinic, cu accentele de intensitate, 
culoare, respirație si dictiune, de dirijorul său D. D. 
Botez (dirijor adjunct V. Pintea) a sunat plăcut si 
bine unificat, dînd dovadă de o remarcabilă suplete. 
Subliniem execuția recitativului introductiv „Requiem 
aeternum“, planurile sonore bine evidenţiate în alter- 
narea vocilor din „Kyrie eleison“ si în fuga din „Sanc- 
tus“ (unde corul este divizat in opt voci), claritatea 
şi susținerea tonului din părţile „a capella“, ca de 
exemplu în „Te decet hymnus“, energia şi promptitu- 
dinea din agitatul „Dies irae“, rotunjimea sonoritėtii 


basilor din „Rex tremendae“ si recitativul din „Libera 
me“, spus de întregul cor ca de o singură voce. Totuși 
a fost evidentă insuficiența debitului vocal al barbati- 
lor în fuga din „Sanctus“, cînd vocile femeieşti au 
fost mult mai pregnante, în timp ce ale başilor si 
tenorilor au fost mai slabe, contopindu-se uneori cu 
orchestra. Pe drumul maturității forței sale interpre- 
tative, corul va trebui mărit, în special cu elemente 
bărbătești, bine selecţionate. 

Din cvartetul vocal s-a desprins luminos soprana 
Maria Voloşescu care, provenind din mijlocul corului 
operei, a fost promovată solistă în anul 1952. Dotată 
cu o excepţională voce dramatică dar și cu posibilităţi 
de soprană lirică, cîntăreaţa pune în slujba expresiei 
artistice o subtilă muzicalitate şi o bună tehnică vo- 
cală, care îi permite să folosească, în orice registru, 
o gamă largă de nuanţe si culori. Astfel a intonat cu 
multă  cantabilitate „Recordare Jesu pie“, realizind 
în acut un pianissimo de o rară puritate. Artista a 
atins treapta cea mai înaltă a măiestriei sale în fina- 
tul „Reguiemului“ („Libera me“) cînd a trecut cu uşu- 
rință prin dificultățile partiturii, în special în „An- 
dante“, acompaniată de corul „a capella“. 

A executat de asemenea cu plină voce, siguranţă şi 
strălucire, o vocaliză în care atacă do acut, pentru ca, 
după cîteva măsuri, la o diferență de două octave 
(do grav) să şoptească (aproape imperceptibil dar cu 
voce impostată), un ultim și emotionant „Libera me. 
Domine...“ 

Am găsit-o în progres pe mezzo-soprana Elena 
Cernei. Ajutaiž de uşurinţa cu care şi-a unificat — 
în mare parte -— registrele şi de însuşirea de a putea 
cînta, cînd este nevoie, cu voce liniştită, ea și-a apro- 
piat în bună măsură stilul oratoriului. S-a remarcat în 
„Liber scriptus“ şi în „Recordare“. Textul muzical cere 
însă si mai multă nuanţă. 

Tenorul Mihail Știrbei, în afară de vocea sa clară 
și plăcut timbrată, a vădit o insistentă preocupare de 
a se adapta genului, printr-o manieră adecvată și prin 
evitarea portamentelor. El ne-a mișcat în „Qui Ma- 
riam absolvisti“ și a fost deosebit de expresiv în 
„Hostias...“. 

Basul Mircea Buciu, desi nepotrivit stilului sever al 
„Reguiemului“, unde s-ar fi cerut o voce mai suplă, 
de bas cantabil, a pus totuși mult suflet în „Lacry- 
mosa dies illa“ si — in general — o grijă lăudabilă 
pentru justetea tonului, dicţiune şi frazare. 

Marea afluenţă de care s-au bucurat cele patru con- 
certe și repetițiile generale ale „Requiemului“ lui Verdi. 
căldura si entuziasmul cu care au fost primite, au 
arătat prețuirea acordată de publicul nostru, atît nemu- 
ritorului compozitor şi valoroasei sale creaţii, cit şi 
muncii si realizărilor tuturor interpretilor. 


AL. A. C 


Organistul G. Fischinger 


Deși nu are decit 26 de ani, Günther Fischinger, 
astăzi organist de catedrală la Schwăbisch Gemiind, este 
de pe acum un interpret care a depășit etapa începu- 
turilor carierei artistice, alirmîndu-se de-a lungul a 
numeroase turnee întreprinse în Olanda, Belgia, Elveţia, 
Uniunea Sovietică, Cehoslovacia etc. 

La București, Fischinger a susținut un recital, re- 
marcabil în primul rînd prin programul său și a fost 
solistul concertului orchestrei Filarmonica de stat 
„George Enescu“ (sîmbătă 23 si duminică 24 februarie). 

Este: necesar să subliniem ca un element caracteristic 
lui Fischinger acest judicios si totodată variat reper- 
toriu, care îngăduie ascultătorului să aprecieze mai bine 
dimensiunile posibilităților interpretului, înlesnindu-i în 
același timp cunoașterea unor lucrări mai puțin cîntate 
la noi ca „Fantezia în fa minor“ de Mozart, „Marea 
piesă simfonică“ de Franck sau a unor lucrări de com- 
pozitori ca Louis Nicolas Clerambault, Henry Purcell, 

Louis Vierne... Nu au fost neglijate nici piesele de 
bază ale literaturii instrumentului: Fantezia şi fuga 
în sol minor, Toccata şi fuga în re minor de Johann 
Sebastian Bach, Concertul nr. 4 în fa minor pentru orgă 
si orchestră. de Haendel. Cît despre concertul în do 
major de Haydn, probabil conceput iniţial ca un con- 
cert pentru pian, el apare nesemnificativ din punct de 
vedere al compoziţiei (avînd o exclusivă valoare isto- 
rică de lucrare din prima tinereţe) și în consecință in- 
consistent ca problematică de realizare. Ca instrumentist, 
Ginther Fischinger are o seamă de calităţi evidente: 
cultura muzicală care se traduce în seriozitatea şi 
ținuta artistică a interpretărilor sale ca şi în subtila 
sezisare a stilurilor felurite ale feluritilor creatori, o 
anumită înclinaţie către latura poetică a muzicii, către 
imaginile de încîntătoare simplitate si puritate. Este 
foarte ciudat şi poate chiar impropriu caracteristicilor 
instrumentului în sine, dar Fischinger mai puțin con- 
vingător în siera construcţiilor sonore grandioase, im- 
punătoare, este admirabil în realizarea miniaturilor de 
gingașă şi senină atmosferă. 

Astfel măreţia si înțelesurile de înaltă spiritualitate 
ale Fanteziei si fugii în sol minor ca si ale Toccatei 
și ale fugii în re minor nu s-au dezvăluit în execuţia 
parcă lipsită de echilibru, de coeziune şi mai ales de 
acea soliditate de granit pe care trebuie să le aibă 
întregul edificiu sonor. Lipsa de riguroasă susținere 
ritmică a stat la baza acestor deficienţe. S-a întimplat 
acelaşi lucru cu strălucitoarea simfonie pentru orgă a 
lui Louis Vierne (compozitor francez — 1870—1937) 
oferită în supliment, în care interpretul deşi a debutat 
cu o extraordinară vigoare și stapinire a instrumen- 
tului, nu s-a menţinut la acest nivel de încordare emo- 
țională şi tehnică, bruscind pulsatia ritmică şi. ştirbind 
astfel claritatea armoniei deosebit de interesante. Despre 
sonoritatea ştearsă şi mai puțin pătrunzătoare in regis- 
trul grav, nu putem vorbi fără a reaminti de defi- 
cientele basilor orgei pe care a cîntat Fischinger. 


În schimb, cele trei piese (Preludiu, Coral. Mars) din 
suita în re major de Purcell ca şi fragmente din „Cartea 
pentru orgă“ de Clėrambault (1676-—1749, ultima per- 
sonalitate proeminentă din școala clasică a organiştilor 
francezi} a fost în adevăr încîntătoare prin eleganța 
interpretării, care a reliefat fragilitatea şi naivitatea 
muzicii acestor vechi maeştri. La fel şi „Concertul 
în do major“ de Haydn, cu acea specilică simplitate 
pb mai mult de atmosfera compozițiilor pre- 
clasice. 


Compusă în 1791. anul „Flautului fermecat“ si al 
Reauiemului. anul ultim al vietii lui Mozarl, „Fantezia 
în fa minor“ Kv. 608, este stilistic vorbind un capitol 
izolat al creației mozartiene din această perioadă. 
„O lucrare de orgă pentru un orologiu“ a notat com- 
pozitorul pe această partitură concevută în stilul sever 
al lui Bach (fixînd astfel destinaţia compoziţiei pentru 
o orgă snecială montată în cutia unui orologiu pe care 
se pare că ar fi fondat-o 1n oarecare conte Deym). În 
această monumentală piesă de construcție tripartită — 
Allegro, Andante. Allegro — Fischinger a dezvăluit în- 
treaga sa măiestrie, de la cizelarea instrumentală pînă 


la construcția sobră, concisă, - susținută de expresive 
contraste. 
Relevăm si interpretarea izbutită a „Marei piese 


simfonice“ de Cezar Franck (din gruvul de 6 piese pen- 
tru orgă compuse între anii 1880—1862). Compoziţie de 
proporții vaste, a cărei execuție cere nu numai stä- 
pinire deplină a instrumentului ci și însuşirea stilu- 
lui grandios și totodată subtilitatea rafinată a lui 
Frank. „Marea piesă simfonică“ anticipează nu numai 
ca perioadă de compoziție ci si ca atmosferă generală, 
ca detalii de construcţie, celebra simfonie în re minor 
a maestrului (și temele principale se înrudesc). Ambele 
aceste ultime lucrări au ridicat nivelul recitalului. La 
statornicirea unei concluzii de ansamblu asupra artei 
lui Gūnther Fischinger, a contribuit si execuţia concer- 
tului lui Haendel „Cucul și privighetoarea“: este un 
instrumentist cu o concepţie matură,bun gust, posibili- 
tati tehnice şi expresive în plină dezvoltare. 


ADA BRUMARU 

Festival 


„uliu Mureşianu” 


In 10 februarie a avut loc in sala mare a Casei uni- 
versitarilor din Cluj, un concert comemorativ „Iuliu 
Mureşianu“ dat de Filarmonica de Stat, în colaborare 
cu Filiala Uniunii Compozitorilor şi Conservatorul de 
muzică „George Dima“, cu prilejul împlinirii unui 
an de la moartea regretatului compozitor. 

Inmănunchind cîteva din lucrările reprezentative ale 
lui Iuliu Mureșianu, programul concertului a cuprins 
Suita I-a rominească pentru orchestră, Suita Ii-a „Ro- 
mantică“, Concertul pentru pian, Concertul pentru 
fagot, Concertul pentru corn (ultimele două in primă 
audiție), apartinind unor etape diferite de creaţie. Am 
avut o imagine complexă asupra drumului parcurs în 
cele aproape trei decenii de activitate, a evoluţiei stilului 
componistice care se distinge printr-o continuă ten- 
dință de înnoire a limbajului muzical şi prin origina- 
litate. 

Continuind si dezvoltind tradiţiile înaintaşilor mu- 
zicii rominesti, muzica lui Iuliu Mureşianu inspirată 
de folclorul ardelenesc, este legată de imaginile bo- 
gate ale vieții, în care se oglindeste mai cu seamă 
chipul sufletesc al ţăranului romin. 

Suita lui Iuliu Mureşianu nu constă dintr-o simplă 
succesiune de dansuri stilizate în care elementele me- 
lodio-armonice joacă rolul principal în realizarea con- 
trastului, ci sînt imagini de viață şi trăiri emotio- 
nale ce poartă titluri poetice sugestive. Aici îşi găsesc 
loc sentimente diverse, de la forța clocotitoare a unui 
tablou de petrecere țărănească, la „bocetul“ străbătut 
de lirism generos; de la poezia si farmecul tabloului 
„vara pe cîmp“, pina la evocarea unor amintiri dure- 
roase în „Poveste tristă“ din Suita Il-a „Romantică“ 
și zburdălnicia tinerească din suita IV-a pentru copii. 

Preocupările cele mai de seamă ale lui Iuliu Mure- 
sianu au gravitat în jurul genului de suită şi al con- 
certului instrumental. Acestea au fost căile principale 
prin care s-a adresat ascultătorilor, pe care i-a făcut 
să vibreze sincer şi robust la auzul muzicii sale me- 
lodioasc, expresive şi de un bogat colorit orchestral. 

Fie că prelucrează melodiile unor cîntece şi dansuri 
folclorice, multe cu rezonanță arhaică, fie că acestea 
izvorăsc din fantezia compozitorului, intonatiile mu- 
zicii populare sînt întotdeauna prezente în creaţia lui 
uliu Mureșianu. 

Străin de latura estetizantă şi de falsul inovato- 
rism, el a rămas credincios, pină la urmă, unui stil 
limpede și sincer, fără a fi banal sau simplist. Concer- 
tul rominesc pentru pian și orchestra. pentru a ne limita 
numai la acest exemplu, dovedește că autorul era 
preocupat permanent de a îmbogăţi expresivitatea lim- 
bajului muzical, mergind pînă la folosirea gamei hexa- 
tonale, la suprapuneri de acorduri îndrăznețe, la ar- 
monii în care se integrează de fapt însuşirile modale 
ale folclorului ardelenesc. 

Contribuţia adusă de Iuliu Mureșianu muzicii romi- 
nești constă si în faptul că a fost printre primii com- 
pozitori care a abordat genul concertului intrumen- 
tal si mai ales pentru instrumente de suflat. Con- 
certul pentru pian si orchestră se situează printre pri- 
mele lucrări rominesti de acest gen, iar concertele 
pentru corn, fagot, trompetă (ultimul din păcate ră- 
mas  neorchestrat), cîte exemple au inaintea lor? 
Desigur, Iuliu Muresianu nu a fost deschizător de 
drumuri, un inovator în sensul adevărat al cuvintului, 
ci un compozitor care a sezisat modest, fără emfazà, 
unele lipsuri în muzica noastră, căutînd să le înlăture 
potrivit cu talentul, forța și priceperea de care dis- 
punea. 

Concertul comemorativ Iuliu Muresianu organizat de 
Filarmonica -din Cluj, împreună cu instituţiile de artă 
amintite, a constituit un modest omagiu închinat me- 
moriei compozitorului. 


G. MERIŞESCU 


La noul studio 


pentru tineret 


Duminică 25 februarie Filarmonica de Stat „George 
Enescu“ din București a deschis porțile noului Studio 
al Tineretului în localul fostului Teatru al Atenenlui. 
Faţă de vechiul studio unde aproape timp de trei 
ani s-a dus o activitate susținută, noua sală de capa- 
citate mai mare, bine amenajată, mult mai proprie 
manifestărilor muzicale de cameră, are toate şansele 
să devină în scurtă vreme un adevărat şantier al tine- 
rilor noștri interpreți. 

Programul concertului inaugural consacrat in între- 
gime creaţiei muzicale rominesti ne-a oferit alături de 
piese mai cunoscute si o primă audiție: Cvartetul nr. 
2 în do major de Wilhelm Berger, cu care a început 
concertul. Scrisă în anul 1956, lucrarea tînărului com- 
pozitor şi interpret Wilhelm Berger, se caracterizează 
față de piesele sale anterioare de acelaşi gen, prin- 
tr-o arhitectonică mai echilibrată, prin dezvoltări tema- 
tice ample, dinamizate prin interesante procedee poli- 
ionice. Deşi manifestă pe alocuri unele influenţe mai 
ales regeriene (în partea l-a), lucrarea dovedeşte o stă- 
pînire deplină a scriiturii pentru cvartet de către com- 
pozitor, care s-a străduit să realizeze o muzică expre- 
sivă de bună calitate. [n ciuda unor mici deficiențe de 
execuție (de pildă în dezvoltarea părţii I-a) datorită 
de bună seamă unui prea mic număr de repetiţii, Cvar- 
tetul Uniunii Compozitorilor a prezentat lucrarea in 
condiţii destul de bune. Tema energică, avintată, a 
primei părți sau melodia vioaie a Scherzo-ului, ritmul 
ostinat al violoncelului din partea a IIl-a, apoi stri- 
gătul expresiv al violinei prime, urmat de cantilena 
aceluiaşi instrument, fugato-ul realizat sugestiv prin 
intrările succesive ale celor patru instrumente, fraza 
lirică voit romantică pentru sublinierea contrastului 
emoţional al aceleiași părți, buna dispoziție din Ron- 
do-ul final, -- iată momentele mai importante ale 
lucrării în care eforturile conjugate ale instrumentis- 
tilor au realizat o unitate comună de vederi, tălmă- 
cind-o expresiv. 

În continuarea concertului, harpista Ileana Pitca a 
prezentat un reușit program de piese din literatura 
noastră de muzică de harpă. Învingîndu-şi propria 
emoție mai ales din prima piesă, Cîntec de leagăn de 
Umberto Pessione, ea a realizat un crescendo în inter- 
pretarea piesei „Povestioară“ de“ Martian Negrea, atin- 
gînd punctul culminant în „Colindele“ lui Tiberiu 
Brediceanu. Aci Ileana Pitca a reușit să ne producă 
clipe de încîntare printr-o redare perfectă a gingasiei 
şi gratiei acestei minunate lucrări. Partea intiia a 
Sonatei pentru harpă de Bogdan Moroianu prin scri- 
itura ei mai complicată, a constituit pentru tînăra har- 
pistä piesa cea mai grea, pe care însă a reuşit s-o 
interpreteze cu convingere, invingind multe din diji- 
cultățile tehnice. 

În partea a Il-a a concertului, soprana Geta Bălan 
acompaniată la pian de Nicolae Rădulescu, a prezen- 
tat un program variat de lieduri. Această talentată cîn- 
tăreață, care regretăm că apare destul de rar pe estra- 
dele noastre de concert, posedă o voce caldă, rotundă 
și egală în diferitele registre, o bună dictiune si multă 
muzicalitate. In  liedurile pe versuri de Eminescu, 
Geta Bălan a redat cu finețe atmosfera oarecum surm- 
bră din „Ce stă vintul să tot bată“ de Mihail Jora, 
conținutul filozofic al piesei „Dintre sute de catarge“, 
prospetimea pasionată, umbrită de o ușoară melancolie, 
a liedului „Şi dacă ramuri...“ (interpretată în supliment 
la cererea publicului), acestea din urmă compuse de 
Doru Popovici. Dozarea planurilor sonore prin treceri 
expresive de la forte la piano, din registrul mediu spre 
acut, a fost admirabil redată în liedul „Prin pădure“ 
de Constantin Silvestri pe versuri de Heine. Cîntăreaţa 
a subliniat apoi căldura liedului „Eu te-am iubii“ de 
Diamandi Gheciu pe versuri de Puşkin, piesă care se 
bazează de la început pînă la sfîrşit pe susținerea 


unei accentuate creşteri emotive, şi a realizat o inter- 
pretare aleasă a „Povestei rozei“ de Marțian Negrea 
pe versuri de Veronica Micle. Legenda gingaşei roze 
minunat evidențiată de muzica lui M. Negrea, ne-a 
dezvăluit încă o dată resursele interpretative ale cîn- 
tăreței : Irazare, tehnică vocală, înțelegere deosebită 
a versurilor. Acompaniamentul la pian susținut de Ni- 
colae Rădulescu a contribuit în egală măsură la reu- 
şita interpretării liedurilor. 

In încheierea concertului, Cvartetul Uniunii Compo- 
zitorilor a executat suita „Pe Argeş în sus...“ de Teodor 
Grigoriu. Lucrarea destul de dificilă dar în acelaşi timp 
interesantă prin prospetimea ce o degajă la fiecare 
nouă ascultare, este cunoscută nu numai din sălile de 
concerte sau din înregistrările pe discuri, în interpre- 
tarea aceleiaşi formaţii, dar și prin difuzarea ei la 
stațiile de radio; ea a marcat punctul artistic maxim 
al concertului. Calitățile piesei ca şi execuția ei le-am 
aflat la un nivel artistic înalt. Publicul a răsplătit cu 
aplauze îndelungate reușita acestui concert imaugu- 
ral, care socotim că este de bun augur pentru activi- 
tatea viitoare a studioului. 


SILVIAN GEORGESCU 


Orchestra de amatori 


„Dinu Lipatti” 


Orchestra simfonică de amatori „Dinu Lipatti“ a 
luat ființă în toamna anului 1955. Grupind o serie de 
elemente talentate (absolvenți de Conservator, instru- 
mentişti cu practică muzicală temeinică), dirijorul Marin 
Roşescu (arhitect) a reușit ca în scurt timp să reali- 
zeze o formaţie puternică, echilibrată, entuziastă si de 
calitate. După o serie de concerte la Banca de Stat, 
UCECOM şi Institutul de Construcţii, orchestra „Dinu 
Lipatti şi-a dat „examenul“ la Ateneul R.P.R. interpre- 
tind un program atrăgător dar dificil: J. Chr. Bach 
(Simfonia în si bemol major), Vivaldi (Concertul 
pentru violoncel și orchestră de coarde în re major), 
Weber-Piatigorski (Adagio si Presto pentru violoncel si 
orchestră) şi Haydn (Simfonia nr. 94 în sol major 
„Surpriza“). La aplauzele auditorilor s-au mai acordat, 
în supliment, două lucrări de Mozart (Gavota pizzicatto 
și uvertura operei „Nunta lui Figaro“). 

Nivelul general al interpretării a întrecut aşteptă- 
rile. Spre bucuria noastră şi a tuturor acelora care 
salută apariţia unei noi realizări artistice, „Simfonia“ 
de J. Chr. Bach, dacă în Allegro assai a trădat emoția 
instrumentiștilor, a cunoscut însă în Andante şi Presto 
o revenire la poezie și simplitate cuceritoare. Ne 
manifestăm rezerve asupra stilului mult prea liber 
si neconform epocii lui Bach în care a fost executată 
simfonia. 

Cele două lucrări concertante pentru violoncel s-au 
bucurat de pretiosul concurs al virtuosului Radu 
Aldulescu, artist emerit al R.P.R. si laureat al premiului 
de Stat, care a ştiut să imprime formaţiei o sobrietate 
si un stil mai propriu, mai adecvat, de interpretare. 
Orchestra a acompaniat cu multă fineţe și atenţie pe so: 
list, realizind momente remarcabile în Larghetto si 
Allegro-ul final din concertul lui Vivaldi. Radu 
Aldulescu a apărut mult degajat în fața publicului, 
bine studiat ca tehnică, strălucitor în Presto-ul de 
Weber, însă puțin aspru în părţile lente. Simfonia 
„Surpriza“ de Haydn a avut darul să dezvăluie unele 
posibilități ale formației; amploare de sonoritate, 
sobrietate de interpretare. Nu e mai puțin adevărat că 
dificultățile lucrării lui Haydn au arătat şi unele 
scăderi mai accentuate, care sperăm să fie remediate 
în viitor: decalaje între grupele instrumentale, lipsă de 
acordaj, mentinerea permanentă în nuanțele de forte 
şi nerealizarea celor de piano. 

In general, orchestra „Dinu Lipatti“ trebuie să lupte 

pentru coeziunea compartimentelor și pentru atingerea 


nuantelor line, care îi asigură controlul permanent al 
intonatiei. 
Succesul colectivului se datoreşte în mare măsură 


arhitectului Marin Rosescu, dirijorul și animatorul or- 
chestrei. După o practică îndelungată în fruntea forma- 
țiilor de amatori, Roşescu a apărut la pupitrul unei 
orchestre simfonice. Gestul său măsurat, sigur, elegant, 
gustul si simţul artistic, toate dublate de o rară mo- 
destie, i-au atras simpatia publicului. Desigur că Ro- 
şescu mai are de învățat (poate într-o bună măsură 
chiar de la formaţia pe care o conduce), însă contactul 


* 


Textul oficial 


permanent cu saia de concert, documentarea prin discuri, 
asistarea la repetițiile unor maeştri, îl vor ajuta să 
crească în scurt timp. 

Menţionăm pe de o parte entuziasmul orchestrei, 
dragostea cu care arhitecți de renume lucrează alături 
de muncitori, iar pe de altă parte ne exprimăm regre- 
tul față de totala lipsă de interes a sindicatului. 

Roadele muncii entuziaste ale orchestrei simfonice 
„Dinu Lipatti“ nu vor intirzia să apară, sperăm, în 
viitor 


VIOREL COSMA 


al regulamentului Concursului International 


George Enescu, una dintre .cele mai complexe per- 
sonalități muzicale din vremea noastră, a devenit de 
multă vreme, prin întreaga sa activitate creatoare, 
o figură de seamă a muzicii internaţionale. Violonistul 
şi compozitorul, şeful de orchestră, pianistul şi pro- 
iesorul şi-a cîştigat, pe toate “aceste planuri, un re- 
nume care a trecut de hotarele țării sale, înscriindu-se 
printre marile personalităţi artistice ale lumii. 

De-a lungul vieţii sale, dragostea pentru artă s-a 
manifestat nu numai prin străduința sa permanentă de 
a transmite mesajul de umanitate al muzicii, ci şi 
prin contribuţia efectivă la răspîndirea acestei arte, 
prin ajutorul acordat, cu orice prilej, tineriler muzicieni. 
Este semnilicativ faptul că încă în 1912, cînd George 
Enescu se afla în primii ani ai activităţii artistice, 
a înființat din beneficiiie concertelor sale „Premiul 
national de compoziție George Enescu“, pentru a în- 
curaja creația muzicală romineasc4. De asemenea, către 
sfîrşitul vieţii, în 1951, făcînd parte din juriul Concursu- 
lui international al tinerilor dirijori de la Besançon, 
George Enescu a acordat din fonduri personale, un 
premiu suplimentar pentru a fi decernat celui de-al doi- 
lea clasat. 

Concursul muzical international „George Enescu“ 
(care va avea loc la București, din trei în trei ani) 
instituit de cele mai înalte foruri de cultură din R.P.R., 
este nu numaiun omagiu adus marelui artist dar şi o 
împlinire a dorinţei sale, manifestată de atitea ori de-a 
lungul vieții, de a contribui la răspîndirea artei muzicale 
şi la încurajarea celor mai daruiti şi mai pasionaţi 
dintre tinerii ei slujitori. 


REGULAMENTUL CONCURSULUI 


1) Primul concurs internaţional „George Enescu“ va 
avea loc la Bucureşti, între 5 si 15 septembrie 1958, 
în cadrul unor festivități muzicale. 

2) La acest concurs pot lua parte toti tinerii violo- 
nisti si pianişti care nu depăşesc virsta de 33 ani la 
31 decembrie 1958. 

3) Candidaţii se vor înscrie prin completarea buleti- 
nului anexat (Anexa A), care trebuie să parvină la 
secretariatul concursului cel mai tîrziu pînă la data de 
I iunie 1958. 

Participanţii vor anexa la buletinul de înscriere, ur- 
mătoarele : 

a) Scurte date biografice si informaţii cu privire la 
studiile și activitatea lor artistică ; 

b) copia unui act oficial din care să reiasă virsta 
(act de naştere) ; 

c) 3 fotografii (în vederea publicităţii). 

4) Candidaţii vor primi confirmarea înscrierii lor în 
termen de o lună de la primirea buletinului de înscriere 
la secretariatul concursului. 

„George Enescu” 


5) Concursul cuprinde următoarele secţiuni: vioară, 
pian şi o secțiune specială privind cea mai bună inter- 
pretare (vioară şi pian) a Sonatei a II-a în la minor 
de George Enescu. ' 

6) Concursul pentru vioară şi pian cuprinde trei 
etape: două etape eliminatorii şi una finală cu or- 
chestra, pentru desemnarea premiantilor. Participarea 
publicului este admisă numai la etapele a Il-a si a 
II-a. 

Candidaţii 
program: 


cu următorul 


urmează să se prezinte 


VIOARĂ 
Etapa | — eliminatorie 


a) Bach — Partea I-a şi a I-a dintr-o sonată de 
vioară solo sau 4 părți dintr-o partită sau 
Chacona. 
b) Mozart — Concertul nr. 7 în re major (partea I) 
cu cadenta de George Enescu. 
c) George Enescu — Sonata II în fa minor (partea 
I. Ed. Enoch — Paris şi E.S.P.L.A.,, — Bucuresti). 


Etapa II — eliminatorie 
a) Paganini — Capriciul nr. 24 sau 
Tartini — Le trille du diable sau 
Ysaye — Sonata III (dedicată lui George 


Enescu). 
b) O piesä, la alegere, de un compozitor contemporan 
de preferință din ţara de origine a candidatului, 
de o durată maximă de 10 minute (poate fi:si o 
parte dintr-o sonată sau suită). 
c) George Enescu — Sonata II in fa minor (in in 
tregime). 


Etapa finală (cu acompaniament de orchestra) 


Un concert la alegere, dintre următoarele: 


Beethoven — Concert în re major 

Paganini — Concert in re major (partea I) 
Mendelssohn. — Concert în mi minor 

Lalo — Simfonie spaniolă 

Brahms — Concert în re major 
Ceaicovski —- Concert în re major 
Glazunov — Concert în la minor 
Saint-Säens — Concert în si minor 

Elgar — Concert 

Sibelius — Concert 

Bartók — Concert 

Haciaturian — Concert 

Ludovic Feldman — Poem concertant (ed. E.S.P.L.A., 
i — Bucuresti). 


PIAN 
Etapa | — eliminatorie 
a) Bach — Clavecinul bine temperat: Preludiu si Fuga 


în do diez minor sau în la minor (din caietul I) 
sau în si bemol major (din caietul II). 


b) Beethoven — Una din sonatele op. 53, 8l a, 90, 
101 sau Ill. 

c) George Enescu — Toccata din suita op. 10 în re 
major (Ed. Enoch — Paris şi E.S.P.L.A. — Bucu- 
reşti). 

Etapa II — eliminatorie 


a) Una din următoarele lucrări: 


Liszt — Sonata în si minor 

Schumann — Studiile simfonice, Kreisleriana 
sau Carnavalul 

Chopin -- Una din sonate 

Brahms — Variatiuni pe o temă de Haendel 


sau de Paganini (unul din caiete). 


b) Una din următoarele lucrări: 


Mihail Andricu — Partea I din Sonatina în fa diez 
minor (Ed. Hamelle — Paris). 


Tudor Ciortea — Capriccio din Trei piese pentru 
pian *). 
Paul Constantinescu — Toccata *). 
Leon Klepper — Dans rustic din Trei piese de con- 
cert *). 
Ludovic Feldman — Piesa nr. 2 sau 3 din Trei piese 


de concert *), 
Radu Paladi — Rondo (ed. E.S.P.L.A. — Bucuresti). 
Sigismund Toduţă — Passacaglia *). 
Constantin Silvestri — Baccanala *). 


c) O piesă, la alegerea candidatului, de un compozitor 
contemporan. i 


d) George Enescu — Suita op. 10 in re major (în 
întregime). 


Etapa finală fcu acompaniament de orchestră) 


Mozart — Concert în do minor K 491 sau 
in re minor K 466 
Beethoven — Concert nr. 3 in do minor sau 


nr. 4 in sol major sau nr. 5 in 
mi bemol major 


Schumann — Concert in la minor 

Chopin. — Concert nr. I in mi minor sau 
nr. 2 însfa minor 

Liszt — Concert nr. | în mi bemol major 
sau nr. 2 în la major 

Brahms — Concert nr. 1 în re minor sau 

| nr. 2 în si bemol major 

Grieg — Concert în la minor 

Saint Sens — Concert nr. 2 în sol minor 

Ceaicovski — Concert nr. I în si bemol minor 

Rahmaninov — Concert nr. 2 în do minor sau 
Rapsodia pe o temă de Paga- 
nini 

Ravel — Concert 

Prokofiev — Concert nr. | sau nr. 3 

Haciaturian — Concert 

Paul Constantinescu — Concert (ed. E.S.P.L.A, — 
Bucuresti). 


7). Concursul pentru Sonata II-a de vioară si pian 
de George Enescu **) cuprinde două etape, una elimi- 
natorie şi alta definitivă. Participarea publicului este 
admisă numai la etapa Il-a. 


*) Editate de Uniunea ' Compozitorilor din R.P.R. 
**) Ed, Enoch — Paris şi E.S.P.L.A. — Bucuresti. 


Etapa l-a — eliminatorie. — Partea la sonatei. 
Etapa II-a — definitivă. — Sonata în întregime. 


8). Concurenţii care participă la interpretarea Sonatei 
a II-a de George Enescu pot participa şi separat la 
concursurile de vioară sau pian. 

9). Partiturile lucrărilor rominesti vor fi trimise can- 
didatilor de către secretariatul concursului, la cererea 
lor. 

10). Ordinea prezentării candidaţilor la etapa I eli- 
minatorie se va face prin tragere la sorţi, în prezenţa 
concurenţilor. 

La celelalte etape ordinea va îi stabilită de juriu. 
Ordinea fixată nu va putea fi modificată, decît in cazuri 
de forţă majoră, cu aprobarea juriului. 

11). Juriul va fi format din personalităţi muzicale cu- 
noscute în lumea întreagă. 

12). Fiecare membru al juriului îşi va exprima părerea 
în cifre de la I (foarte slab) pînă la 20 (foarte bun). 
Pentru a putea fi admişi la proba Il-a, concurenţii vor 
trebui să obţină cel puțin 14 la prima probă. 

Dacă unul din membrii juriului este fostul sau actualul 
profesor al unuia dintre candidaţi, el nu va participa la 
discuţiile pentru aprecierea acelui candidat. 

Deciziile juriului sînt inatacabile. 

13). Toţi candidaţii admişi la etapa a I-a vor primi 
o diplomă de participare. : 

14). Juriul va putea decerna următoarele premii : 


a) Vioară 


Premiul I lei 30.000 şi o medalie de aur 

Premiul II lei 25.000 şi o medalie de argint 

Două premii III a cîte lei 20.000 şi o medalie de 
bronz 


Două mențiuni a cite lei 10.000. 


b) Pian 


Premiul I lei 30.000 şi o medalie de aur 
Premiul II lei 25.000 si o medalie de argint 
Două premii III a cîte lei 20.000 şi o medalie 


de bronz 
Două mențiuni a cîte lei 10.000. 


Premiile şi mentiunile sînt indivizibile. 


c) Pentru cea mai bună interpretare a Sonatei a III-a 
de George Enescu. 


lei 60.000 
lei 40.000 


Premiul I 
Premiul II 


Premiul se împarte în mod egal între violonist şi 
pianist. 

15). Juriul nu este obligat să acorde premiile dacă 
nu crede că este cazul. 

16). La dorința laureatilor cetăţeni străini, domiciliati 
în străinătate, 159/ din valoarea premiilor va putea fi 
transferată în străinătate în valuta ţărilor de origine, 
la cursul oficial din ziua plății. 

17). După închiderea concursului, laureaţii vor da un 
concert festiv cu orchestra la Bucuresti. 

Ei vor fi invitaţi de asemenea să dea concerte cu 
orchestrele simfonice din alte oraşe. 


COMITETUL DE ORGANIZARE 
Președinte 


— Traian Săvulescu, preşedintele Academiei R.P.R. 


Vice-presedinti 
— Ion Pas, prim locţiitor al ministrului Culturii 


— Mihail Jora, academician, compozitor, profesor la 
Conservatorul din Bucureşti 

Secretar 


— Constantin Bugeanu, dirijor 


Membri 


— Alfred Alessandrescu, dirijor la Teatrul de operă şi 
balet din Bucureşti si al Orchestrei Radio. 

— Mihail Andricu, compozitor, profesor la Conserva- 
torul din București 

— Garabet Avachian, profesor 
București 

— George Breazul, muzicolog, profesor la Conservato- 
rul din Bucureşti 

— Dagobert Bucholtz, profesor la 
București 

— Paul Constantinescu, compozitor, profesor la Conser- 
vatorul din Bucuresti 

— Dimitrie Bio rectorul Conservatorului din Bucu- 
resti 


la Conservatorul din 


Conservatorul din 


— Romeo Drăghici, directorul muzeului „G. Enescu“ 

— Ion Dumitrescu, compozitor, prim secretar al Uniunii 
Compozitorilor cin R.P.R. 

— George Georgescu, dirijor, directorul Filarmonicii de 
stat „G. Enescu“ din Bucuresti 

— Vasile Jianu, profesor la Conservatorul din Bucu- 


resti 

— Alfred Mendelšöhn; compozitor, secretar al Uniunii 
Compozitorilor cin R.P.R. 

— Florica Musicescu, profesoară la Conservatorul din 
Bucureşti 

— Constantin Silvestri, dirijor, compozitor, profesor la 
Conservatorul din Bucuresti 

— Zeno Vancea, compozitor, profesor la Conservatorul 
din Bucureşti 

— Ovidiu Varga, compozitor, director muzical la Radio- 
difuziunea romînă. 


Secretariatul concursului „George Enescu“: 
6.01.47 


București Cal. Victoriei 141 Telefon 


Consfătuirea cu dirijorii formațiilor artistice de amatori 


In. luna august a anului trecut, a avut loc la Bucu- 
resti, Finala celui de-al IV-lea concurs al echipelor 
artistice de amatori ale Sindicatelor, Căminelor cul- 
turale, Caselor raionale de cultură și Colţurilor roşii 
din Gospodăriile agricole de stat. Concursul s-a soldat 
cu un succes categoric, fiind o adevărată surpriză 
pentru invitaţii străini care au venit să asiste la des- 
făşurarea acestei grandioase manifestații artistice. 

Acest concurs fiind numai o etapă a desfăşurării 
muncii de culturalizare — aşa cum au fost de altfel, 
şi celelalte concursuri — era normal să urmeze o 
trecere în revistă a realizărilor şi mai ales a lipsurilor 
constatate cu acest prilej, pentru ca arta amatoristică 
să atingă noi trepte la viitoarele concursuri. 

In vederea acestui scop, Casa Centrală a Creaţiei 
Populare a chemat, pentru zilele de 11—13 februarie 
a acestui an, pe dirijorii formațiilor artistice corale 
şi instrumentale la o consfătuire. Pentru ca această 
întilnire să aibă rezultatele și urmările dorite, s-au 
alcătuit si prezentat următoarele referate: 

1) Cu privire la cel de-al IV-lea Concurs al forma- 
țiilor artistice de amatori, referent prof. D. Botez. 

2) Unele probleme ale muzicii instrumentale. Pe mar- 
ginea celui de-al IV-lea concurs pe ţară al formațiilor 
artistice de amatori, referent Liviu Ionescu. 

3) Cunoașterea unor probleme de tehnică a scriiturii 
corale, referent C. Palade. 

Primul referat a avut în vedere corurile privind pro- 
blema acestor formaţii sub toate aspectele: organizare, 
pregătire, repertoriu, interpretare etc. 

Fiecare dintre punctele prevăzute în planul refera- 
tului a fost amplu dezbătut și susținut cu referiri bo- 
ate la felul cum s-au prezentat în concurs diferitele 
formații corale. Aproape fiecărei formaţii şi fiecărui di- 
rijor li s-au arătat părţile pozitive si lipsurile cu care 
s-au prezentat în finală. Inainte de a se trece la a- 
ceastă analiză, s-a scos in relief nivelul artistic al 
corurilor actuale, ca şi locul pe care-l ocupă prelu- 
crarea folclorului regional în raport cu ceea ce se 
cunoaşte din trecutul nu prea îndepărtat. 

In afară de aceasta, s-a atras atenția asupra faptului 
că unele formaţii au dovedit că pot da mai mult decît 
cer dirijorii respectivi, ceea ce impune neapărata și 
continua ridicare a nivelului lor profesional. 

Al doilea referat are în vedere formaţiile instrumen- 
tale. Ca parte pozitivă se subliniază în primul rînd 

marea varietate a formațiilor care s-au prezentat in 
Concurs : orchestre simfonice si semi-simfonice, fan- 
fare, orchestre populare, tarafuri, formații de fluierasi, 
formaţii de cimpoieri, orchestre de mandoline, orches- 
tre de balalaici si orchestre de estradă. S-a subliniat 
în acelaşi timp însă si numărul destul de mic al aces- 
tor formaţii, în raport cu ceea ce ar putea, să fie, ca 
şi nivelul artistic scăzut al celor mai multe dintre ele. 
S-a atras atenția asupra repertoriului fanfarelor şi 
orchestrelor simionice si semi-simfonice, care lasă în 
afară creaţiile culte rominesti actuale, asupra lipsei 
de acordaj a celor mai multe formaţii, asupra valorii 
îndoielnice a unora dintre piesele prezentate etc. 


S-a recomandat să se păstreze specificul local nu 
numai în ceea ce priveşte repertoriul, dar şi struc- 
tura formațiilor. 

Al treilea referat a fost inspirat de constatarea curn 
că deşi unele formaţii dispuneau de elemente suficiente, 
deși vocile erau calitativ destul de bune, totuşi corurile 
nu sunau. Referatul vorbeşte pe larg şi cu suficiente 
exemplificări muzicale despre elementele de bază ale 
facturii corale, şi anu melodie, registrele vocale 
și expresia lor, armonie. Fiecare dintre aceste elemente 
este tratat aparte, arătindu-se ce condiţii trebuie să 
îndeplinească pentru ca să sune bine. 

Intr-un ultim capitol, intitulat „Concluzii practice 
în interpretarea corală a stilului armonic“ se vorbește 
despre rolul şi importanța diferitelor voci în ansamblul 
coral, despre funcţia expresivă a modulatiei și des- 
pre mobilitatea relativ specifică proprie corului. 


Se înţelege că aceste probleme privesc în primul 
rînd pe creator, pe compozitor, dar cunoașterea lor este 
absolut necesară si dirijorului care vrea să-și dea 
seama în ce măsură o piesă oarecare este sau nu 
potrivită pentru formaţia sa. 

In afara ordinei de zi prevăzută, s-a mai citit refe- 
ratul: „Solistii în cadrul mișcării artistice de ama- 
tori“, redactat de prof. Tiberiu Alexandru si semnatarul 
acestor rînduri. Aici se atrage atenția asupra numă- 
rului cu totul nesatisfăcător al soliştilor care s-au 
prezentat la concurs, asupra necesității alegerii unui 
repertoriu local pentru a se îndepărta pericolul stan- 
dardizării acestuia, asupra lipsei din repertoriul soliş- 
tilor a cîntecelor în care se oglindeşte lupta poporu- 
lui pentru un trai mai bun etc. 


După cum se vede, releraiele prezentate au atins 
problemele cele mai importante pe care le-a ridicat 
concursul, şi au indicat căile ce trebuiesc urmate în 
viitor, ceea ce a lacut sa lie ascultate cu mult inte- 
res. Aceasta s-a vazut din discuţiile interesante la care 
au dat naștere. Este adevărat ca aceste discuţii s-au 
purtat ma: ales in jurul primului referat — lucru ex- 
plicanil, de aliiel,- aacâ ne gindim că cei prezenţi la 
consiătuire erau in primu: rind dirijori de cor — dar 
din tot ce s-a spus s-a putut vedea grija şi sufletul pe 
care-l pun aceşii indragostiţi ai muzicii pentru dezvol- 
tarea continua a mișcarii artistice de amatori. 

Desigur ca aşa cum n-am putut decit enunįa cu- 
prinsul relerateior, nu vom putea prezenta mai pe 
iarg nici problemele ce s-au discutat. Ne vom limita 
dea. la citeva, pe care le considerâm mai importante. 

Atit in primu. relerat cit si în al doilea s-a lansat 
ideea trecerii ia allabetizarea muzicală a artiştilor ama- 
Lori. Aceasta idee a lost imbraţişată cu caldură de 
majoritatea vorbitoriior. loți cei care s-au relerit la 
aceasta problema au cerut tiparirea urgenta a unui 
manual general care sa contina într-o expunere simpla 
ŞI pe inţelesul tuturora, suliciente noţiuni de teorie 
ŞI armonie. 

In legatură cu această alfabetizare, s-a atras atenţia 
asupra Iaptului câ in unele provincii — cum ar Îi Mol- 
dova — se simte lipsa proiesortior de muzică calili- 
cați și s-a accentuat asupra pregatirii cu totul insu- 
Hcienta a actualilor absoivenți ai şcolilor pedagogice. 
S-a cerut sa se acorde o mai mare atenție predarii 
acestei discipline, nu numai in şcolile pedagogice și 
Şcolile popuare de muzica, ci şi in celelalte şcoli. 

Unul dintre vorbitori a lansat ideea sa se pună in 
mina elevuui de la școlile elementare instrumente 
populare uşor de procurat, cum ar li iluierul. Aceasta 
ar ajunge ia dezvoltarea muzicalităţii viitorilor artişti 
amatori şi ar lace posibila, în viitor, alcătuirea a nu- 
meroase iormaţii instrumentale populare. 

U alta problema, care s-a ridicat atit de primul re- 
jerat cit şi de o serie de vorbitori, a lost aceea a cin- 
tarii autentic populară. Unii vorbitori s-au îndoit de 
posibilitatea utilizării acestui fel de cîntare, cu toate 
ca Lesul-Ilvei a demonstrat din plin acest iucru, alţii 
n-au lost de acord cu ea sub motiv că mai curînd 
sau mai tîrziu se va ajunge la o unificare a felului de 
a cinta pe întreaga ţară, aşa încît este bine să ne 
iixăm de acum ia „cintarea academicâ“. Concursul 
a demonstrat insă că acest fel de cintare nu se intil- 
neşte numai la Leșu, ci si în alte părţi, pînă chiar şi 
în Bucureşti, aşa cum a dovedit Corul Įntreprinderii 
Flamura Rosie. Este, desigur, o problemă ce va trebui 
dezbătută pe larg. Studiul „Despre emisiunea vocală 


a cintaretilor ardeleni“ al lui Ilarion Cocişiu — unul 
dintre cei mai harnici şi pricepuţi Ioleloristi pe care 
i-am avut — care a apărut de curînd în Studii muzi- 


cologice nr. 2 din 1956, va îi multora de un real folos 
pentru înţelegerea problemei. 

S-a mai ridicat, de numeroşi vorbitori, problema 
timpului celui mai potrivit pentru ţinerea concursurilor, 
ca și aceea a împărţirii formațiilor după posibilităţile 
lor reale și după nivelul artistic la care au ajuns. S-a 
spus — cu bună dreptate, după părerea noastră: — 
că nu este recomandabil să se înirunte la acelaşi 
concurs formații despre care se poate spune că au o 
tradiţie, cu acelea care de-abia s-au înfiripat. Cunos- 
cînd în mod sigur care va fi rezultatul concursurilor, 
membrii celor din urmă nu vor munci cu aceeaşi tra- 
gere de inimă ca atunci cînd ar şti că vor concura 
cu formaţii egale lor. S-a cerut cit mai multe coruri 
pe 2 şi 3 voci. 

O altă idee exprimată a fost aceea ca organizarea 
concursurilor să țină seama şi de ramurile de pro- 
ducţie, ceea ce ar putea duce la o stimulare a între- 
cerii. 

În ceea ce privește timpul cel mai potrivit pentru 
organizarea concursurilor, mai toti vorbitorii care s-au 
referit la problemă au indicat iarna, cînd masa ţără- 
nească nu este prinsă cu muncile agricole. 

Congresistii au fost salutati în numele Uniunii Com- 
pozitorilor de către Jon Dumitrescu, prim secretar, 
iar în numele Directiunii Muzicii din Ministerul Cul- 


turii de către tov. Costel acestei 
direcţii. 

După cuvintarea tovarăşului Prisnea, prim locţiitor 
al Ministrului Culturii, care a atras atenția asupra 
numărului foarte mic de cîntece de masă care plac 
şi sînt cîntate, consfatuirea a fost încheiată de tova- 
râşul G. Boghiu, Directorul Casei Centrale a Creaţiei 
Populare. l | 

Seara a urmat o conslatuire cu compozitorii, cu 
care ocazie aceştia au aflat care sint doieantele diri- 
jorilor. S-au luat angajamente de o parte si de alta 
si s-au despărţit hotariti cu toti sa lucreze din răs- 
puteri pentru înflorirea artei amatoristice în patria 
noastră. 


Rădulescu, şeful 


GH. CIOBANU 


Conferința muzicologilor O. |. R. 


În cursul lunii februarie s-a ţinut la Radiodifuziunea 
romînă, cea de-a treia conlerința internațională a muzi- 
cologilor Organizaţiei Internationale de Radio (O.l.R.), 
la care au participat următorii reprezentanţi: Dimitrie 
Traikov (R. P. Bulgaria), Sziann Yu-l (R. P. Chineză), 
Vlastimi! Musil şi irji Spiletz (R. Cehoslovacă), Franz 
Spielhagen si Gerhard Schwalbe (R. D. Germană), Eli- 
sabeta Bekierova si Henryk Swolkjen (R. P. Polonă), 
Ovidiu Varga, Ada Brumaru si Emilian Oane (R. P. 
Romind4), Nikolai Petrovici Ceaplighin şi A. L. Dovjenko 
(U.R.S.S.) şi Vera Rev (R. P. Ungară). 

Au mai participat, ca invitaţi, Joseph Kalcic (R. D. 
lugoslavă) iar din partea O.l.R., J. Weiser secretarul 
general al Institutiei. 

Conferința a urmărit realizarea unui cit mai rodnic 
schimb de experiență in direcția emisiunilor radiofonice 
cu caracter educativ, o lărgire a schimburilor de ma- 
teriale muzicale precum şi a schimbului de ansambluri, 
dirijori si solişti ai radiodiiuziunilor. 

In cadrul conferinței au fost audiate emisiuni model, 
însoţite de explicaţii si care au fost urmate de discuţii 


„ample. 


La sfîrşitul dezbaterilor, care au durat patru zile, 
conferința a adoptat în unanimitate o serie de re- 
comandari: tinzind la îmbunătăţirea emisiunilor cu ca- 
racter educativ. S-a recomandat publicarea lunară, a 
unui buletin informativ care să cuprindă, între altele, 
enumerarea celor mai bune emisiuni muzicale educa- 
tive, însoţite de scurte adnotări asupra conţinutului și 
lormei acestora. Nivelul emisiunilor muzicale educa- 
tive trebuie ameliorat printr-o constantă colaborare cre- 
atoare cu reprezentanții organizaţiilor de tineret — 
din şcoli, universități, întreprinderi etc. Un schimb cu 
cele mai bune emisiuni muzicale educative, traduse în 
limba rusă şi franceză, precum și organizarea unor 
vizite reciproce ale redactorilor emisiunilor muzicale 
în vederea aprofundării schimburilor de experienţă în- 
tre diversele radiodiluziuni. 


S-a recomandat Comisiei programelor O.I.R. de a 
examina problema organizării unui concurs O.I.R. pen- 
tru o emisiune muzicală educativă pe o temă fixată 
în Comisia Programelor. Cea mai bună emisiune din 
acest concurs va primi un premiu şi va fi difuzată 
de către toate Radiodiluziunile membre ale O.I.R. 

S-a recomandat, de asemenea, direcțiilor emisiunilor 
muzicale, de a prepara, din trei în trei luni, o emisiune 
consacrată noutatilor din viaţa muzicală a ţărilor res- 
pective. Această emisiune va fi remisă tuturor celor- 
lalte radiodifuziuni. 

S-a mai recomandat convocarea unei conferințe a 
colaboratorilor redactiilor de muzică populară care să 
discute muzica populară la radio, formele emisiunilor 
de muzică populară şi chestiunile legate de studiul 
culegerilor si aranjamentelor de folclor. 


Se vor face în acest sens propuneri conducătorilor 
radiodifuziunii sovietice pentru ca această reuniune să 
aibă loc, către sfîrşitul anului 1957, la Kiev. 

Tot în legătură cu muzica populară, Conferinţa a 
recomandat comisiei programelor O.I.R. și organelor 
administrative ale O.I.R. de a examina convocarea 
unei conferințe internationale de muzică populară la 
Radio, către sfîrşitul anului 1958 ori începutul anului 
1959, la care să participe atit specialiștii în materie 
de muzică radio-difuzată, membri ai O.LR. cit și spe- 
cialiști cunoscuți, de reputație mondială care se: ocupă 


cu problemele de muzică folclorică. 
J. V. P. 


Cu ansamblul C. F. R.- Giuleşti 


în lran 


După frumoasele succese obţinute în Cehoslovacia, 
Ungaria, Finlanda, Germania, Franţa si Olanda, 
ansamblul de „Cintece și Jocuri C.F.R. Giulești“ a fost 
invitat să dea cîteva spectacole în Iran. 

Plecind la 22 decembrie anul trecut spre Teheran, am 
intirziat mai multe zile în Belgrad, din cauza timpului 
nefavorabil zborului avioanelor, astfel încît am ajuns in 
Iran în ziua de 29 decembrie. 

Primirea deosebit de atentă și călduroasă cu care 
am fost intimpinati la sosire ne-a făcut să uităm de 
oboseală si greutățile drumului și să ne pregătim ime- 
diat pentru primul concert pe care-l aveam în aceeași zi. 

Seara, cu toții eram nerăbdători și plini de emoție 
la gindul care va fi reacția publicului iranian față de 
arta noastră populară. Fuseserăm informaţi că biletele 
pentru spectacolele noastre erau vindute si că specta- 
torii ne așteaptă cu mare nerăbdare. Įnsiirsit, cortina 
s-a ridicat şi concertul a început. O dată cu apariția 
pe scenă a dansatorilor noştri în minunatele costume 
naţionale, au început și ropotele de aplauze care n-au 
mai încetat de loc pînă la sfîrşitul spectacolului. A fost 
un adevărat triumi al artei noastre populare. Dansa- 
torii, încurajați de primele succese, au desfăşurat întrea- 
ga lor măiestrie, astfel încît numerele din program au 
fost în mare parte bisate. 

Entuziasmul în sală creştea. Veni si rîndul formaţiei 
orchestrale în frunte cu maestrul Nicu Stănescu, care 
prin interpretarea sa minunată dată romantelor, horelor 
și jocurilor noastre a cucerit inimile auditorilor. 

Interpretarea Ciocirliei a stirnit ropote de aplauze și 
ovatii care ne-au arătat clar că primul nostru spec- 
tacol plăcuse. 

La cererea insistentă a publicului, orchestra a mai 
cîntat două cîntece iraniene foarte frumoase, după care 
cu adevărat, aplauzele n-au mai contenit. 

După terminarea spectacolului, pe scena plină de 
flori, soseau mereu spectatori entuziaşti care felicitau pe 
artiștii noștri pentru arta lor înaltă şi își manifestau 


dorinţa de a-i revedea în toate spectacolele, si în acelaşi 
timp ţineau să aibă o amintire în urma vizitei noastre, 
lotografiindu-se în grupul artiștilor noştri si cerindu-le 
autografe. Astfel s-au legat prietenii și am primit invi- 
taţii nenumărate, dovadă clară a succesului obținut de 
ansamblul nostru. Eram cu toţii bucuroşi, căci trecusem 
un examen greu si totodată fericiți, căci eram prima 
formaţie artistică din țările de democraţie populară care 
vizitam Iranul. Am susținut în total cinci concerte la 
Teheran : trei organizate de asociația Filarmonica, unul 
de asociaţia pentru stringerea legăturilor de prietenie în- 
tre Iran și U.R.S.S. și unul organizat de legația noastră 
și la care au participat membri ai guvernului, senatori, 
deputați, membri ai corpului diplomatic și alții. 

Spectacolele noastre s-au bucurat mereu de aceleaşi 
succese și putem spune că evenimentul la ordinea zilei 
a fost vizita ansamblului la Teheran. Presa de toate 
nuanțele era plină de elogii la adresa ansamblului nos- 
tru. În toate ziarele au apărut fotografii și articole la 
adresa artiștilor noştri. În mod special, unele ziare au 
scos în evidență arta violonistică neîntrecută a maestru- 
lui Nicu Stănescu, care i-a cucerit pe toti. Nu exista 
concert la care după spectacol să nu vină admiratorii 
pe scenă, să-l roage să se fotografieze cu ei şi să le 
dea autografe. De asemenea, s-a subliniat măiestria si 
arta coregralică a dansatorilor îndrumați de maestrul 
Petre Bodeut. 

Dintre vizitele făcute la Teheran, as vrea să amin- 
tesc de aceea de la ziarul „Etelaat“ (Informația), cel mai 
mare ziar din Teheran unde fuseserăm invitaţi și unde 
ni s-a făcut o primire foarte călduroasă și prietenească. 

Am fost solicitati să vizităm redacţia și tipografia 
ziarului, iar la urmă ni s-a oferit fiecăruia cîte o colecţie 
a ziarului precum și unele reviste editate aici. 

A doua vizită care ne-a impresionat foarte mult este 
aceea de la Şcoala populară de artă, unde studenţii și 
profesorii au primit cu ovatii si aplauze pe artiştii nos- 
tri, manifestîndu-și astfel entuziasmul lor față de arta 
noastră. În cinstea noastră, orchestra școlii a prezentat 
un concert de muzică populară, soliști fiind profesorii 
acestei şcoli, dîndu-ne astiel prilejul să admirăm la rîn- 
dul nostru frumusețile artei iraniene. La sfîrşitul acestei 
vizite am primit în dar din partea școlii nenumărate 
cărți si tipărituri muzicale, amintire prețioasă a valo- 
rilor artistice ale poporului iranian. 

Ne pare foarte rău că n-am putut răspunde la nenu- 
măratele invitaţii în mod special la Conservator şi la 
Școala de coregrafie, dar timpul şederii noastre la Te- 
heran a fost scurt, în total 8 zile. In această perioadă 
unii dintre noi au vizitat muzeul de arhitectură veche, 
Hotelul șahului, şi bineînțeles am căutat să cunoaştem 
orașul cu tot ce are el mai interesant. 

Am putea spune multe despre momentele emotionante 
ale despărțirii în care regretele se imbinau cu mindria 
şi bucuria de a fi dus cu cinste solia artei noastre popu- 
lare la mii de kilometri de scumpa noastră patrie. 


DUMITRU BUGHICI 


Rūsfoind 


PRESA MUZICALĂ 
de peste hotare 


SOVETSKAIA MUZICA. Organul 
Uniunii Compozitorilor Sovietici si 
Ministerului Culturii din U.R.S.S., 
publică în primul său număr pe 
acest an, articolul lui D. Kaha- 
levski despre „Creaţia tinerilor com- 
pozitori din Moscova“. Sint apreciate 
lucrări de G.Galinin, R. Scedrin, 
A. Espai, B. Ceaicovski, M. Maru- 
taev, A. Ciugaev, A. Holminov, N. 
Karetnicov, E. Svetlanov, ş.a. 

La rubrica „Tribuna“ apar: scurtul 
articol „Să educăm cu grijă şi aten- 
ție tineretul“ (V. Sebalin), studiul 
„Cu privire la discuţia despre moste- 
nire“ (D. Jitomirski) şi „Insemnari 
din odihnă“ (note de M. Şaghinian 
cu privire la muzica auzită la Kar- 
lovi-Vary). 

De un mare interes sînt răspunsu- 
rile la ancheta revistei cu privire la 
„Căile şi perspectivele muzicii con- 
temporare“. Iscžlesc scurte articole 
Pablo Casals, Kurt Atterberg, Ott- 
mar Gerster, Zygmunt Mycelski, Mi- 
hail Andricu, Hejtor Villalobos, Ta- 
deusz Szeligowsky, Adrian Boult, 
Marcel Rubin, Manolis Kalomiris, 
Hans Eisier, Evan Senior, Veselin 
Stoianov, Ernst Meyer, Georges Ber- 
nand, Josef Stanislas, Günther Ko- 
chan, Paul Constantinescu. 

Articole despre Teatrul muzical 
publică Ciorlonite, Mihailov, Sitova 
si Sappak. Despre viața muzicală 
de peste hotare apar articole ca 
„Problema formei nationale în mu- 
zica chineză“ (Ho Lu Tin), Festiva- 
lul de la Varşovia (Martinov), Con- 
cursul de cvartete din Liège (Liato- 


sinski) ş.a. 
Numărul doi este consacrat cente- 
narului morţii lui Glinka. Alături 


de saluturi ca cele ale lui G. Sviri- 
dov („Glinka al nostru“), S. Konen- 
kov, K. Paustovski, B. Smirnov, 1. 
Petrov, ș.a., apar studii ample con- 
sacrate problematicii glinkiene. Ast- 


fel sint cele despre „Rădăcinile 
populare ale tematismului rus din 
„Ivan Susanin“ (V. Protopopov), 


despre caracterul popular al creaţiei 
lui Glinka (A. Sohor), Glinka si in- 
terpretarea (I. Kremlev), Cintecul, 
romana, opera la Glinka (A. Vi- 
lianskaia), Impresiile din Italia ale 
lui Glinka (B.  Bogdanov-Bere- 
zovski), Glinka şi Kukolnik (P. Ri- 
bakova) ș.a. 

Se mai publică si documente glin- 
kiene, bibliografii etc. Alături de 
„Glinkiana“ apar studii despre „Sim- 
fonia lui B. Liatosinski“ (M. Bialik) 
o operă comică de V. Rubin (N. 
Sumskaia), cvartetul lituanian de S 
Vainiunas (Z. Kumpene), mijloacele 


muzicologiei teoretice (N. Trambitki), 
despre lărgirea noțiunii de tonali- 
late (L. Mazel) etc. „De peste ho- 
tare“ se publică materiale din R. D. 
Vietnam (K. Haciaturian), S.U.A. 
(Sydney Finkelstein: Compozitorii 
americani), Londra (E. Senior); 
R. P. Chineză (H. Goldschmidt) şi 
revista presei muzicale străine. 
Documentarea, informația, biblio- 
grafia sînt deosebit de bogate. 
„MUSICA“ (Franța). Din suma- 
rele primelor două numere ale re- 


vistei de largă popularizare şi in- 
formare „Musica“ din Paris, des- 
prindem un articol despre familia 
Strauss (Paul le Flem — nr. |), 
altul despre faimoasa premierà a 
operii „Tannhäuser“ de Wagner la 
Paris în 1861 (Henri Gaubert nr. | 


si 2), o scurtă istorie „în foileton“ 
a instrumentelor aflate la muzeul 
instrumental de pe lingă Conserva- 
torul din Paris (Georges Migot —: 
primele articole in nr. 1 și 2), un 
dialog despre muzică între compozi- 


torul Daniel Lesur — director la 
Schola Cantorum si criticul José 
Bruyr (nr. 1), un material despre 
primele înjghebări instrumentale din 
Franța (Jean Douăl — nr. 1), un 
scurt articol despre „misterul“ lui 
Debussy si d'Annunzio: „Martiriul 


Sfîntului Sebastian“ (George Hirsch 
— nr. 2), o anchetă despre felul cum 


lucrează compozitorii, la care ras- 
punde Andrė Jolivet (nr. 2), un 
scurt material despre muzica in 


spectacole (Jérome Peignet nr. 
2). Apare o bogată bibliografie si 
discografie (sfaturi pentru cei ce-şi 
„montează“ o discotecă), cronica 
clubului „Musica“, cîteva „litere“ din- 
tr-un lexic muzical, anecdote pe teme 
muzicale etc. 

„MELOS“ (R. F. Germană). Nu- 
mărul 1—1957 al revistei „Melos“ 
publică în primele pagini, un frag- 
ment din piesa într-un act „Im- 
promptu“ de Jean Giraudoux, în 
care se poartă o discuţie interesantă 
în legătură cu problema criticii tea- 
trale. Un spaţiu considerabil este 
consacrat articolului intitulat „Opera 
între montaj radiofonic si ecran lat“ 
de Walther Harth, care conţine o 
serie de păreri ale unor specialişti, 
exprimate cu prilejul conferinței or- 
ganizată la Salzburg de către co- 
misia muzicală internaţională şi Ra- 
diodifuziunea austriacă. Interesant 
prin felul expunerii este articolul 
„Emanciparea zgomotului“ de Fred 
K. Prieberg. Revista contine de 
asemenea un bogat material infor- 
mativ. Astfel au apărut cronici des- 


pre concertul orchestrei ;Sidwest- 
funk“ dirijat de Benjamin Britten, 
despre premiera „Wozzeck“ de Alban 
Berg la Stuttgart, un comentariu în 
legătură cu înscenarea operei „Con- 
trabasul“ de Valentin Bucchi pe un 
libret inspirat după o nuvelă de 
Anton Cehov, un material amplu 
consacrat auditiilor de muzică mo- 
dernă din Saarbrücken si note refe- 
ritoare la prezentarea  oratoriului 
„Focul lui Prometeu“ de Alfred 
Koerppen şi operei „Jucătorul“ de 
Serghei Prokofiev, montată de cu- 
rînd la Wiesbaden, și „Pallas Athena 
plinge“ de-E. Krenek, a cărei pre- 
mier a avut loc la Manheim. La 
rubrica „Comunicări din străinătate“ 
este publicată o cuprinzătoare dare 
de seamă asupra concertelor sim- 
fonice și de cameră din Viena şi 
asupra emisiunilor B.B.C. pro- 
gramul III — consacrate promovării 
muzicii moderne. Ca supliment muzi- 
cal au fost anexate la numărul |, 
două fragmente din opera „Regele 
cerb“ de Hans Werner Henze (re- 
ductia de pian). 

„HUDEBNY ROZHLEDY (R. Ce- 
hoslovacă) Organul Uniunii Com- 
pozitorilor Cehoslovaci apare in 
acest an în același format dar cu 
o copertă schimbată. Articolul de 
fond al numărului | — „Cultura si 
politica“ — adinceşte teza legăturii 
între o mare creaţie artistică si 
viața si aspiraţiile poporului. Pe o 
temă asemănătoare este axat artico- 
lul „Despre funcţiile sociale ale 
artei“ de Ivan Jirko. Despre muzica 
programatică apare articolul lui Oto- 
kar Hostinski (1847—1910), întemeie- 
torul muzicologiei cehe (nr. I si 2). 
Se publică traducerea unui capitol 
din cartea „Grösse in der Musik“ 
de A. Einstein. „Impotriva recidivei 
vechilor greșeli“ se intitulează un 
articol de J. Jiranek din nr. 2 in 
acelaşi număr, Antonin Horeja sem- 
nează un articol de orientare a ştiin- 
tei muzicale. În revistă se mai pu- 
blică material în legătură cu „Trece- 
rea în revistă“ a muzicii cehe noi şi 
de peste hotare, care a avut loc la 
Uniunea Compozitorilor în februarie; 
despre a 60-a aniversare a compozito- 
rului Josef Stanislas (nr. 2), noi eve- 
nimente muzicale din Praga, Brno, 
Bratislava şi alte centre ale ţării, ca- 
lendarul muzical etc. 

JOURNAL MUSICAL FRANCAIS 
(Franţa) Organizaţia de populari- 
zare a muzicii din Franța „Jeunesse 
musicale de France“ („Tineret muzi- 
cal din Franţa“) publică lunar o 
revistă intitulată „Journal musical 

français“ la care colaborează cri- 
tici de prestigiu ca E. Vuillermoz, 
Marc Pincherle, M. Jourdan-Morhan- 
ge, B. Gavoty ş.a. Intr-un stil de 
foarte largă accesibilitate sînt pre- 
zentate date istorice, consideraţii 
estetice despre diferite lucrări, infor- 
matii etc. 

În numărul 1 au apărut articolele 
„Honegger si cinematograful“ (A. 
Hoeree); „Patru muzicieni din vre- 
mea noastră: Schânberg, Hindemith, 
Tolivet, Nigg“ (comentarii pe margi- 
nea unor discuri), „Gabriel Faurė 
— geniu al atmosferei intime“ (J. 
Roy) ş.a. 

Numărul 2/1957 se deschide cu un 
necrolog al lui A. Toscanini (E. 
Vuillermoz) și altul al compozitoru- 
lui François Berthet (J. Lonchampt). 

G. Hirsch, directorul Operei din 
Paris semnează articolul „O artă nu 
poate trăi dacă nu e apreciată de 
tineri“. 


D. Handman scrie despre opera 
„Dialogul carmelitelor“ . de Poulenc. 
Prezentări ale concertelor J.M.F. si 
discurilor sint iscalite de H. Jourdan- 
Morhange, O. Alain, Jean Roy, etc. 

„MUSICA“ (R. F. Germană). Citi- 
torii noștri au luat cunoştinţă de 
cuprinsul revistei „Musica“ în anul 
trecut. În continuarea discuţiei cu 
privire la legătura publicului cu mu- 
zica contemporană apare articolul 
„Oare publicul într-adevăr a abdi- 
cat?“ Al. A. Knorre. Fritz Oeser 
face însemnări despre noua montare 
a operei „Cavalerul rozelor“ de Ri- 
chard Strauss la Wiesbaden. Proble- 
mele învățămîntului îşi găsesc loc 
în articolul „Forme de educaţie mu- 
zicală care şi-au trăit traiul“ (H. 
Grėssel). In numărul doi îşi găsesc 
loc articole despre legăturile dintre 
Strauss si Rolland (H. Fahnrich) 
despre unele probleme instrumentale 
(„O nouă claviatură“ de K. Johnen 


s.a.), despre Paganini (de Frantisek 
Ondricek). Bineînțeles, în revistă 
apar informaţii, note critice, cronici 
de manifestări muzicale etc. 

THE MUSICAL TIMES (Anglia) 
Intrind în al 113-lea an de apariţie 
„The musical Times“ şi-a schimbat 
și aspectul. În sumarele primelor 
două numere ale revistei întilnim 
articole despre muzica în televiziune 
(Lionel Salter),  Skriabin (R.M. 
Myers), Guido Cantelli (W. Legge), 
scrisori ale lui Edward Elgar (H. 
Harrison) concertul .de violoncel de 
William Walton (H. Rutland), Myra 
Hess (Joan Chissel), turneut Filar- 
monicii din Londra în Rusia (M. 
Pepper) ş.a. 

O interesantă cronică este cea 
despre opera „Cei din Blackmoor“ 
în care Ernest Chapman face apre- 
cieri foarte favorabile cu privire la 
opera aeasta realizată, într-un au- 
tentic stil national. 


L. 


e Anul trecut in decem- 


BREVIAR 


brie, orchestra de cameră 

din Neuchâtel (Elveţia) a 

cîntat — alături de lucrări 

de J, S. Bach, Vivaldi si EEL 

Germiniani — „Concertino e in IURIE: Va. ayga loc 
în stil clasic op. 3 pentru Pentru prima oară la Paris 
pian şi orchestră“ de Dinu un concurs „internaţional 
Lipatti, partea solistică „Pablo  Casals la care 
fiind sustinută de Made- pot participa tineri violon- 


leine Lipatti. 


e Editura „Universal“, a 
tipărit partitura de orches- 
tra la opera „Wozzek“ de 
Alban Berg. 


celisti. 


e La universitatea din 
Erlangen se lucrează la in- 
tocmirea unei arhive pen- 
tru muzică medievală, care 


e De curind în Franţa va cuprinde — între altele 
au fost înregistrate pe disc — peste un milion de 
lucrări de muzică franceză  microfilme după manus- 


din secolele al XVII-lea si 


crise începind din secolul 


al XVIII-lea, apartinind IX pină în secolul XVI, 
lui Louis Couperin, Marc- precum si o colecţie de 
Antoine Charpentier, Mi- peste 30 de instrumente 
chel-Richard de Lalande, vechi. 


François Couperin etc. 


e În octombrie 1057, va 
avea loc la Dresda un 
concurs „Carl Maria von 
Weber“ pentru compoziție, 
canto si dans. În domeniul 
compoziției se cere o lu- 
crare de muzică populară 
(orchestră populară, concert 
pentru orchestră populară, 
dansuri populare, cantată, 
cîntec de masă), inedită și 
necîntată. 

Pentru cintareti, regula- 
mentul prevede interpre- 
tarea unei arii de operă 
sau dintr-un oratoriu pre- 


e În cadrul festivalului 
internațional de la Wies- 
baden, care se va desfä- 
sura intre 5 si 31 mai crt., 
Opera comică din Berlin va 
prezenta „Vulpea sireata“ 
de L. Janacek. La mani- 
festările muzicale din ca- 
drul festivalului va parti- 
cipa si Opera de Stat din 
Belgrad. 


e Literatura consacrată 
muzicii de jaz se îmbogă- 
teşte continuu. Alături de 
lucrări cunoscute de Hug- 


cum și un număr de trei P -ul 
lieduri, apartinind unor Des, RT natn 
epoci diferite. Hot (1934) sau y OUIS 
A Armstrong“ (1947) au a- 

e Medalia Mozart pe părut de Lucien Malson 
1956, a fost decernată So- „Maeștrii jazz-ului“ (1952) 
cietăţii franceze „Amicii de Andrė Hodeir, „Oa- 
lui Mozart“, orchestrei meni și probleme din jazz“ 
simfonice din Boston și (1954), „Ascultă  ce-ti 
societăţii de discuri din spun“ (serie de interviuri) 
R. F. Germană „Gram- de Nat Shapiro și Nat 


mophon“. 


Hentoff (1955) şi de Barry 

Ulanov „Istoria jazz-ului“ 
(1949). 


e Marile premii ale dis- 
cului pe anul 1956 la A- 
cademia discului francez: 
„Premiul Mozart“ lui Bru- 
no Walther (simf. 35 şi 
40 cu orchestra filarmonică 
din New York), „Premiul 
Universităţii din Paris“ lui 
Andrė Popp (muzica la 
„Piccolo, sexo & Co.“), 
„Premiul artelor si litere- 
lor“ lui Bronislaw Horo- 
wicz (pentru realizarea 
„Poveştii soldatului“ de 
Strawinski), „Premiul mu- 
zicii vocale“ — operă, cin- 
tăreței Bertha  Montmart 
(„Louise“ de Charpentier), 
„Premiul muzicii vocale“ -- 
operetă, lui Marcel Cariven 
(dirijează „Viaţa pariziană” 
de Offenbach), „Premiul 
muzicii de gen“ lui Michel 
Legrand (pentru muzica Ja 
„Bonjour Paris“). 


e La Comisia simfonică 
si de cameră a Uniunii 
Compozitorilor sovietici s-au 
discutat noi lucrări de ti- 
neri compozitori : M. Cini- 
kov (Moscova) — Concert 
de pian; B. Gienko (Uz- 
bekistan) — piese de pian; 
G. Kadirov si I. Hamraev 


(Uzbekistan) — piese sim: 
fonice; S. Samollian (Ar- 
menia) — suită de copii; 


V. Paltanavicius (Lituania). 


e „Cei din Blackmoore“ 


Weimar. Libretul evocă o 
grevă a minerilor din Nor- 
dul Angliei, în prima ju- 
mătate a veacului trecut. 


e Opera lui Serghei Pro- 
kofiev „Jucătorul“, după 
nuvela cu acelaşi nume de 
Dostoievski, a fost montată 
la Darmstadt. 


e În anul acesta se îm- 
plinesc 20 de ani de la 
moartea cunoscutului com- 


pozitor american George 
Gerschwin. 
e În luna februarie à 


avut loc deschiderea primei 
„Opere de cameră” din 
Berlin. În sala Apollo a 
fost prezentată opera „În- 
coronarea Popeei“ de Clau- 
dio Monteverdi. 


e Premiera mondială a 
operei lui Wolfgang Fort- 
ner „Nunta  sîngeroasă“ 
după tragedia lui Federico 
Garcia Lorca, are loc în 
primăvara aceasta cu pri- 
lejul inaugurării operei din 
Köln. 


e La 26 februarie a a- 
vut loc la Bruxelle; pre- 
miera operei „Atlantidi" 
de Henri Tomasi (după. 
cunoscutul roman al lui 
Pierre Benoit). 


e in luna ianuarie u 
avut loc la Teatrul de 
Operă si Balet „S. M, Ki- 
rov“ din Leningrad pre- 
miera baletului „Spartacus “ 
de Aram Haciaturian. 


este titlul operei compozito- o La Paris a apărut 
rului englez Alan Bush, traducerea cărții  „Schon- 
montată pentru prima oară berg” de M. M. Stucken- 
la Teatrul Național din schmidt. 


